പ്രബുദ്ധ കേരളത്തിന് 100 :: Janmabhumi Daily\nSaturday 29 November 2014 6:37 pm IST\nകേരളം പ്രബുദ്ധമാണെന്ന് പറയാത്തവരില്ല. വായനയും എഴുത്തും പഠിപ്പും കേരളക്കാര്‍ക്ക് ഏറെയാണെന്നും പുറത്തുള്ളവര്‍ക്ക് മതിപ്പാണ്. എന്തും വായിക്കുന്ന കാലം മലയാളിക്കുണ്ടായിരുന്നു. അതിനെ പൈങ്കിളി വായനയെന്നു പരിഹസിച്ച ചരിത്രവുമുണ്ട്. ഇന്ന് വായന കുറയുന്നുവെന്നും മരിക്കുന്നുവെന്നും പരിതപിക്കുമ്പോള് വായിപ്പിക്കാന് വേണ്ടി ശ്ലീലവും അശ്ലീലവും മത്സരിക്കുമ്പോള് വിസ്മയത്തിന്റെ ചരിത്രം രചിക്കുകയാണ് പ്രബുദ്ധ കേരളം. നൂറാം പിറന്നാളും കടന്ന് മുന്നോട്ടുപോവുകയാണ് ഈ പ്രസിദ്ധീകരണം. കേരളത്തെ പ്രബുദ്ധമാക്കുന്നതിന് വലിയ പങ്കു വഹിച്ചൂ, ഈ പ്രസിദ്ധീകരണം. നൂറ് വര്‍ഷം. ഒരു പ്രസിദ്ധീകരണത്തെ സംബന്ധിച്ചിടത്തോളം ഇതു വളരെ വലുതാണ്. അതിന്റെ ഉള്ളടക്കംകൂടി കണക്കിലെടുക്കണം. തരത്തിനും തഞ്ചത്തിനുമൊത്ത് നയവും നിലപാടും മാറ്റുന്ന വാണിജ്യ പ്രസിദ്ധീകരണങ്ങളുടെ വഴിയിലല്ല പ്രബുദ്ധ കേരളം. നൂറു വര്‍ഷം തുടര്‍ച്ചയായി ഒരുലക്കം പോലും മുടങ്ങാതെ പ്രസിദ്ധീകരിക്കുകയെന്നത് അസാധ്യമായ കാര്യം തന്നെ. അതും മലയാളത്തില് ആദ്ധ്യാത്മികരംഗത്ത്. ഭൗതികതയുടെ പളപളപ്പും അതിനു വേണ്ടിയുള്ള സംഘടിത പ്രചാരവും ഒരുവശത്ത് പിടിച്ചു വലിക്കുമ്പോള് ജനങ്ങള് ലൗകികമായ വിഷയങ്ങളില് കൂടുതല് ആകൃഷ്ടരാകാന് നിര്‍ബന്ധിതരാകുന്ന കാലത്ത് ഒരു ആദ്ധ്യാത്മിക മാസിക യാതൊരു ബുദ്ധിമുട്ടും കൂടാതെ നൂറുവര്‍ഷം ജീവിക്കുകയെന്നത് എടുത്തുപറയത്തക്കതുതന്നെയാണ്. മലയാളത്തില് ആയിരക്കണക്കിനു പ്രസിദ്ധീകരണങ്ങള് ഇറങ്ങിയിട്ടുണ്ട്. പലതും ഇറങ്ങിയതും മുടങ്ങിയതുമറിഞ്ഞില്ല. ഈയാംപാറ്റയുടെ ജീവിതംപോലെ. പല പ്രസിദ്ധീകരണങ്ങളും പല കാരണങ്ങളാല് ഇടയ്ക്ക് നിര്‍ത്തുകയും ചിലതു പുനഃപ്രസിദ്ധീകരിക്കുകയും ചെയ്തിട്ടുണ്ട്. എല്ലാവിധ സൗകര്യങ്ങളും ഉള്ള പ്രസ്ഥാനങ്ങള്‍ക്കുപോലും അസാധ്യമായ ഒരു കാര്യമാണ് 'പ്രബുദ്ധകേരള'ത്തിന് കേരളത്തില് നിര്‍വഹിക്കാന് കഴിഞ്ഞതെന്നത് അഭിമാനത്തോടെ നിവര്‍ന്നുനിന്നുപറയാം. ഭാരതത്തിലെ ആദ്ധ്യാത്മിക നവോത്ഥാനത്തിന് കാരണഭൂതരായ ശ്രീരാമകൃഷ്ണപരമഹംസരുടെയും സ്വാമി വിവേകാനന്ദന്റെയും സന്ദേശം പ്രചരിപ്പിക്കുന്നതിന് കേരളത്തിലെത്തിയ രാമകൃഷ്ണാനന്ദ സ്വാമികളുടെ പ്രഭാഷണ പരമ്പരകള് കേരളത്തിലെ ആദ്ധ്യാത്മിക രംഗത്തുണ്ടാക്കിയ ഉണര്‍വ് എടുത്തുപറയേണ്ടതുണ്ട്. തുടര്‍ന്ന് 1911 ല് നിര്‍മലാനന്ദ സ്വാമികള് കേരളത്തിലെത്തിയതോടുകൂടിയാണ് രാമകൃഷ്ണ മിഷന്റെ പ്രവര്‍ത്തനം സജീവമായത്. അദ്ദേഹം സംസ്ഥാനത്തങ്ങോളമിങ്ങോളം സഞ്ചരിച്ച് ശ്രീരാമകൃഷ്ണ ധര്‍മത്തെപ്പറ്റി നടത്തിയ പ്രവചനങ്ങളും, പ്രഭാഷണങ്ങളും ആയിരക്കണക്കിനാളുകളെ ഉദ്ബുദ്ധരാക്കുവാന് ഇടയാക്കി. അങ്ങനെ കേരളത്തില് നിരവധി ആശ്രമങ്ങള് സ്ഥാപിച്ചു. ഈ കാലഘട്ടത്തില് പ്രവര്‍ത്തനങ്ങളെ ഏകോപിപ്പിക്കാന് ഒരു പ്രസിദ്ധീകരണം ആരംഭിക്കണമെന്ന നിര്‍ദ്ദേശം ഉടലെടുത്തതോടുകൂടിയാണ് പ്രബുദ്ധ കേരളത്തിന് തുടക്കമാകുന്നത്. അങ്ങനെ സ്വാമിജിയുടെ അനുഗ്രഹാശീര്‍വാദങ്ങളോടെ 1915 ഒക്‌ടോബര് 17 നാണ് വിജയദശമി ദിനത്തില് അതായത് കൊല്ലവര്‍ഷം 1122 ല് പ്രബുദ്ധ കേരളം എന്ന ആദ്ധ്യാത്മിക മാസിക പിറന്നുവീഴുന്നത്. ഇതിനെക്കുറിച്ച് സ്വാമി സിദ്ധിനാഥാനന്ദ ഇങ്ങനെ പറയുന്നു: ''പുരാതന മഹര്‍ഷിമാര് കണ്ടെത്തിയതും, രാമകൃഷ്ണ വിവേകാനന്ദന്മാര് വീണ്ടെടുത്തതുമായ ആ സമദര്‍ശനത്തിന്റെ സന്ദേശവും വഹിച്ചുകൊണ്ട് പ്രബുദ്ധകേരളം നടന്നുവരുന്നു. അതിന്റെ മുന്‍ഗാമികളും പിന്‍ഗാമികളും പലരും കാലചംക്രമണത്തില് മറഞ്ഞുപോയിട്ടും പ്രബുദ്ധകേരളം നടന്നുപോരുന്നതിന്റെ രഹസ്യമെന്താണ്? അത് വഹിക്കുന്ന സന്ദേശത്തിന്റെ സനാതനത്വം. സനാതന സത്യമാണ് അതിന്റെ ലക്ഷ്യം.'' മാത്രമല്ല, ''ശ്രീരാമകൃഷ്ണദേവന്റെ നാമധേയത്തെ കേരളം മുഴുവനും പ്രചാരം വരുത്തുന്നതിനും അദ്ദേഹത്തിന്റെ ദിവ്യശക്തി സ്വല്‍പ്പമായെങ്കിലും കേരളത്തില് വ്യാപിപ്പിക്കുന്നതിനും ഇതുമൂലം ഇടയാകുമെങ്കില് ഈ മാസികയെ സംബന്ധിച്ചും പ്രവര്‍ത്തിക്കുന്ന എല്ലാ ആളുകളും സര്‍വദാ കൃതാര്‍ത്ഥരായി തീരുന്നതാകുന്നു. ഇതുതന്നെയാകുന്നു പ്രബുദ്ധ കേരളത്തിന്റെ മുഖ്യ ഉദ്ദേശ്യ''മെന്ന് പ്രസിദ്ധീകരണത്തിന്റെ തുടക്കത്തില് തന്നെ വ്യക്തമാക്കിയിരുന്നു. തുടങ്ങി ഇപ്പോഴും തുടരുന്ന പ്രബുദ്ധ കേരളത്തിന് അതിന്റെ നിതാന്ത യാത്രയ്ക്കിടയില് നിരവധി ബുദ്ധിമുട്ടുകള് ഉണ്ടായിട്ടുണ്ട്. പല സ്ഥലങ്ങളിലേക്കും ആസ്ഥാനം മാറേണ്ടിവന്നിട്ടുണ്ട്. എങ്കിലും പ്രസിദ്ധീകരണ സ്ഥലങ്ങളിലെല്ലാം നിരവധി പേര് പ്രബുദ്ധ കേരളത്തെ അഹമഹമിഹയാ സഹായിക്കുവാന് മുന്നോട്ടുവന്നിരുന്നുവെന്നതുതന്നെ മാസികയുടെ പ്രാമാണ്യത്തിനു തെളിവാണ്. സഹൃദയരുടെയും എഴുത്തുകാരുടെയും ആയിരക്കണക്കിന് വായനക്കാരുടെയും ശുഭകാംക്ഷികളുടെയും നിതാന്ത പിന്തുണയാണ് ഈ പ്രസ്ഥാനത്തെ ഇന്നും ഇടതടവില്ലാതെ മുന്നോട്ടുപോകുവാന് പ്രേരണയാകുന്നത്. 1915 ല് കൊല്ലത്ത് എസ്.ടി. റെഡ്യാരുടെ പ്രസ്സില് അച്ചടിച്ചു കൊണ്ടുവന്ന പ്രബുദ്ധ കേരളത്തിന് തുടക്കമായതെങ്കില് 1918 ല് പ്രസാധനം തിരുവനന്തപുരത്തേക്ക് മാറ്റി. തുടര്‍ന്ന് 1933 മുതല് 35 വരെ ഒറ്റപ്പാലം ശ്രീരാമകൃഷ്ണ നിരഞ്ജനാശ്രമത്തില്‍നിന്നുമാണ് പ്രസിദ്ധീകരണം തുടര്‍ന്നത്. പിന്നീട് 1935 വീണ്ടും തിരുവനന്തപുരം ശ്രീരാമകൃഷ്ണാശ്രമം തന്നെ പ്രസിദ്ധീകരണ ചുമതല ഏറ്റെടുത്തു. ഈ സമയത്ത് ആശ്രമാദ്ധ്യക്ഷനായിരുന്ന സ്വാമി തപസ്യാനന്ദയുടെ നേതൃത്വത്തില് 1949 വരെ പ്രസിദ്ധീകരണം ശ്രദ്ധേയമായ രീതിയില് നടന്നു. ഇതിനിടയില് 'അമൃതവാണി' എന്ന പേരില് ഒരു മാസിക ശ്രീരാമകൃഷ്ണ വിവേകാനന്ദ സന്ദേശ പ്രചാരണാര്‍ത്ഥം ആഗമാനന്ദ സ്വാമികള് കാലടി ശ്രീരാമകൃഷ്ണാദ്വൈതാശ്രമത്തില്‍നിന്ന് പ്രസിദ്ധീകരിച്ചിരുന്നു. അമൃതവാണി പിന്നീട് പ്രബുദ്ധകേരളത്തില് ലയിപ്പിച്ച് കാലടി ആശ്രമത്തില്‍നിന്നും സ്വാമിജി സമാധിയാകുന്ന 1961 വരെ കാലടിയില്‍നിന്നും പ്രസിദ്ധീകരിച്ചുപോന്നു. രണ്ടുമാസികകളും ഏകീകരിച്ചതോടെ പ്രബുദ്ധ കേരളം ഏറെ പുഷ്ടിപ്പെട്ടു. അതിന്റെ സ്മരണയ്ക്കായാണ് ഇന്നും പ്രബുദ്ധ കേരളം അമൃതവാണികൊണ്ട് ആരംഭിക്കുന്നത്. 1963 ല് സ്വാമി വിവേകാനന്ദന്റെ ജന്മശതാബ്ദിയാഘോഷത്തോടനുബന്ധിച്ച് തൃശൂര് ശ്രീരാമകൃഷ്ണാശ്രമത്തില് പ്രസിദ്ധീകരണ വിഭാഗം ആരംഭിച്ചു. അതിനോടനുബന്ധിച്ച് ഒരു പ്രസ്സുകൂടി വാങ്ങിയതോടെ 1964 മുതല് കഴിഞ്ഞ അമ്പത് വര്‍ഷമായി ശ്രീരാമകൃഷ്ണ വിവേകാനന്ദ സന്ദേശവുമായി ഇടതടവില്ലാതെ പ്രസിദ്ധീകരിച്ചുവരുന്നു. മലയാളത്തിലെ വേദ-വേദാന്ത വൈജ്ഞാനിക സാഹിത്യരംഗത്ത് പ്രഗത്ഭരും പ്രശസ്തരുമായവരുടെ തൂലിക പ്രബുദ്ധ കേരളത്തിനുവേണ്ടി ചലിച്ചു. ആശ്രമത്തിലെ സ്വാമിമാരെ കൂടാതെ സ്വാമി ജ്ഞാനാനന്ദ സരസ്വതി, വിദ്യാനന്ദ തീര്‍ത്ഥപാദര്, പ്രൊഫ.കെ.പി. നാരായണ പിഷാരടി, പ്രൊഫ.പി.സി. വാസുദേവന് ഇളയത്, കു.ജ. തമ്പാന്, എ. ശങ്കരശര്‍മ, പ്രൊഫ.ജി. ബാലകൃഷ്ണന് നായര്, ഡോ.വി.എസ്. ശര്‍മ്മ, ജി. വിശ്വനാഥ ശര്‍മ്മ, വി. മുരളീധരമേനോന്, ടി.എന്.എന്. ഭട്ടതിരിപ്പാട്, തുളസി തീര്‍ത്ഥന്, ടി.എം.സി. ത്രിവിക്രമന് നമ്പൂതിരിപ്പാട്, ഡോ.കെ. ഭാസ്‌കരന് നായര്, ഡോ.പി.കെ. നാരായണപിള്ള, ഓട്ടൂര്, വൈശ്രവണത്ത്, പുത്തേഴത്ത് രാമന് മേനോന്, എ. കരുണാകര മേനോന്, ബാലാമണിയമ്മ, കടത്തനാട്ട് മാധവിയമ്മ, ഡോ.എം. ലക്ഷ്മീ കുമാരി, പ്രൊഫ. സുലോചന ബി.നായര്, സിസ്റ്റര് മേരി ബെനീഞ്ഞ, മുതുകുളം പാര്‍വതിയമ്മ എന്നിവര് എഴുത്തുകാരില് പ്രമുഖരാണ്. ഇതുകൂടാതെ കേരളത്തിലെയും ഭാരതത്തിലെയും നിരവധി സന്ന്യാസിവര്യന്മാര് പ്രബുദ്ധ കേരളത്തിനുവേണ്ടി എഴുതി. ശ്രീരാമകൃഷ്ണ സംഘത്തിലെ സന്ന്യാസിമാരെ മലയാളികള്‍ക്ക് പരിചയപ്പെടുത്തിയതും പ്രബുദ്ധ കേരളം തന്നെ. തൃശൂരില്‍നിന്നും ഈശ്വരാനന്ദ സ്വാമികളുടെ നേതൃത്വത്തില് ത്രൈലോക്യാനന്ദ സ്വാമികള്, ശക്രാനന്ദ സ്വാമികള്, സ്വാമി സിദ്ധിനാഥാനന്ദ, സ്വാമി മൃഡാനന്ദ എന്നിവരുടെ സഹകരണത്തോടെ ശ്രദ്ധേയമായ അഭിവൃദ്ധി മാസികയ്ക്കുണ്ടായി. സ്വാമി സിദ്ധിനാഥാനന്ദ, സ്വാമി സ്വപ്രഭാനന്ദ എന്നിവരുടെ പത്രാധിപത്യത്തിന് കീഴില് പ്രസിദ്ധീകരിച്ചതൊഴിച്ചാല് മൂന്ന് പതിറ്റാണ്ടിലധികം സ്വാമി മൃഡാനന്ദ തന്നെയായിരുന്നു പ്രബുദ്ധകേരളത്തിന്റെ എല്ലാമെല്ലാം. 2007 ല് തത്വമയാനന്ദ സ്വാമി കൊല്‍ക്കത്തയിലേക്ക് സ്ഥലം മാറി പോയതിനുശേഷം ഇപ്പോള് സദ്ഭവാനന്ദ സ്വാമിയാണ് മാസികയുടെ പത്രാധിപര്. സ്വാമി വ്യോമാതീതാനന്ദ, മാസികയുടെ മാനേജിംഗ് എഡിറ്ററും. വേദാന്താശയങ്ങളില് അധിഷ്ഠിതമായ ധര്‍മപ്രചാരണം മൂലം മലയാളികള്‍ക്കിടയില് പുരോഗമനാശയങ്ങള് പ്രചരിപ്പിക്കാനും ഹിന്ദുസമൂഹത്തിലെ വിവിധ ധര്‍മവിരുദ്ധ പ്രവണതകളെ ഒരുവിധം ദൂരീകരിക്കുവാനും പ്രബുദ്ധ കേരളത്തിനു കഴിഞ്ഞിട്ടുണ്ട്. താന് യാതൊരു ജാതിയുടെയോ മതത്തിന്റെയോ മറ്റു വിഭാഗത്തിന്റെയോ പ്രതിനിധിയല്ലെന്നുള്ള വിളംബരം പ്രഖ്യാപിച്ചത് 1916 ല് ശ്രീനാരായണ ഗുരു പ്രബുദ്ധ കേരളത്തിലൂടെയാണ്. വിവേകാനന്ദ സാഹിത്യ സര്‍വസ്വം ഏഴു വാല്യങ്ങളിലായി ആദ്യമായി പ്രസിദ്ധീകരിച്ചത് ആശ്രമത്തിലൂടെയായിരുന്നു. യഥാര്‍ത്ഥ മതപ്രചാരണത്തിലൂടെ ഹിന്ദുക്കളെ തങ്ങളുടെ മതത്തെപ്പറ്റി അഭിമാനബോധമുള്ളവരാക്കുകയും ശക്തിയും ഐക്യവും അഭ്യുദയവും സ്ഥിതിചെയ്യുന്നത് സമുദായത്തിന്റെ ഘടകങ്ങളിലൂടെയാണെന്നാണ് ഹൈന്ദവ ജനതയെ ബോധ്യപ്പെടുത്തിയതും പ്രബുദ്ധ കേരളം തന്നെ. ആദ്ധ്യാത്മിക രംഗത്ത് നൂറുവര്‍ഷം പിന്നിടുന്ന കേരളത്തിലെ ഒരേയൊരു മാസിക പ്രബുദ്ധ കേരളമാണ്. ഇതിലൂടെ ജനങ്ങളുടെ മനസ്സില് ആദ്ധ്യാത്മികതയോടൊപ്പം ഹൈന്ദവബോധവും ധര്‍മങ്ങളും എത്തിക്കുന്നതിലും ഈ മാസിക വഹിച്ച പങ്ക് ഏറെയാണ്. സ്വാമി വിവേകാനന്ദന് ആരംഭിച്ച പ്രബുദ്ധ ഭാരതം, കൊല്‍ക്കത്ത അദ്വൈതാശ്രമത്തില്‍നിന്നും പ്രസിദ്ധീകരിക്കുന്ന വേദാന്ത കേസരി എന്നിവയാണ് നൂറുവര്‍ഷം പിന്നിട്ട മറ്റ് മാസികകള്. 2015 ല് വിപുലമായ പരിപാടികള്‍ക്ക് രൂപം നല്‍കാന് ആലോചനയുണ്ടെന്ന് സ്വാമി സദ്ഭവാനന്ദ പറയുന്നു. സംസ്ഥാനത്ത് ചില കേന്ദ്രങ്ങളില് സെമിനാറുകള് സംഘടിപ്പിക്കും. സുവനീര് പ്രസിദ്ധീകരിക്കുവാനും തീരുമാനിച്ചിട്ടുണ്ട്. ഇന്നത്തെ പരിഭ്രാന്തവും പ്രശ്‌നസങ്കുലവുമായ ജീവിതത്തില് പ്രശ്‌നപരിഹാരത്തിന് സമാധാനം കണ്ടെത്തുവാന് പ്രബുദ്ധ കേരളത്തിലെ വിവിധങ്ങളായ വിഷയങ്ങളെക്കുറിച്ചുള്ള പഠനത്തിലൂടെയും മനനത്തിലൂടെയും കഴിയുമെന്ന് സാധകരും ആദ്ധ്യാത്മിക പ്രവര്‍ത്തകരും വിശ്വസിക്കുന്നു. അതിനുള്ള കഴിവും കരുത്തും നല്‍കുന്ന കരങ്ങളാണ് പ്രബുദ്ധകേരളത്തിന് പിന്നിലുള്ളത്. ഇതിന്റെ എഴുപതാം വാര്‍ഷികത്തോടനുബന്ധിച്ച് നിര്‍മലാനന്ദ സ്വാമികള് കുറിച്ച സന്ദേശം ഏറെ ശ്രദ്ധേയമാണ്. ''കേരളീയരെ കൃത്യബോധവും ആത്മവിശ്വാസവും സ്വപ്രത്യയസ്ഥൈര്യവും ഉള്ളവരാക്കുന്നതിനുവേണ്ടി സ്ഥിരമായും സാവധാനമായും നിരന്തരം പ്രവര്‍ത്തിച്ചുവരുന്ന ഈ പ്രബുദ്ധ കേരളം പ്രവൃദ്ധമായി ഓരോ കേരളീയന്റെയും ആത്മമിത്രമായി തീരുവാന് ഭഗവാന് ശ്രീരാമകൃഷ്ണദേവന്റെ അനുഗ്രഹം സര്‍വദാ ഉണ്ടാകട്ടെ'' എന്ന് ഞാന് പ്രാര്‍ത്ഥിക്കുന്നു. മഹാന്മാരുടെ പ്രാര്‍ത്ഥന ഒരിക്കലും വിഫലമാവുകയില്ലെന്നാണ് മാസിക ഒരുനൂറ്റാണ്ട് പിന്നിടുമ്പോള് തെളിയിക്കുന്നത്. ഇനിയും നൂറ്റാണ്ടുകളോളം കേരളത്തിന്റെ ആദ്ധ്യാത്മിക നഭോമണ്ഡലത്തില് വെട്ടിത്തിളങ്ങുന്ന വെള്ളിനക്ഷത്രമായി പ്രബുദ്ധകേരളം തിളങ്ങുവാന് ശ്രീരാമകൃഷ്ണദേവന്റെ അനുഗ്രഹവും ഒപ്പമുണ്ടാകും.


മുംബൈയിലെ മാലാഡ് ഈസ്റ്റിലെ 1bhk + 1t (575 ചതുരശ്ര അടി) അപ്പാർട്ട്മെന്റ്\nReal Estate Listings: » Residential homes » Apartments » IN » Maharashtra » Mumbai » മുംബൈയിലെ മാലാഡ് ഈസ്റ്റിലെ 1bhk + 1t (575 ചതുരശ്ര അടി) അപ്പാർട്ട്മെന്റ്1\nവലുപ്പം (ചതുരശ്ര അടി): 575\nമുംബൈയിലെ മലാദ് ഈസ്റ്റിലെ റിദ്ദി ഗാർഡനിൽ സ്ഥിതിചെയ്യുന്ന 1 ബിഎച്ച്കെ മൾട്ടിസ്റ്റോറി അപ്പാർട്ട്മെന്റ് 575 ചതുരശ്ര അടി വിസ്തീർണ്ണമുള്ള സ്ഥലമാണ്. പ്രതിമാസം 30,000 രൂപയ്ക്ക് വാടകയ്ക്ക് ലഭ്യമാണ്. വീട് സജ്ജീകരിച്ചിരിക്കുന്നു ഇതിന് 1 ടിവി, 1 റഫ്രിജറേറ്റർ, 1 സോഫ, 1 സോഫ ഇതിന് 1 വാഷിംഗ് മെഷീൻ, 1 മൈക്രോവേവ്, 1 ഡൈനിംഗ് ടേബിൾ, 1 ഗ്യാസ് കണക്ഷൻ, 1 എസി, 1 ബെഡ് എന്നിവയുണ്ട്. ഇത് കിഴക്ക് ദിശയിലേക്ക് അഭിമുഖീകരിക്കുന്നു. ഇത് നീങ്ങാൻ തയ്യാറായ സ്വത്താണ്. നിങ്ങൾ ഇവിടെ ചെലവഴിക്കുന്ന സമയം നിങ്ങളുടെ ജീവിതത്തിലെ ഏറ്റവും മഹത്തായ നിമിഷം ആശ്വാസം പകരുന്നതിനും വിശ്രമിക്കുന്നതിനും ഒരു വലിയ സന്തോഷം ഉളവാക്കുന്നതിനും നിങ്ങളെ സഹായിക്കും. വിവിധ ഗതാഗത മാർഗ്ഗങ്ങളാൽ സമൂഹം നന്നായി ബന്ധപ്പെട്ടിരിക്കുന്നു. കൂടുതൽ വിവരങ്ങൾക്ക് ഞങ്ങളെ ബന്ധപ്പെടുക\nപരസ്യദാതാവിനെ ബന്ധപ്പെടുക 193014xxxx\nവടക്കൻ മുംബൈയിലെ ഒരു സബർബൻ പ്രദേശമാണ് മലദ് ഈസ്റ്റ്. ഗോരേഗാവ്, അന്ധേരി, കണ്ടിവാലി തുടങ്ങിയ പ്രദേശങ്ങളാൽ ചുറ്റപ്പെട്ടിരിക്കുന്നു. സമീപസ്ഥലം വാണിജ്യപരവും വാസയോഗ്യവുമാണ്. മാലദ് ക്രീക്ക്, മാർവ് ബീച്ച് എന്നിവ ഈ പ്രദേശത്തെ ബന്ധിപ്പിച്ചിരിക്കുന്നു. മാദ് ദ്വീപ് ഒരു കടത്തുവള്ളമാണ്. കണക്റ്റിവിറ്റി വെസ്റ്റേൺ എക്സ്പ്രസ് ഹൈവേ മലദ് ഈസ്റ്റിനെ നഗരത്തിന്റെ വിവിധ ഭാഗങ്ങളുമായി ബന്ധിപ്പിക്കുന്നതിന് സഹായിക്കുന്നു. റാണി സതി മാർഗത്തിലൂടെ ഇവിടെ നിന്ന് 2.4 കിലോമീറ്റർ ദൂരമാണ് മലദ് റെയിൽവേ സ്റ്റേഷൻ. മുംബൈ സബർബൻ റെയിൽ‌വേ ശൃംഖലയുടെ പടിഞ്ഞാറൻ ലൈനിന്റെ ഭാഗമാണ് റെയിൽ‌വേ സ്റ്റേഷൻ, മലാദിനെ കിഴക്കും പടിഞ്ഞാറും വിഭജിക്കുന്നു. സമീപ പ്രദേശങ്ങളിൽ മികച്ച ബസുകളും ഓട്ടോറിക്ഷകളും സേവനം നൽകുന്നു. എൻഎച്ച് 8 വഴി 11.8 കിലോമീറ്റർ അകലെയാണ് ഛത്രപതി ശിവാജി അന്താരാഷ്ട്ര വിമാനത്താവളം. മുംബൈ സെൻട്രൽ റെയിൽ‌വേ സ്റ്റേഷൻ ഇവിടെ നിന്ന് 30.4 കിലോമീറ്റർ അകലെയാണ്. റയൽ എസ്റ്റേറ്റ് മലദ് ഈസ്റ്റ്, സാമൂഹ്യ, ഭ physical തിക, നാഗരിക അടിസ്ഥാന സ .കര്യങ്ങൾ വികസിപ്പിച്ചെടുത്തിട്ടുണ്ട്. പ്രശസ്ത കെട്ടിട നിർമ്മാതാക്കൾ വികസിപ്പിച്ചുകൊണ്ടിരിക്കുന്ന നിരവധി മൾട്ടി-നില അപ്പാർട്ട്മെന്റ് സമുച്ചയങ്ങളുണ്ട്. പ്രദേശത്തെ ഗേറ്റഡ് കമ്മ്യൂണിറ്റികൾക്ക് നിരവധി ആ lux ംബര സ facilities കര്യങ്ങൾ ഉണ്ട്, ഇത് വീട്ടുടമസ്ഥർക്ക് ഉപയോഗപ്പെടുത്താം. 1, 2, 3, 4BHK യൂണിറ്റുകളാണ് ഇവിടെ വിൽപ്പനയ്ക്കുള്ള കോൺഫിഗറേഷനുകൾ. സോഷ്യൽ ഇൻഫ്രാസ്ട്രക്ചർ മലദ് ഈസ്റ്റിൽ നിരവധി നല്ല സ്കൂളുകൾ, ആശുപത്രികൾ, ബാങ്കുകൾ, ഷോപ്പിംഗ് സോണുകൾ എന്നിവയുണ്ട്. സെന്റ് ജോസഫ്സ് ഹൈസ്കൂൾ, സെന്റ് ജോസഫ്സ് സ്കൂളിന്റെ കാർമൽ, സെന്റ് ആൻസ് ഹൈസ്കൂൾ, സെന്റ് ജോർജ്ജ് ഹൈ സ്കൂൾ, VIBGYOR ഹൈ സ്കൂൾ എന്നിവയാണ് പ്രശസ്ത വിദ്യാഭ്യാസ സ്ഥാപനങ്ങൾ. സായ് കൃപ ആശുപത്രി, സഞ്ജീവനി ആശുപത്രി, സുചക് ആശുപത്രി, ഹയാത്ത് ആശുപത്രി, അശോക ജനറൽ ആശുപത്രി എന്നിവയാണ് ആശുപത്രികൾ. സ്റ്റേറ്റ് ബാങ്ക് ഓഫ് ഇന്ത്യ, ആക്സിസ് ബാങ്ക്, ബാങ്ക് ഓഫ് മഹാരാഷ്ട്ര തുടങ്ങിയ ബാങ്കുകൾക്ക് സമീപത്തായി ശാഖകളുണ്ട്.


ഇന്നത്തെ പ്രധാനവാർത്തകൾ (24/07/1019)\nഎറണാകുളം ലാത്തിച്ചാർജ്; മന്ത്രിസഭാ യോഗത്തിൽ സിപിഐഎം, സിപിഐ മന്ത്രിമാർ തമ്മിൽ വാക്പോര്\nഎറണാകുളം ലാത്തിച്ചാർജിനെച്ചൊല്ലി മന്ത്രിസഭാ യോഗത്തിൽ സിപിഐഎം, സിപിഐ മന്ത്രിമാർ തമ്മിൽ വാക്‌പോര്. എൽദോ എബ്രഹാം എംഎൽഎയെ മർദിച്ച പൊലീസ് നടപടിയിൽ സിപിഐ മന്ത്രിമാർ ശക്തമായി പ്രതിഷേധിച്ചു.\nമധ്യപ്രദേശ് നിയമസഭയിൽ രണ്ട് ബിജെപി എംഎൽഎമാർ കമൽനാഥ് സർക്കാരിന് അനുകൂലമായി വോട്ട് ചെയ്തു. ക്രിമിനൽ നിയമ ഭേദഗതി ബിൽ പാസാക്കുന്നതിനിടെയാണ് ബിജെപി എംഎൽഎമാർ കോൺഗ്രസിന് അനുകൂലമായി വോട്ടു ചെയ്തത്.\nയുഎപിഎ ഭേതഗതി ബിൽ ലോക്സഭ പാസ്സാക്കി\nയുഎപിഎ ഭേദഗതി ബിൽ ലോക്സഭ പാസ്സാക്കി. വ്യക്തികളെ ഭീകരവാദികളായി പ്രഖ്യാപിക്കാൻ എൻഐഎക്ക് അധികാരം നൽകുന്നതാണ് പുതിയ ബിൽ.\nജാതി സംവരണത്തിന് പകരം സാമ്പത്തിക സംവരണത്തിനായി ബ്രാഹ്മണർ ശബ്ദമുയർത്തണമെന്ന് ജസ്റ്റിസ് വി ചിദംബരേഷ്; കേരള ഹൈക്കോടതി ജസ്റ്റിസിന്റെ പരാമർശങ്ങൾ വിവാദമാകുന്നു\nജാതി, സമുദായ സംവരണങ്ങൾക്കെതിരെ കേരള ഹൈക്കോടതി ജസ്റ്റിസ് വി ചിദംബരേഷ് നടത്തിയ പരാമർശങ്ങൾ വിവാദമാകുന്നു. ജാതി സംവരണത്തിന് പകരം സാമ്പത്തിക സംവരണത്തിനായി ബ്രാഹ്മണർ ശബ്ധമുയർത്തണമെന്നായിരുന്നു ജസ്റ്റിസ് വി ചിദംബരേഷിൻറെ വിവാദ പ്രസ്താവന.\nജസ്റ്റിസ് ചിദംബരേഷിന്റേത് തെറ്റായ സന്ദേശമെന്ന് മന്ത്രി എ.കെ ബാലൻ\nജാതിസംവരണ വിഷയത്തിൽ ഹൈക്കോടതി ജഡ്ജി വി.ചിദംബരേഷ് നടത്തിയ പരാമർശങ്ങൾ സമൂഹത്തിന് തെറ്റായ സന്ദേശം നൽകുമെന്ന് മന്ത്രി എ.കെ ബാലൻ. സാധാരണ നിലയിൽ ഒരു ജഡ്ജിയിൽ നിന്ന് വരാൻ പാടില്ലാത്ത വാക്കുകളാണ് അദ്ദേഹം പറഞ്ഞത്.\nയൂണിവേഴ്സിറ്റി കോളജ് വധശ്രമക്കേസ്; ഒന്നും രണ്ടും പ്രതികളുടെ ജാമ്യാപേക്ഷ തള്ളി\nയൂണിവേഴ്സിറ്റി കോളജ് വധശ്രമക്കേസിൽ ഒന്നും രണ്ടും പ്രതികളുടെ ജാമ്യാപേക്ഷ കോടതി തള്ളി. ആദിലും, അദ്വൈതും പരീക്ഷാ ഹാൾ ടിക്കറ്റ് വാങ്ങാൻ അനുമതി തേടിയെങ്കിലും കോടതി അനുമതി നൽകിയില്ല.\n‘രാജ്യത്തെ ഏറ്റവും മികച്ച പിഎസ്സിയാണ് കേരളത്തിലേത്; പിഎസ്സിയുടെ വിശ്വാസ്യത തകർക്കാൻ ഗൂഢശ്രമം’ : മുഖ്യമന്ത്രി\nരാജ്യത്തെ ഏറ്റവും മികച്ച പിഎസ്സിയാണ് കേരളത്തിലേതെന്ന് മുഖ്യമന്ത്രി പിണറായി വിജയൻ. പിഎസ്സിയുമായി ബന്ധപ്പെട്ട് ഉയർന്നു വന്ന വിമർശനങ്ങൾ വിശ്വാസ്യത തകർക്കാനുള്ള വലിയ ശ്രമത്തിന്റെ ഭാഗമാണെന്നും മുഖ്യമന്ത്രി വാർത്താ സമ്മേളനത്തിൽ പറഞ്ഞു.\nകർണാടകയിൽ വിശ്വാസ വോട്ടെടുപ്പ് കഴിഞ്ഞ സാഹചര്യത്തിൽ ഹർജി പിൻവലിക്കുന്നതായി സ്വതന്ത്ര എം.എൽ.എമാർ സുപ്രീംകോടതിയിൽ. എന്നാൽ, അഭിഭാഷകരുടെ സാന്നിധ്യത്തിൽ മാത്രമേ തീർപ്പ് കൽപ്പിക്കാൻ കഴിയുകയുള്ളുവെന്ന് ചീഫ് ജസ്റ്റിസ് രഞ്ജൻ ഗൊഗൊയ് വ്യക്തമാക്കി.


ലേവ്യർ ൪ - വിശുദ്ധ ബൈബിൾ [മലയാളം ബൈബിൾ 1992] - (ലേവ 4)\n൪:൧ ൪:൨ ൪:൩ ൪:൪ ൪:൫ ൪:൬ ൪:൭ ൪:൮ ൪:൯ ൪:൧൦ ൪:൧൧ ൪:൧൨ ൪:൧൩ ൪:൧൪ ൪:൧൫ ൪:൧൬ ൪:൧൭ ൪:൧൮ ൪:൧൯ ൪:൨൦ ൪:൨൧ ൪:൨൨ ൪:൨൩ ൪:൨൪ ൪:൨൫ ൪:൨൬ ൪:൨൭ ൪:൨൮ ൪:൨൯ ൪:൩൦ ൪:൩൧ ൪:൩൨ ൪:൩൩ ൪:൩൪ ൪:൩൫\nനീ യിസ്രായേല്‍മക്കളോടു പറയേണ്ടതു എന്തെന്നാല്‍ചെയ്യരുതെന്നു യഹോവ കല്പിച്ചിട്ടുള്ള വല്ല കാര്യത്തിലും ആരെങ്കിലും അബദ്ധവശാല് പിഴെച്ചു ആ വക വല്ലതും ചെയ്താല് -\nഅഭിഷിക്തനായ പുരോഹിതന് ജനത്തിന്മേല് കുറ്റം വരത്തക്കവണ്ണം പാപം ചെയ്തു എങ്കില് താന് ചെയ്ത പാപം നിമിത്തം അവന് യഹോവേക്കു പാപയാഗമായി ഊനമില്ലാത്ത ഒരു കാളക്കിടാവിനെ അര്‍പ്പിക്കേണം.\nഅവന് ആ കാളയെ സമാഗമനക്കുടാരത്തിന്റെ വാതില്‍ക്കല് യഹോവയുടെ സന്നിധിയില് കൊണ്ടുവന്നു കാളയുടെ തലയില് കൈവെച്ചു യഹോവയുടെ സന്നിധിയില് കാളയെ അറുക്കേണം.\nഅഭിഷിക്തനായ പുരോഹിതന് കാളയുടെ രക്തം കുറെ എടുത്തു സമാഗമനക്കുടാരത്തില് കൊണ്ടുവരേണം.\nപുരോഹിതന് രക്തത്തില് വിരല് മുക്കി യഹോവയുടെ സന്നിധിയില് വിശുദ്ധമന്ദിരത്തിന്റെ തിരശ്ശീലെക്കു മുമ്പില് ഏഴു പ്രാവശ്യം തളിക്കേണം.\nപുരോഹിതന് രക്തം കുറെ യഹോവയുടെ സന്നിധിയില് സമാഗമന കൂടാരത്തിലുള്ള സുഗന്ധവര്‍ഗ്ഗത്തിന് ധൂപപീഠത്തിന്റെ കൊമ്പുകളില് പുരട്ടേണം; കാളയുടെ ശേഷം രക്തം മുഴുവനും സമാഗമന കൂടാരത്തിന്റെ വാതില്‍ക്കല് ഉള്ള ഹോമയാഗ പീഠത്തിന്റെ ചുവട്ടില് ഒഴിച്ചുകളയേണം.\nപാപയാഗത്തിന്നുള്ള കാളയുടെ സകല മേദസ്സും കുടല് പൊതിഞ്ഞിരിക്കുന്ന മേദസ്സും കുടലിന്മേലുള്ള സകലമേദസ്സും അതില്‍നിന്നു നീക്കേണം.\nമൂത്രപിണ്ഡം രണ്ടും അവയുടെ മേല് കടിപ്രദേശത്തുള്ള മേദസ്സും മൂത്രപിണ്ഡങ്ങളോടുകൂടെ കരളിന്മേലുള്ള വപയും അവന് എടുക്കേണം.\nസമാധാനയാഗത്തിന്നുള്ള കാളയില്‍നിന്നു എടുത്തതുപോലെ തന്നേ; പുരോഹിതന് ഹോമയാഗപീഠത്തിന്മേല് അതു ദഹിപ്പിക്കേണം.\nഅവന് പാളയത്തിന്നു പുറത്തു വെണ്ണീര് ഇടുന്ന വെടിപ്പുള്ള സ്ഥലത്തു കൊണ്ടുപോയി വിറകിന്മേല് വെച്ചു തീയിട്ടു ചുട്ടുകളയേണം; വെണ്ണീര് ഇടുന്നേടത്തു വെച്ചുതന്നേ അതു ചുട്ടുകളയേണം.\nയിസ്രായേല്‍സഭ മുഴുവനും അബദ്ധവശാല് പിഴെക്കയും ആ കാര്യം സഭയുടെ കണ്ണിന്നു മറഞ്ഞിരിക്കയും, ചെയ്യരുതെന്നു യഹോവ കല്പിച്ചിട്ടുള്ള വല്ലകാര്യത്തിലും അവര് പാപം ചെയ്തു കുറ്റക്കാരായി തീരുകയും ചെയ്താല്,\nചെയ്ത പാപം അവര് അറിയുമ്പോള് സഭ ഒരു കാളക്കിടാവിനെ പാപയാഗമായി അര്‍പ്പിക്കേണം; സമാഗമനക്കുടാരത്തിന്റെ മുമ്പാകെ അതിനെ കൊണ്ടുവന്നിട്ടു\nസഭയുടെ മൂപ്പന്മാര് യഹോവയുടെ സന്നിധിയില് കാളയുടെ തലയില് കൈ വെക്കേണം; യഹോവയുടെ സന്നിധിയില് കാളയെ അറുക്കയും വേണം.\nഅഭിഷിക്തനായ പുരോഹിതന് കാളയുടെ രക്തം കുറെ സമാഗമനക്കുടാരത്തില് കൊണ്ടുവരേണം.\nപുരോഹിതന് രക്തത്തില് വിരല് മുക്കി യഹോവയുടെ സന്നിധിയില് തിരശ്ശീലെക്കു മുമ്പില് ഏഴു പ്രാവശ്യം തളിക്കേണം.\nഅവന് സമാഗമനക്കുടാരത്തില് യഹോവയുടെ സന്നിധിയിലുള്ള പീഠത്തിന്റെ കൊമ്പുകളില് കുറെ പുരട്ടേണം; ശേഷം രക്തം മുഴുവനും സമാഗമനക്കുടാരത്തിന്റെ വാതില്‍ക്കലുള്ള ഹോമയാഗപീഠത്തിന്റെ ചുവട്ടില് ഒഴിച്ചുകളയേണം.\nഅതിന്റെ മേദസ്സു ഒക്കെയും അവന് അതില്‍നിന്നു എടുത്തു യാഗപീഠത്തിന്മേല് ദഹിപ്പിക്കേണം.\nപാപയാഗത്തിന്നുള്ള കാളയെ അവന് ചെയ്തതുപോലെ തന്നേ ഈ കാളയെയും ചെയ്യേണം; അങ്ങനെ തന്നേ ഇതിനെയും ചെയ്യേണം; ഇങ്ങനെ പുരോഹിതന് അവര്‍ക്കുംവേണ്ടി പ്രായശ്ചിത്തം കഴിക്കേണം; എന്നാല് അതു അവരോടു ക്ഷമിക്കും.\nപിന്നെ അവന് കാളയെ പാളയത്തിന്നു പുറത്തു കൊണ്ടുപോയി മുമ്പിലത്തെ കാളയെ ചുട്ടുകളഞ്ഞതുപോലെ ഇതിനെയും ചുട്ടുകളയേണം; ഇതു സഭെക്കുവേണ്ടിയുള്ള പാപയാഗം.\nഒരു പ്രമാണി പാപം ചെയ്കയും, ചെയ്യരുതെന്നു തന്റെ ദൈവമായ യഹോവ കല്പിച്ചിട്ടുള്ള വല്ല കാര്യത്തിലും അബദ്ധവശാല് പിഴെച്ചു കുറ്റക്കാരനായി തീരുകയും ചെയ്താല്\nഅവന് ചെയ്ത പാപം അവന്നു ബോദ്ധ്യമായി എങ്കില് അവന് ഊനമില്ലാത്ത ഒരു ആണ് കോലാട്ടിനെ വഴിപാടായി കൊണ്ടുവരേണം.\nഅവന് ആട്ടിന്റെ തലയില് കൈവെച്ചു യഹോവയുടെ സന്നിധിയില് ഹോമയാഗമൃഗത്തെ അറുക്കുന്ന സ്ഥലത്തുവെച്ചു അതിനെ അറുക്കേണം; അതു ഒരു പാപയാഗം.\nപിന്നെ പുരോഹിതന് പാപയാഗത്തിന്റെ രക്തം വിരല്‍കൊണ്ടു കുറെ എടുത്തു ഹോമയാഗപീഠത്തിന്റെ കൊമ്പുകളില് പുരട്ടി ശേഷം രക്തം ഹോമയാഗപീഠത്തിന്റെ ചുവട്ടില് ഒഴിച്ചുകളയേണം.\nഅതിന്റെ മേദസ്സു ഒക്കെയും അവന് സമാധാനയാഗത്തിന്റെ മേദസ്സുപോലെ യാഗപീഠത്തിന്മേല് ദഹിപ്പിക്കേണം; ഇങ്ങനെ പുരോഹിതന് അവന്റെ പാപം നിമിത്തം അവന്നുവേണ്ടി പ്രായശ്ചിത്തം കഴിക്കേണം; എന്നാല് അതു അവനോടു ക്ഷമിക്കും.\nദേശത്തെ ജനത്തില് ഒരുത്തന് ചെയ്യരുതെന്നു യഹോവ കല്പിച്ചിട്ടുള്ള വല്ലകാര്യത്തിലും അബദ്ധവശാല് പിഴെച്ചു കുറ്റക്കാരനായി തീര്‍ന്നാല്\nപാപം അവന്നു ബോദ്ധ്യമായി എങ്കില് അവന് ചെയ്ത പാപം നിമിത്തം ഊനമില്ലാത്ത ഒരു പെണ്‍കോലാട്ടിനെ വഴിപാടായി കൊണ്ടുവരേണം.\nപാപയാഗമൃഗത്തിന്റെ തലയില് അവന് കൈ വെച്ചിട്ടു ഹോമയാഗത്തിന്റെ സ്ഥലത്തുവെച്ചു പാപയാഗമൃഗത്തെ അറുക്കേണം.\nപുരോഹിതന് അതിന്റെ രക്തം വിരല്‍കൊണ്ടു കുറെ എടുത്തു ഹോമയാഗപീഠത്തിന്റെ കൊമ്പുകളില് പുരട്ടി, ശേഷം രക്തം ഒക്കെയും യാഗപീഠത്തിന്റെ ചുവട്ടില് ഒഴിച്ചുകളയേണം.\nഅതിന്റെ മേദസ്സു ഒക്കെയും സമാധാനയാഗത്തില്‍നിന്നു മേദസ്സു എടുക്കുന്നതുപോലെ എടുത്തു പുരോഹിതന് യാഗപീഠത്തിന്മേല് യഹോവേക്കു സൌരഭ്യവാസനയായി ദഹിപ്പിക്കേണം; ഇങ്ങനെ പുരോഹിതന് അവന്നു വേണ്ടി പ്രായശ്ചിത്തം കഴിക്കേണം; എന്നാല് അതു അവനോടു ക്ഷമിക്കും.\nഅവന് പാപയാഗമായി ഒരു ആട്ടിന് കുട്ടിയെ കൊണ്ടുവരുന്നു എങ്കില് ഊനമില്ലാത്ത പെണ്ണാട്ടിനെ കൊണ്ടുവരേണം.\nപാപയാഗമൃഗത്തിന്റെ തലയില് അവന് കൈവെച്ചു ഹോമയാഗമൃഗത്തെ അറുക്കുന്ന സ്ഥലത്തുവെച്ചു അതിനെ പാപയാഗമായി അറുക്കേണം.\nപുരോഹിതന് പാപയാഗത്തിന്റെ രക്തം വിരല്‍കൊണ്ടു കുറെ എടുത്തു ഹോമയാഗപീഠത്തിന്റെ കൊമ്പുകളില് പുരട്ടി, ശേഷം രക്തം ഒക്കെയും യാഗപീഠത്തിന്റെ ചുവട്ടില് ഒഴിച്ചുകളയേണം.\nഅതിന്റെ മേദസ്സു ഒക്കെയും സമാധാനയാഗത്തില്‍നിന്നു ആട്ടിന് കുട്ടിയുടെ മേദസ്സു എടുക്കുന്നതുപോലെ അവന് എടുക്കേണം; പുരോഹിതന് യാഗപീഠത്തിന്മേല് യഹോവയുടെ ദഹനയാഗങ്ങളെപ്പോലെ അവയെ ദഹിപ്പിക്കേണം; അവന് ചെയ്ത പാപത്തിന്നു പുരോഹിതന് ഇങ്ങനെ പ്രായശ്ചിത്തം കഴിക്കേണം; എന്നാല് അതു അവനോടു ക്ഷമിക്കും.


ഇന്ത്യന് കളിക്കാരെ ഇഷ്ടമില്ലെങ്കില് ഇന്ത്യ വിട്ടുപോയ്‌ക്കോളൂ: വിവാദകുരുക്കില് വിരാട് കോഹ്‌ലി • Suprabhaatham\n2019 April 25 Thursday\nഇന്ത്യന് കളിക്കാരെ ഇഷ്ടമില്ലെങ്കില് ഇന്ത്യ വിട്ടുപോയ്‌ക്കോളൂ: വിവാദകുരുക്കില് വിരാട് കോഹ്‌ലി\nNovember 7, 2018 | 7:47 pm IST\nIndian TeamVirat Kohli\nമുംബൈ: ഇന്ത്യന് കളിക്കാരെ ഇഷ്ടമില്ലെങ്കില് നിങ്ങള്‍ക്ക് ഇന്ത്യ വിട്ടപോയ്ക്കൂടെ? എന്ന് ആരാധകന്റെ കമന്റിന് മറുപടി പറഞ്ഞ ഇന്ത്യന് നായകന് വിരാട് കോഹ്‌ലി വിവാദകുരുക്കില്. ഇംഗ്ലണ്ടിന്റെയും ആസ്‌ത്രേലിയയുടെയും താരങ്ങളെയാണ് കൂടുതല് ഇഷ്ടമെന്ന ആരാധകന്റെ കമന്റിന് നല്‍കിയ മറുപടിയിലാണ് കോഹ്‌ലി വിവാദത്തിലായത്. കോഹ്‌ലി ട്വിറ്ററിലൂടെയാണ് ഇത്തരമൊരു പ്രസ്താവന നടത്തിയത്. വീഡിയോയും പുറത്തായിട്ടുണ്ട്.\nതന്റെ 30ാം ജന്മദിനത്തോട് അനുബന്ധിച്ച് തന്റെ പേരിലുള്ള മൊബൈല് ആപ്ലിക്കേഷനായ ‘ വിരാട് കോഹ്‌ലി മൊബൈല് ആപ്പ്’ പുറത്തിറക്കിയ വീഡിയോയിലാണ് വിവാദ പ്രസ്താവന നടത്തിയത്. വീഡിയോയില് ആരാധകരുടെ ട്വീറ്റുകളോട് പ്രതികരിക്കുന്ന ഭാഗത്താണ് കോഹ്‌ലി വിവാദ പ്രസ്താവന നടത്തിയത്.\nആപ്പില് ആരാധകന് കുറിച്ചിട്ട വാക്കുകള് വായിച്ച ശേഷമാണ് കോഹ്‌ലിയുടെ വിവാദ മറുപടി. കോഹ്‌ലിയുടെ പ്രതികരണത്തെ ‘ പാകിസ്താനിലേക്ക് പോകൂ’ എന്നതിന്റെ മറ്റൊരു രൂപമാണെന്നാണ് ആരാധകര് ആരോപിക്കുന്നത്.\n‘ അമിത പ്രചാരം ലഭിച്ച ബാറ്റ്‌സ്മാനാണ് അയാള് (കോഹ്‌ലി). വ്യക്തിപരമായി അദ്ദേഹത്തിന്റെ ബാറ്റിങ്ങില് എന്തെങ്കിലും പ്രത്യേകതയുള്ളതായി തോന്നിയിട്ടില്ല. ഇത്തരം ഇന്ത്യന് താരങ്ങളേക്കാള് ഇംഗ്ലണ്ടിന്റെയും ആസ്‌ത്രേലിയയുടെയും താരങ്ങളുടെ കളി കാണാനാണ് എനിക്കിഷ്ടം’\n‘ ഓകെ, നിങ്ങള് അങ്ങനെയെങ്കില് നിങ്ങള് ഇന്ത്യയില് ജീവിക്കേണ്ട ആളാണെന്ന് എനിക്ക് തോന്നുന്നില്ല. നിങ്ങള്‍ക്ക് മറ്റെവിടെയെങ്കിലും പോയി ജീവിച്ചുകൂടെ? ഞങ്ങളുടെ രാജ്യത്ത് ജീവിച്ചിട്ട് വിദേശ ടീമുകളെ ഇഷ്ടപ്പെടുന്നത് എന്തുകൊണ്ടാണ്? എന്നെ നിങ്ങള്‍ക്ക് ഇഷ്ടമല്ല എന്നത് വിഷയമല്ല. പക്ഷേ, ഇവിടെ ജീവിച്ചിട്ട് മറ്റു രാജ്യക്കാരെ സ്‌നേഹിക്കുന്നത് ശരിയല്ല. നിങ്ങളുടെ മുന്‍ഗണനകള് ആദ്യം ശരിയാക്കൂ.’\nIs #Kohli asking his non-Indian fans to leave their country and come to India🤔🤔.. Or to sort their priorities? #WTF pic.twitter.com/tRAX4QbuZI\n— H (@Hramblings) November 6, 2018\nഎന്നാല്, കോഹ്‌ലിയുടെ മറുപടിക്ക് രൂക്ഷമായ ഭാഷയിലാണ് ആരാധകര് പ്രതികരിച്ചത്. ടെന്നിസില് യൂകി ഭാംബ്രി, സകേത് എന്നിവരേക്കാള് സ്വിറ്റ്‌സര്‍ലണ്ടുകാരനായ റോജര് ഫെഡററെ ആരാധിക്കുന്ന കോഹ് ലിയും രാജ്യം വിടണമെന്നായിരുന്നു ഒരു ആരാധകന്റെ കമന്റ്.\nആരാധകരെ ഞെട്ടിച്ച് സെലക്ടമാര്; ധോണി ടി20 ടീമില് നിന്നും പുറത്ത്\nകൊല്‍ക്കത്ത ടി20: ഇന്ത്യയ്ക്ക് വിജയലക്ഷ്യം 109 റണ്‍സ്\nസച്ചിനെയും കടത്തിവെട്ടി കോഹ്‌ലി; ഏകദിനത്തില് അതിവേഗ 10,000 കടന്നു\nയാത്രക്കാരെ മര്‍ദ്ദിച്ച സംഭവം: സുരേഷ് കല്ലട പോലിസിന് മുമ്പാകെ ഹാജരായി\nബക്കളത്ത് മുസ്‌ലിം ലീഗ് ഓഫിസിന് നേരെ ബോംബേറ്\nമാരുതി സുസുകിയുടെ എല്ലാ ഡീസല് കാറുകളും അടുത്ത ഏപ്രിലോടുകൂടി പിന്‍വലിക്കും\nശ്രീലങ്ക ആക്രമണത്തില് കൊല്ലപ്പെട്ട ഇന്ത്യക്കാരുടെ എണ്ണം 11ആയി\nമധ്യപ്രദേശില് വീണ്ടും കര്‍ഷക ആത്മഹത്യ


ഗ്ലാമർ മടുത്തു; മാറണം... | Cinema | Deshabhimani | Friday May 31, 2019\nഗ്ലാമർ മടുത്തു; മാറണം...\nബോളിവുഡിലെ വമ്പൻ സംവിധായകർ സ്ത്രീകേന്ദ്രീകൃത സിനിമകളൊരുക്കാൻ താൽപ്പര്യം പ്രകടിപ്പിക്കേണ്ടതുണ്ടെന്ന് ബോളിവുഡ് താരറാണി കത്രീന കൈഫ്. വിജയ സിനിമകളുടെ സ്ഥിരം ചേരുവയായി മാറിയ ഗ്ലാമർ കഥാപാത്രങ്ങൾ മാത്രം തന്നെ തേടിവരുന്ന സാഹചര്യം തനിക്ക് നേരിടേണ്ടിവന്നിട്ടുണ്ടെന്നും അവർ പറഞ്ഞു. അഭിനേത്രി എന്ന നിലയിൽ വെല്ലുവിളി ഉയർത്തുന്ന കഥാപാത്രങ്ങൾ തേടിവരാത്ത സാഹചര്യം ഉണ്ടായിരുന്നു. ഗ്ലാമറിനും സ്റ്റൈലിനും മാത്രമായി കുറെ വേഷം ചെയ്തു. മടുത്തപ്പോൾ മാറ്റത്തിനുവേണ്ടി ആഗ്രഹിച്ചു. വ്യത്യസ്തമായ വേഷങ്ങൾ മാത്രമേ സ്വീകരിക്കു എന്ന നിലപാടെടുത്തു. ചില സംവിധായകർ മാത്രമാണ് അതിനോട് അനുകൂലമായി പ്രതികരിച്ച് വെല്ലുവിളി ഉയർത്തുന്ന വേഷങ്ങൾ എനിക്ക് സമ്മാനിച്ചത്-. കച്ചവടപ്രാധാന്യമുളള ചിത്രങ്ങൾക്ക് ഒപ്പം അഭിനയപ്രാധാന്യമുള്ള സിനിമകളും ഒരുപോലെ ചെയ്യാനാണ് താൽപ്പര്യം. രാജ്നീതി പോലുള്ള ചിത്രവും തീസ് മാർഖാൻ പോലുള്ള തട്ടുപൊളിപ്പൻ കച്ചവട സിനിമയും ഒരേ വർഷത്തിലാണ് ഇറങ്ങിയത്.- പിടിഐയ‌്ക്ക് അനുവദിച്ച അഭിമുഖത്തിൽ കത്രീന കൈഫ് പറഞ്ഞു.\nമുപ്പത്തഞ്ചുകാരിയായ താരം 16 വർഷമായി ബോളിവുഡിന്റെ ഭാഗമാണ്. കൂടുതൽ സ്ത്രീകൾ ബോളിവുഡിലെ മുഖ്യധാരയുടെ ഭാഗമായാൽ മാത്രമേ സ്ത്രീകേന്ദ്രീകൃതമായ മികച്ച സിനിമകൾ സൃഷ്ടിക്കപ്പെടുകയുള്ളൂ എന്നാണ് കത്രീനയുടെ പക്ഷം. അലി അബ്ബാസ് സഫർ സംവിധാനം ചെയ്ത് സൽമാൻ പ്രധാനവേഷത്തിൽ എത്തുന്ന ഭാരത് ആണ് ഉടൻ കത്രീനയുടേതായി റിലീസ് ചെയ്യുന്നചിത്രം. ഭാരതിലേക്ക് ആദ്യം പ്രിയങ്ക ചോപ്രയെയാണ് തെരഞ്ഞെടുത്തിരുന്നത്. ഹോളിവുഡ് സിനിമ തിരക്കുകൾ കാരണം പ്രിയങ്ക ഭാരതിൽനിന്ന് അവസാന നിമിഷം പിൻവാങ്ങുകയായിരുന്നു.\nപൗരാണികപശ്ചാത്തലത്തിൽ ഒരുക്കിയ ബ്രഹ്മാണ്ഡചിത്രത്തിലേക്ക് ഷൂട്ടിങ് ആരംഭിക്കുന്നതിന് ദിവസങ്ങൾ മുമ്പ് മാത്രമാണ് ഞാൻ എത്തിയത‌്. അഭിനേതാവ് എന്ന നിലയിൽ എനിക്ക് വളരെയേറെ കാര്യങ്ങൾ ചെയ്യാനുള്ള കഥാപാത്രമായിരുന്നു ചിത്രത്തിലേത്. ഒരു വെല്ലുവിളിപോലെയാണ് കഥാപാത്രത്തെ ഏറ്റെടുത്തത് ‐ കത്രീന പറഞ്ഞു.\nഅച്ഛൻ കശ്മീരിവംശജനാണെങ്കിലും കത്രീന പഠിച്ചതും വളർന്നതും ബ്രിട്ടണിലാണ്. ബ്രിട്ടീഷ് പൗരത്വമുള്ള നടി, ഫാഷൻ രംഗത്തുനിന്നാണ് സിനിമയിലെത്തുന്നത്. മൈനേ പ്യാർ ക്യോം കിയ, നമസ്തേ ലണ്ടൻ തുടങ്ങിയ ബോക്സ് ഓഫീസ് ഹിറ്റുകളിലൂടെയാണ് ശ്രദ്ധിക്കപ്പെട്ടത്. ന്യൂയോർക്ക്, സിന്ധഗി നാ മിലേഗി ദൊബാര, രാജ്നീതി, മേരെ ബ്രദർ കി ദുൽഹൻ തുടങ്ങിയ ചിത്രങ്ങളിലെ പ്രകടനം ശ്രദ്ധിക്കപ്പെട്ടു.\nജീവനക്കാർ ഇന്നുമുതൽ പ്രക്ഷോഭത്തിൽ\nസൽമാൻ ഒരു യഥാർഥ സുഹൃത്തായിരുന്നു\nഭാരത് പെട്രോളിയം കോർപറേഷനിൽ\nഭാരത് ഹെവി ഇലക്ട്രിക്കൽസ് ലിമിറ്റഡിൽ എൻജിനിയർ സൂപ്പർവൈസർ\nഭാരത് പെട്രോറിസോഴ്സ് ലിമിറ്റഡിൽ


നാം പലപ്പോഴും വളപ്പിലും വേലി ഒരിക്കലും കാണുന്ന പല സസ്യങ്ങളെയും അവഗണിക്കുന്നു ഉണ്ട്. പലയിനം ചീരകൾ നാം നട്ടുപിടിപ്പിക്കാൻ തന്നെ നമ്മുടെ വളപ്പിൽ കാണാറുണ്ട്. ഇവ പലതും നാം ഗുണം അറിയാതെ കളയുടെ കൂട്ടത്തിൽ ഉൾപ്പെടുത്തി പറ്റിച്ചു കളയുന്നതാണ് പതിവ്. ഇത്തരത്തിൽ ഒന്നാണ് ഷുഗർ ചീര അഥവാ ചായമൻസ. ചായ മൻസ എന്നറിയപ്പെടുന്ന മെക്സിക്കൻ മരച്ചീര സാധാരണ ചീരകൾ ഇൽ ഉള്ളതിനെ മൂന്നിരട്ടിയോളം പോഷകങ്ങളും ഔഷധഗുണങ്ങളുമുള്ള ചെടിയാണ്. ഒരിക്കൽ നട്ടാൽ കാലാകാലം ആദായം തരുന്ന ഒരു നിത്യഹരിത സസ്യമാണ് ഇത്.\nമായൻ ചീര എന്നും ഇത് അറിയപ്പെടുന്നു. ഒരിക്കൽ ചായമൻസ യുടെ സ്വാദ് അറിഞ്ഞാൽ ആരും അതിനെ ഉപേക്ഷിക്കില്ല. കാരണം അത്രയ്ക്ക് നല്ല സ്വാദുള്ള ഇലക്കറി. എന്നാൽ ഇത് വേവിച്ച് മാത്രമേ കഴിക്കാൻ പാടുള്ളൂ കാരണം കപ്പ യിലെ പോലെ കട്ട് ഇതിലടങ്ങിയിട്ടുണ്ട്. ഇത് നിങ്ങളുടെ ആരോഗ്യത്തിന് അല്പം ദോഷം ചെയ്യുന്നതാണ്. അതായത് ഇതിലടങ്ങിയിരിക്കുന്ന ഹൈഡ്രോ സൈനിക ഗ്ലൂക്കോസ് സൈഡ് വേവിക്കുമ്പോൾ മാത്രമേ നഷ്ടപ്പെടുക യുള്ളൂ. അതിനാൽ പച്ചയ്ക്കും ഇലകൾ ചെറുതായി വാടിയും കഴിക്കരുത്.\nചെറുതായി നുറുക്കി അൽപനേരം ഉപ്പുവെള്ളത്തിൽ ഇട്ടു വയ്ക്കാം ശേഷം ഇത് പത്ത് പതിനഞ്ച് മിനിട്ട് വേവിച്ച് ഈ ദോഷം മാറുന്നതാണ്. പക്ഷേ അലുമിനിയം പാത്രത്തിൽ ഇട്ട വേവിക്കാതെ ഇരിക്കാൻ ശ്രദ്ധിക്കണം. അതുപോലെ പാത്രം തുറന്നു വച്ച് വേവിക്കുക യും ചെയ്യണം. മൺപാത്രത്തിൽ ഓ ഇരുമ്പ് പാത്രത്തിലോ പാചകം ചെയ്യാം. പ്രോട്ടീൻ നാരുകൾ കാൽസ്യം പൊട്ടാസ്യം ഇരുമ്പ് വിറ്റാമിൻ സി കരോട്ടിൻ എന്നിവയാൽ സമ്പന്നമാണ് ചായമൻസ.


മാര്‍ക്‌സിസം മനസ്സില് പകയും വിദ്വേഷവും അടിച്ചേല്‍പ്പിക്കുന്നു: ജെ.നന്ദകുമാര് :: Janmabhumi Daily\nThursday 22 March 2018 9:37 pm IST\nകണ്ണൂര്: മാര്‍ക്‌സിസം എന്നത് വലിയ നുണയാണെന്നും ചെറുപ്രായത്തില് തന്നെ വ്യക്തികളുടെ മനസ്സില് പകയും നുണയും അടിച്ചേല്‍പ്പിക്കുകയാണെന്നും പ്രജ്ഞാവാഹ് ദേശീയ സംയോജകന് ജെ.നന്ദകുമാര് പറഞ്ഞു. നിറം പിടിപ്പിച്ച വലിയൊരു നുണയാണ് മാര്‍ക്‌സിസം. എന്നാല് ലോകം മുഴുവന് പുറംതള്ളിയിട്ടും ആ കാട്ടാളത്തെ ചിലര് മാത്രം ചേര്‍ത്ത് പിടിക്കുകയാണ്. മാര്‍ക്‌സിസം മനുഷ്യത്വമില്ലാത്തതും ജനാധിപത്യവിരുദ്ധവുമാണ്. ഈയൊരു പ്രാകൃതമായ ആശയത്തെ ഇനിയും വെച്ച് പൊറുപ്പിക്കണമോ എന്ന് നാം ചിന്തിക്കണമെന്നും അദ്ദേഹം പറഞ്ഞു. ചുവപ്പന്-ജിഹാദി ഭീകരരുടെ ഉള്ളില് ഒന്ന് തന്നെയാണ്. ഏത് വിധത്തിലും എതിരാളികളെ ഉന്‍മൂലനം ചെയ്യുകയെന്നതാണ് അവരുടെ ലക്ഷ്യം.\nമാര്‍ക്‌സിസ്റ്റ് പാര്‍ട്ടിയുടെ രൂപീകരണം മുതല് തന്നെ ജിഹാദികളുമായി അവര്‍ക്ക് ബന്ധമുണ്ട്. എം.എന്.റോയ് കമ്മ്യൂണിസ്റ്റ് പാര്‍ട്ടി രൂപീകരിച്ചത് തന്നെ മുജാഹിദ്ധീനുകളെ കൂട്ട് പിടിച്ചാണ്. ഈ ബന്ധം അവര് തുടര്‍ന്ന് കൊണ്ടേയിരിക്കുകയാണെന്ന് മാത്രം. ഇത്തരം ബന്ധത്തില് നിന്ന് ഇവര് പിനമാറുമെന്ന കരുതേണ്ടതില്ല. പ്രത്യേകിച്ച് കേരളത്തിലെ സവിശേഷമായ സാഹചര്യത്തില്. ഭാരതത്തെ പൂര്‍ണ്ണമായി വിഭജിക്കാന് ജനസംഖ്യാ വിസ്‌ഫോടനം നടത്താനാണ് ജിഹാദികള് നീക്കം നടത്തുന്നത്.\nഈ സാഹചര്യത്തിലാണ് യാതൊരു മാനദണ്ഡവുമില്ലാതെ മാര്‍ക്‌സിസ്റ്റുകാര് ഇവരെ പ്രോത്സാഹിപ്പിക്കുന്നത്. മദനിയെ സിംഹാസന തുല്ല്യമായ കസേരയൊരുക്കി സ്വീകരിച്ചവരാണ് കേരളത്തിലെ മാര്‍ക്‌സിസ്റ്റുകാര്. ആരുമായും കൂട്ടുകൂടുമെന്ന നിലപാടാണ് മാര്‍ക്‌സിസ്റ്റുകാര് സ്വീകരിക്കുന്നത്.\nമാര്‍ക്‌സിസ്റ്റ് ജിഹാദി ഭീകരതയ്‌ക്കെതിരെ വ്യാപകമായ ആശയപ്രചാരണമാണ് വേണ്ടത്. രാജ്യസുരക്ഷയെത്തന്നെ ബധിക്കുന്ന ഇത്തരം അവിശുദ്ധ കൂട്ടുകെട്ട് സമൂഹത്തിന്റെ ശ്രദ്ധയില് കൊണ്ട് വരണം. ജനങ്ങള് മാറ്റത്തിന് തയ്യാറാണ്. അവരുടെ ഇടയിലേക്ക് നാം ഇറങ്ങിച്ചെന്ന് പ്രവര്‍ത്തിക്കമമെന്നും അദ്ദേഹം പറഞ്ഞു.\nജനനേതാക്കളുടെ മനസ്സില് മാലിന്യസംസ്‌കരണം തുടങ്ങണം: പി.സി.ജോര്‍ജ്ജ്\nഭഗവദ്‌രൂപം മനസ്സില് ധ്യാനിച്ച്\nപ്രചോദനമായി ആ അനുഗ്രഹമുണ്ട് മനസ്സില്...\nമലയാളികളുടെ മനസ്സില് ഇടം നേടിയ ചലച്ചിത്രകാരന്\nബ്രിസ്റ്റോയുടെ മനസ്സില് എന്നും കൊച്ചിയുണ്ടായിരുന്നു: തിമോത്തി


27 December, 2021 10:34:35 PM\nകൊച്ചി: കിഴക്കമ്പലത്തെ അക്രമ സംഭവങ്ങളുടെ പശ്ചാത്തലത്തിൽ രാഷ്ട്രീയ പോര് മുറുകുന്നു. സംഭവത്തിന്‍റെ പേരിൽ കിറ്റെക്സിനേയും ട്വന്‍റി ട്വന്‍റിയേയും ഇല്ലാതാക്കാൻ മുന്നണികൾ മത്സരിക്കുകയാണെന്നാരോപിച്ച് കിറ്റെക്സ് എം ഡി സാബു ജേക്കബ് രംഗത്തെത്തി. എന്നാൽ അന്തര്‍സംസ്ഥാനതൊഴിലാളികളെ മുന്നിൽ നിർത്തി കിറ്റെക്സും ട്വന്‍റി ട്വന്‍റിയും വിലപേശുകയാണെന്നാണ് പ്രത്യാരോപണം.\nകിഴക്കമ്പലത്തെ അക്രമസംഭവങ്ങളുടെ പേരിൽ കിറ്റെക്സ് കമ്പനിയും ട്വന്‍റി ട്വന്‍റിയും പ്രതിരോധത്തിലായ ഘട്ടത്തിലാണ് സാബു ജേക്കബ് ദുരൂഹത ആരോപിച്ച് രംഗത്തെത്തിയത്. അതിഥിത്തൊഴിലാളികളെയടക്കം പിന്തുണച്ചും പൊലീസിനെ ആക്രമിച്ചുമാണ് ഈ നീക്കം. അതുവഴി ഇപ്പോഴത്തെ സംഭവങ്ങളൊക്കെയും ആസൂത്രിതമാണെന്നും പൊലീസിനെയടക്കം ഉപയോഗപ്പെടുത്തി കിറ്റെക്സിനെ ഇല്ലാതാക്കാനുളള സ‍ർക്കാർ അറിവോടെ നടന്ന ഇടപെടലെന്നുമാണ് വ്യാഖ്യാനിക്കുന്നത്. അക്രമത്തിൽ അപരിചിതരെത്തിയെന്നുളള ആരോപണം ഇതിന്‍റെ മൂർച്ച കടുപ്പിക്കാൻ കൂടിയാണ്.\nഎന്നാൽ കിറ്റെക്സ് എംഡിയുടെ ഇടതുവിരുദ്ധ മനോഭാവമാണ് പുറത്തുവരുന്നതെന്ന് പറഞ്ഞ് പ്രതിരോധിക്കാനാണ് സർക്കാരിന്‍റെയും സിപിഎമ്മിന്‍റെയും ശ്രമം. അന്തര്‍സംസ്ഥാനത്തൊഴിലാളികളെ രാഷ്ട്രീയമായും അല്ലാതെയും കിറ്റെക്സ് ഉപയോഗിക്കുന്നു എന്ന് സ്ഥാപിക്കാനാണ് കോൺഗ്രസ് നീക്കം. കിറ്റെക്സ് എംഡി തൊഴിലാളികളെ ന്യായീകരിച്ച് രംഗത്തെത്തിയത് ഇതിന്‍റെ ഭാഗമാണെന്നും കോൺഗ്രസ് വ്യാഖ്യാനിക്കുന്നു.\nഇതിനിടെ കിഴക്കമ്പലം സംഭവത്തെ ഇടതു മുന്നണിയുടെ രാഷ്ട്രീയ വീഴ്ചയായി അവതരിപ്പിക്കാനാണ് ബിജെപിയുടെ നീക്കം. അന്തര്‍സംസ്ഥാനത്തൊഴിലാളുകളുടെ ഡേറ്റാ ബാങ്ക് പോലും സർക്കാരിന്‍റെ കയ്യിൽ ഇല്ലെന്നും ദേശവിരുദ്ധ പ്രവ‍ർത്തനങ്ങളിൽ ഏർപ്പെടുന്നവർ ഇക്കൂട്ടത്തിൽ ഉണ്ടോ എന്ന് പരിശോധിക്കാൻ സംവിധാനമില്ലെന്നും ബിജെപി കുറ്റപ്പെടുത്തി.


ഹൃദയത്തിൽ ക്രിക്കറ്റ് മാത്രം, ഞാനൊരു കടുത്ത 'ദാദ' ഫാൻ: സംഗക്കാര -Kumar Sangakkara Praises Sourav Ganguly\nഹൃദയത്തിൽ ക്രിക്കറ്റ് മാത്രം, ഞാനൊരു കടുത്ത 'ദാദ' ഫാൻ: സംഗക്കാര\nഐസിസി അധ്യക്ഷനാകാൻ ഏറ്റവും അനുയോജ്യനായ വ്യക്തിയാണ് ഗാംഗുലിയെന്നും സംഗക്കാര\nJuly 26, 2020 8:58:16 am\nതാനൊരു കടുത്ത ഗാംഗുലി ആരാധകനാണെന്ന് വെളിപ്പെടുത്തി ശ്രീലങ്കൻ ക്രിക്കറ്റ് ടീം മുൻ നായകൻ കുമാർ സംഗക്കാര. ഹൃദയത്തിലും തലച്ചോറിലും ക്രിക്കറ്റ് മാത്രമുള്ള താരമാണ് മുൻ ഇന്ത്യൻ നായകനും ഇപ്പോഴത്തെ ബിസിസിഐ അധ്യക്ഷനുമായ സൗരവ് ഗാംഗുലിയെന്നും സംഗക്കാര പറഞ്ഞു. ഐസിസി അധ്യക്ഷനാകാൻ ഏറ്റവും അനുയോജ്യനായ വ്യക്തിയാണ് ഗാംഗുലിയെന്നും ഇന്ത്യ ടുഡെയ്‌ക്കു നൽകിയ അഭിമുഖത്തിൽ സംഗക്കാര പറഞ്ഞു.\n“ക്രിക്കറ്റിന്റെ ഏറ്റവും നല്ലതിനു വേണ്ടി മനസുകൊണ്ട് ആഗ്രഹിക്കുന്ന താരമാണ് ഗാംഗുലി. ഞാൻ ദാദയുടെ കടുത്ത ആരാധകനാണ്. ഐസിസിയെ നയിക്കണമെങ്കിൽ അതിനു പാകമായ ഒരു മാനസികാവസ്ഥ വേണം. ഗാംഗുലിക്ക് അതുണ്ട്. ക്രിക്കറ്റിൽ വലിയ മാറ്റങ്ങൾ കൊണ്ടുവരാൻ ഗാംഗുലിക്ക് സാധിക്കുമെന്ന് ഞാൻ വിശ്വസിക്കുന്നു. ഞാൻ അദ്ദേഹത്തിന്റെ വലിയ ആരാധകനാണ്. ക്രിക്കറ്റ് താരമെന്ന നിലയിൽ അദ്ദേഹം സ്വന്തമാക്കിയ നേട്ടങ്ങൾ മാത്രം കണക്കിലെടുത്തല്ല ഞാൻ അദ്ദേഹത്തിന്റെ ആരാധകനായത്. ഗാംഗുലിക്ക് മികച്ചൊരു ‘ക്രിക്കറ്റ് തലച്ചോർ’ ഉണ്ട്. അതുകൊണ്ടാണ് ഞാൻ അദ്ദേഹത്തിന്റെ വലിയ ആരാധകനായത്. മനസുകൊണ്ട് ക്രിക്കറ്റിനെ സ്‌നേഹിക്കുന്ന ആളാണ് അദ്ദേഹം,” സംഗക്കാര പറഞ്ഞു.\nRead Also; അച്ഛന് പോസിറ്റീവ്, എനിക്ക് രോഗലക്ഷണങ്ങൾ; ആയുർവേദം തുണയായെന്ന് വിശാൽ\n“ക്രിക്കറ്റിൽ എല്ലാവരോടും വളരെ സൗഹാര്‍ദ്ദപരമായ ബന്ധം പുലർത്തുന്ന താരമാണ് ഗാംഗുലി. ബിസിസിഐ അധ്യക്ഷനാകുന്നതിനു മുൻപും അദ്ദേഹം അങ്ങനെയാണ്. എല്ലാവരെയും ചേർത്തുനിർത്താനുള്ള അസാമാന്യ കഴിവ് ഗാംഗുലിക്കുണ്ട്. അതുകൊണ്ട് തന്നെ ഗാംഗുലി ഐസിസി അധ്യക്ഷ സ്ഥാനത്തിനു ഏറ്റവും അനുയോജ്യനാണെന്നാണ് എന്റെ അഭിപ്രായം,” സംഗക്കാര പറഞ്ഞു.\nഗാംഗുലി ഐസിസി അധ്യക്ഷനാകണമെന്ന് നേരത്തെയും പല താരങ്ങൾ അഭിപ്രായപ്പെട്ടിട്ടുണ്ട്. ദക്ഷിണാഫ്രിക്കൻ മുൻ നായകൻ ഗ്രെയിം സ്‌മിത്ത് ഐസിസി അധ്യക്ഷ സ്ഥാനത്തു ഗാംഗുലി വേണമെന്ന് ആവശ്യപ്പെട്ട് രംഗത്തെത്തിയിരുന്നു.\nWeb Title: Kumar sangakkara praises sourav ganguly


Thursday 23rd May 2013 06:27 PM\nകോടതിമുറിയില് ഇനി 'കല്യാണകച്ചേരി പാടാമെടീ...'! പിന്നെ കനകസിംഹാസനത്തില് കയറിയിരിക്കുന്ന രാ�\nഇരിക്കാന് ഒരു ബഹുമാന്യമായ കസേരകിട്ടിയാല് അതില് കയറി ഇരിക്കുന്നതിലും ചില ചേലും ചൊവ്വുമൊക്കെയുണ്ടന്നാണല്ലോ ചൊല്ല്. അതുകൊണ്ടാണല്ലോ ആസനസ്ഥനായി, ഉപവിഷ്ടനായി എന്നൊക്കെ വ്യവസ്ഥയും വെള്ളിയാഴ്ചയുമൊക്കെയായി ഈ ബഹുമാന്യ കസേരകയറ്റത്തെ നാമൊക്കെ വിശേഷിപ്പിക്കാറ്....\nഈ നാട് നിനക്കും നിന്റെ സന്തതി പരമ്പരകള്‍ക്കും !\nചോദ്യം: ഈ നാട് നിനക്കും നിന്റെ സന്തതി പരമ്പരകള്‍ക്കും ഉള്ളതാകുന്നു എന്ന് ആര് ആരോട് പറഞ്ഞു? ഉത്തരം: ദൈവം ജവഹര്‍ലാല് നെഹ്രുവിനോട് ! കാര്‍ട്ടൂണിസ്റ്റ് ടോംസിന്റെ പഴയൊരു കാര്‍ട്ടൂണിലെ തമാശയാണ് മുകളില്. അതെന്തായാലും സംഗതി ശരിയാണെന്ന് കാലം തെളിയിക്കുന്ന�...\nരാഹു(ല്) കാലത്തിലെ ഇന്ത്യ\nകോണ്‍ഗ്രസിന് ഇനി രാഹുല്. പണ്ട് കോണ്‍ഗ്രസിനും ഇന്ത്യക്കും ഒരേ നേതൃത്വമായിരുന്നു. ഇന്ദിരാഗാന്ധിയും കുറച്ചൊക്കെ രാജീവും അത് കൊണ്ടുനടന്നു. യാദൃശ്ചികമായാണ് അധികാരശൃംഗത്തില് എത്തിപ്പെട്ടതെങ്കിലും ഒരു ജന്റില്‍മാന് രാഷ്ട്രീയക്കാരനായിരുന്ന രാജീവിന് പ്രസന്നനായൊരു പ്�...\nചിന്തന് ശിബിരിലെ അരിയിട്ടുവാഴ്ച\nരാജസ്ഥാനിലെ ജയ്പൂരില് സമാപിച്ച എ ഐ സി സിയുടെ ചിന്തന് ശിബിരില് ജയ്പൂര് പ്രഖ്യാപനമെന്ന പേരില് കോണ്‍ഗ്രസ് നയം വ്യക്തമാക്കിയിരിക്കുകയാണ്. പാര്‍ട്ടിയില് സ്വജനപക്ഷപാതം ശക്തമായി നിലനില്‍ക്കുന്നു. ഇത് തടയണം എന്നതാണ് പ്രഖ്യാപനങ്ങളിലൊന്ന്. ചിന്തന്&z...\nജവഹര്‍ലാല് നെഹ്‌റു 1955 ഡിസംബറില് കോഴിക്കോട്ട് ചെയ്ത പ്രസംഗത്തിന്റെ റിപ്പോര്‍ട്ടു മാതൃഭൂമി ആഴ്ചപ്പതിപ്പിന്റെ ഈയാഴ്ചയിലെ ചരിത്രപാഠം പംക്തിയിലുണ്ട്. 'മുസ്ലിം ലീഗിനെ സര്‍വ്വവിധ ശക്തിയുമുപയോഗിച്ച് എതിര്‍ത്ത് നശിപ്പിക്കും' എന്നാണ് തലക്കെട്�...\nമലപ്പുറത്തെ മഹോത്സവം വിജയകരമായി സമാപിച്ചു. നടത്തിപ്പുകാര്‍ക്കും നാട്ടുകാര്‍ക്കും എന്തുകൊണ്ടും അഭിമാനിക്കാവുന്ന ഒരു നേട്ടം തന്നെയാണത്. ഏഷ്യയിലെ ഏറ്റവും വലുത് എന്നൊക്കെ പറയുന്നത് കേട്ടു. എന്തുകൊണ്ട് ലോകത്തിലെ തന്നെ ആയിക്കൂടാ? ആയിരിക്കാം. അ�...\nഓമനത്തിങ്കള്‍ക്കിടാവിനെ കുഞ്ഞൂഞ്ഞും ജയശ്രീയും റാഞ്ചി, ഇ എം എസ് രക്ഷപ്പട്ടു, കരുണാകരന് ത്ര�\nസുപ്രിംകോടതിക്ക് അറിയുമോ സുന്ദരന്‍നാടാരെ! പരമോന്നത നീതിപീഠത്തിലെ ന്യായാധിപന്മാര് ഒരു മണിക്കൂറെങ്കിലും അദ്ദേഹത്തെ അടുത്തറിഞ്ഞിരുന്നുവെങ്കില് ആ പ്രതിമാനിഗ്രഹത്തിനുള്ള കൊലവിധിനടത്തില്ലായിരുന്നു.\nആരായിരുന്നു എന് സുന്ദരന് നാടാര്? പണ്ട് എന് ഇ എസ് ബ്ല...\nഎന്നേയ്ക്കുമായി നമുക്ക് നഷ്ടപ്പെടുന്നത്\nഇടുങ്ങുന്ന വഴികള് എന്തിന്റെ സൂചനയാണ്? തീര്‍ച്ചയായും മനസ്സിടുക്കത്തിന്റെ സൂചനതന്നെ. വഴികള് വിസ്താരമുള്ളവയായിരിക്കുകയാണ് വേണ്ടതെന്ന തിരിച്ചറിവും പക്ഷേ, നമുക്കുണ്ട്.\nമലപ്പുറം നഗരത്തിന്റെ പടിവാതിക്കല് പ്രധാന പാതയില് നിന്ന് ഇടത്തോട്ടൊരു റോഡു ക...\nദുരാചാര പൊലീസിന്റെ അനീതി നിര്‍വഹണം\nആലപ്പുഴ ജില്ലയിലെ പൊലീസ് സേന അസാധാരണ പ്രവൃത്തികള് കൊണ്ട് വാര്‍ത്തകളില് ഇടം നേടിയവരാണ്. സാക്ഷരകേരളം മൂക്കത്ത് വിരല് വച്ച ഒരു വാര്‍ത്ത പൊലീസ് സ്റ്റേഷനില് മന്ത്രവാദം നടത്തിയതാണ്. നമ്മുടെ പൊലീസ് സേനാംഗങ്ങള് ഉന്നത വിദ്യാഭ്യാസമുള്ളവരു�...\nസ്വാമി വിവേകാനന്ദന്, ആ അപൂര്‍വ ജന്മം സംഭവിച്ചിട്ട് ഒന്നരനൂറ്റാണ്ട് കഴിഞ്ഞിരിക്കുന്നു. ആ വാക്കുകള് ലോകത്തെ പ്രചോദിപ്പിച്ചുകൊണ്ടിരിക്കുന്നു. തേജസാര്‍ന്ന ആ രൂപം ആത്മാന്വേഷിയെ മോഹിപ്പിച്ചുകൊണ്ടിരിക്കുന്നു. ആ ചിന്താധാരകള് ഊര്‍ജ്ജസ്രോതസ്സുകളായി വല...\n''രണ്ട് ഇന്ത്യന് സൈനികരെ നിഷ്ഠൂരമായി വധിക്കുകയും ഒരാളുടെ തലവെട്ടിയെടുക്കുകയും ചെയ്തതിന്റെ പശ്ചാത്തലത്തില് ജനുവരി 15-ാം തീയതി പ്രധാനമന്ത്രി മന്‍മോഹന്‍സിംഗ് പാകിസ്ഥാന് ശക്തമായ താക്കീതും മുന്നറിയിപ്പും നല്‍കി. പാകിസ്ഥാനുമായി ഇനി പഴയപോലെ ഇടപെടാനാവില�...\nസി എ ജി പറഞ്ഞതിനെക്കുറിച്ച്\nഭരണത്തിന്റെ കാര്യക്ഷമതയും ജനങ്ങളോടുള്ള അതിന്റെ ഉത്തരവാദിത്വവും രാജ്യത്തെമ്പാടും ചര്‍ച്ചാവിഷയമാണ്. ആ ചര്‍ച്ച അധികാരകേന്ദ്രങ്ങള്‍ക്ക് താല്‍പര്യമുള്ളതല്ല. ഭരണ സുതാര്യതയെപ്പറ്റിയുള്ള പതിവ് വാചകമടിയില് മാത്രം തങ്ങളുടെ ജനാധിപത്യബോധം അവര് ഒതുക്കിവയ്ക്കുന്നു. 'തെരു�...\nനമ്മുടെ രാഷ്ട്രപതി പ്രണബ്കുമാര് മുഖര്‍ജിയ്ക്ക് ഒരു മണിക്കൂര് വിശ്രമിക്കാന് രണ്ടു കോടി ഉറുപ്പിക ചെലവായി എന്നത് വലിയ വാര്‍ത്തയായിരിക്കുന്നു. നികുതിദായകരുടെ പണമെടുത്ത് ധൂര്‍ത്തടിക്കുകയാണ്, വലിയ ആളുകളുടെ കാര്യം വന്നാല് സര്‍ക്കാരിന് ഒരു ലോപവു�...\nസോവിയറ്റ് യൂണിയന് തകര്‍ന്നപ്പോള് മുതലാളിത്ത ബുദ്ധിജീവികള് ആവര്‍ത്തിച്ചു ഉറപ്പിച്ചതാണ് മുതലാളിത്തത്തിന്റെ അജയ്യത. മുതലാളിത്തം ഒരു പ്രകൃതിനിയമമാണെന്നുവരെ പറഞ്ഞ് വലതുപക്ഷ മാധ്യമങ്ങള് ആഘോഷിക്കുകയുണ്ടായി. അമേരിക്കന് ബുദ്ധിജീവിക...\nകോട്ടയത്ത് എത്രമത്തായിമാരുണ്ട്! കൊല്ലത്ത് എത്ര ഡോക്ടര്‍മാരുണ്ട്!!\nഅകാലത്തില് പൊലിഞ്ഞ ചലച്ചിത്രപ്രതിഭ ജോണ് എബ്രഹാമിന്റെ പ്രസിദ്ധമായ ഒരു ചോദ്യമുണ്ട്, കോട്ടയത്ത് എത്രമത്തായിമാരുണ്ട്? ടെലിഫോണ് ഡയറക്ടറി പരതിയാല് മത്തായിമയം. കോട്ടയം പത്രങ്ങളുടെ പ്രാദേശികപേജുകളിലാണെങ്കില് മത്തായിസമൃദ്ധം.\nഈയിടെ കൊല്ലം വഴിപോയപ്പോള് �...\n''നിന്റെ നേരറിഞ്ഞിന്നു ഞാന് പാടുന്നു''\nമകളുടെ പേര് ലോകം അറിയണമെന്നു പറഞ്ഞ അച്ഛന് കാണിച്ചത് ഉദാത്തമായ പൗരബോധവും ഉത്തരവാദിത്തവുമായിരുന്നു. അവള് ജ്യോതിസിംഗ് പാണ്ഡെ. എന്തോ നാറ്റത്തരം കാട്ടിയ സ്ത്രീയായിരുന്നില്ലല്ലോ, ഡല്‍ഹിയിലെ ബസില് 'ദുരുപയോഗ'പ്പെടുത്തപ്പെട്ടത്. ഒരു തെറ്റും ചെയ്യാതെ, ഒര...\nഅവര് മടങ്ങിയെത്തി, നമുക്ക് പാഠമായി\nഇറ്റാലിയന് നാവികര് മടങ്ങിയെത്തി. വാക്ക് പറഞ്ഞതിനും മുന്‍പുതന്നെ. അങ്ങനെ ഇറ്റലിക്കാരെക്കുറിച്ചുള്ള ഇന്ത്യക്കാരുടെ മുന്‍ധാരണകളെല്ലാം തിരുത്തിക്കുറിച്ചിരിക്കുകയാണ് നാവികരുടെ ക്രിസ്തുമസ് ആഘോഷിക്കാനുള്ള പോക്കും വരവും. നമുക്ക് ഇറ്റലിയെന്നു പറയുമ്പ�...\nപിന്തിരിപ്പന് ശക്തികള് മുതലെടുപ്പിനെത്തുന്നു\nഡല്‍ഹി കൂട്ടബലാല്‍സംഗക്കേസ് കോടതിയിലെത്തി. സമൂഹ മനസ്സാക്ഷിയെ ഞെട്ടിച്ച ആ ക്രൂരസംഭവം നടന്നിട്ട് മൂന്നാഴ്ചയെ ആയിട്ടുള്ളു. ഇതിനുമുമ്പൊരിക്കലും ഇത്തരത്തിലുള്ള ഒരു കേസില് ഇത്രവേഗം വിചാരണ ആരംഭിച്ചിട്ടില്ല. ഡല്‍ഹിയിലും മറ്റ് പല നഗരങ്ങളിലു�...\nകഴിഞ്ഞ ദിവസം ഒരു അമേരിക്കന് റേഡിയോക്ക് വേണ്ടി പണിയെടുക്കുന്ന രണ്ടു മാധ്യമ പ്രവര്‍ത്തകരെ കാണാനിടയായി.. ഇന്ത്യന് വംശജയായ ഒരു യുവതിയും ഒരു സായിപ്പും. അവരുടെ ആദ്യത്തെ ചോദ്യം തന്നെ തിരുവനന്തപുരം നഗരത്തിലെ മാലിന്യങ്ങള് വിളപ്പില്‍ശാല എന്ന ഗ്�...\nലോകബാങ്കും ഐക്യരാഷ്ട്രസഭയും രക്ഷപ്പെട്ടു; കഷ്ടപ്പെടുന്നത് രാജ്യവും അനന്തപുരിയും! ദേവിക\nപണ്ട് ദേവിക പഠിച്ച ഒരു നഴ്‌സറി ഗാനമുണ്ട്. കോണ്‍ഗ്രസിനെക്കാളേറെ പ്രായമുണ്ടെങ്കിലും ജരാനരകള് ബാധിക്കാതെ ശൈശവത്തിന്റെ സ്‌മേരഭാവങ്ങളുമായി ഇന്നും കുരുന്നുകളുടെ നാവേല്‍പാട്ടായ ഗാനം: 'മേരിക്കുണ്ടൊരു കുഞ്ഞാട് മേനി കൊഴുത്തൊരു കുഞ്ഞാട്' എന്നു തുടങ്ങുന്നു ആ നഴ്�...\n1234567 8910 11 12 13 14 15 16 17 18 19 20 21 22 23 24 25 26 പംക്‌തി


On 2016-08-31 09:13:46\nസാഹസിക ചാട്ടം ലൈവ് സ്ട്രീം ചെയ്യുന്നതിനിടെ പൈലറ്റിന്...\nലണ്ടന്: ആല്‍പ്‌സ് പര്‍വതത്തിന് മുകളില് നിന്നുള്ള സാഹസിക ചാട്ടം ഫെയ്‌സ്ബുക്കില് ലൈവ് സ്ട്രീം ചെയ്യാനുള്ള ശ്രമത്തിനിടെ ഇറ്റാലിയന് പൈലറ്റിന് ദാരുണാന്ത്യം. ആര്‍മിന് ഷ്മീഡര് എന്നയാളാണ് മരിച്ചത്. താന്...\nOn 2016-02-13 16:57:27\nതിരുവനന്തപുരം: ജ്ഞാനപീഠ പുരസ്‌കാര ജേതാവും പ്രശസ്ത കവിയുമായ ഒഎന്‍വി കുറുപ്പ് (ഒറ്റപ്ലാക്കല് നീലകണ്ഠന് വേലു കുറുപ്പ്, 84) അന്തരിച്ചു. തിരുവനന്തപുരത്തെ സ്വകാര്യ ആശുപത്രിയിലായിരുന്നു അന്ത്യം. 1982...\nOn 2016-02-11 13:13:47\nന്യൂഡല്‍ഹി: സിയാച്ചിനിലെ മഞ്ഞിനടിയില് നിന്ന് ആറു ദിവസങ്ങള്‍ക്കുശേഷം രക്ഷപെടുത്തിയ ലാന്‍സ് നായിക് ഹനുമന്തപ്പ അന്തരിച്ചു. ഡല്‍ഹി ആര്‍മി റിസര്‍ച് ആന്‍ഡ് റഫറല് ആശുപത്രിയില് 11.45 ഓടെയായിരുന്നു അന്ത്യം....


kgmoa strike doctors | ഒരാൾക്ക് പകരം നാല് ഡോക്ടർമാരെ നിയമിച്ചിട്ടും വൈകുന്നേരും വരെ ഒപി തുറക്കാൻ ഡോക്ടർമാർക്ക് മടി; സ്വകാര്യ കുത്തകകൾ കൈവശമാക്കിയ ആരോഗ്യ മേഖലയെ ശുദ്ധീകരിക്കാൻ ഇറങ്ങിയ ഇടത് സർക്കാരിനോട് സഹകരിക്കാതെ മിന്നൽ പണിമുടക്ക് തുടങ്ങി ഡോക്ടർമാർ; വലയുന്നത് രോഗികൾ; പാവങ്ങളുടെ ജീവൻ കൈയിൽ വച്ച് മരണകളിക്കിറങ്ങിയ സർക്കാർ ഡോക്ടർമാരെ പാഠം പഠിപ്പിക്കണം - MarunadanMalayali.com\nApril 13, 2018 | 08:25 AM IST | Permalink\nകോഴിക്കോട്: സംസ്ഥാനത്തെ സർക്കാർ ഡോക്ടർമാർ അനിശ്ചിതകാല സമരം തുടങ്ങി. രോഗികൾ വലയുകയാണ്. കുടുംബാരോഗ്യ കേന്ദ്രങ്ങളിലെ ജോലി സമയം വർധിപ്പിച്ചതിൽ പ്രതിഷേധിച്ചാണ് സമരം. സ്വകാര്യ കുത്തകകളിൽ നിന്ന് പൊതുജനരാഗ്യത്തെ രക്ഷിക്കാനുള്ള സർക്കാർ നടപടിയാണ് ഡോക്ടർമാർക്ക് പിടിക്കാത്തത്. മെഡിക്കൽ കോളേജ് ഒഴികെയുള്ള ആശുപത്രികളിലാണ് സമരം. അത്യാഹിത വിഭാഗത്തെ സമരത്തിൽനിന്ന് ഒഴിവാക്കിയിട്ടുണ്ട്. പാലക്കാട് കുമരംപത്തൂരിൽ ഡോക്ടറെ സസ്പെൻഡ് ചെയ്തതിനെ തുടർന്നാണ് സമരം പ്രഖ്യാപിച്ചത്.\nസമരം അറിയാതെ വെളുപ്പിനെ മുതൽ പലവിധ അസുഖങ്ങളാൽ ദൂര സ്ഥലങ്ങളിൽ നിന്നു പോലുമെത്തിയ രോഗികൾ ആശുപത്രികളിൽ കാത്തിരിക്കുകയാണ്. വലിയ ദുരിതമാണ് ഡോക്ടർമാരുടെ മിന്നൽ സമരം രോഗികൾക്ക് സമ്മാനിച്ചത്. നിലവിൽ ഒരു മണി വരെയുള്ള ഒപി സമയം സർക്കാരിന്റെ ആർദ്രം പദ്ധതിയുടെ ഭാഗമായി6മണിവരെ ദീർഘിപ്പിച്ചതാണ് ഡോക്ടർമാരെ ചൊടിപ്പിച്ചത്. ഇതിന്റെ ഭാഗമായി സമരം നടത്താൻ മുൻകൈയെടുത്ത ഡോക്ടറെ സസ്പെൻഡ് ചെയ്യുകയും ചെയ്തിരുന്നു. ഇതിന് പിന്നാലെയാണ് എല്ലാ ജോലികളും നിർത്തിവെച്ച് സമരം തുടങ്ങിയത്. ഒപി സമയം കൂട്ടിയതും പുതിയ നിയമനങ്ങൾ നടത്താത്തതുമാണ് സമരകാരണമെന്ന് ഡോക്ടർമാർ പറഞ്ഞു. അത്യാഹിത വിഭാഗങ്ങളെ ഒഴിവാക്കി ഒപി ബഹിഷ്‌കരണമാണ് സമരത്തിന്റെ ആദ്യഘട്ടം. ഡോക്ടർമാരുടെ സമര സമ്മർദ്ദങ്ങൾക്ക് വഴങ്ങേണ്ടതില്ലെന്നാണ് സർക്കാർ നിലപാട്. എൻആർഎച്ച്എം ഡോക്ടർമാരെ നിയോഗിച്ച് സമരത്തെ നേരിടാനാണ് ആരോഗ്യ വകുപ്പ് ഒരുങ്ങുന്നത്.\nവൈകുന്നേരം ആറുവരെ ജോലി ചെയ്യാൻ വിസമ്മതിച്ചതിനെ തുടർന്നാണ് കുമരംപത്തൂരിൽ ഡോക്ടറെ സസ്പെൻഡ് ചെയ്തത്. ഇത് ന്യായമായ സർക്കാർ നടപടിയായിരുന്നു. സംസ്ഥാനത്തെ എല്ലാ ആശുപത്രികളേയും അടിസ്ഥാന സൗകര്യങ്ങൾ വികസിപ്പിച്ച് രോഗീസൗഹൃദപരിചരണം സാധ്യമാക്കി മികച്ച സേവനം നൽകുക എന്ന ലക്ഷ്യത്തോടുകൂടി ആരംഭിച്ച പദ്ധതിയാണ് ആർദ്രം മിഷൻ. ഇതിന്റെ ഭാഗമായി പ്രാഥമികാരോഗ്യ കേന്ദ്രങ്ങളെ കുടുംബാരോഗ്യ കേന്ദ്രങ്ങളാക്കി മാറ്റി ഒരു നിശ്ചിത പ്രദേശത്തെ ജനങ്ങൾക്ക് സമഗ്രമായ ചികിത്സാ സംവിധാനങ്ങൾ ഒരുക്കുന്ന പ്രവർത്തനങ്ങളാണ് നടന്നുവരുന്നത്. ഉച്ചവരെ മാത്രമുണ്ടായിരുന്ന ഒപി, രാവിലെ9മണിമുതൽ വൈകുന്നേരം6മണിവരെയായി മാറി. ഇതിന് വേണ്ടി ഓരോ കേന്ദ്രത്തിലും3ഡോക്ടർമാരെയാണ് നിയമിച്ചത്. ഒരു പരാതിയും കൂടാതെയാണ് ഈ കേന്ദ്രങ്ങൾ പ്രവർത്തിച്ചു വരുന്നത്. എന്നാൽ പാലക്കാട് കുമരംപത്തൂർ കുടുംബാരോഗ്യ കേന്ദ്രത്തിൽ4ഡോക്ടർമാർ ഉണ്ടായിട്ടും വൈകുംന്നേരം വരെ ഒ.പി. നടത്താൻ അവർ തയ്യാറാകുന്നില്ല. ഇതായിരുന്നു നടപടിക്ക് കാരണം.\n3 ഡോക്ടർമാർ,4സ്റ്റാഫ് നഴ്സുമാർ, ലാബ് ടെക്നീഷ്യൻ, ഫാർമസിസ്റ്റ് തുടങ്ങിയ എല്ലാവരുടേയും പ്രവൃത്തിസമയവും ഉത്തരവാദിത്വവും നിർവചിച്ചുകൊണ്ടുള്ള ഗൈഡ്ലൈൻ ഇറക്കിയിട്ടുണ്ട്. അതനുസരിച്ച് ആശുപത്രിക്കകത്തും പുറത്തും ചെയ്യേണ്ടുന്ന സേവനങ്ങൾ കൃത്യനിഷ്ഠയോടെ ചെയ്യാൻ തയ്യാറാകുന്നവരാണ് മഹാഭൂരിപക്ഷം ജീവനക്കാർ. പുതിയ സംവിധാനം നിലവിൽ വന്നപ്പോൾ പ്രവൃത്തി സമയത്തിലോ ജോലിയിലോ അധികഭാരമാകുന്നതായി പറയാൻ കഴിയില്ല. ഉച്ചവരെ ഒരു ഡോക്ടർമാർ മാത്രമുണ്ടായിരുന്ന പ്രാഥമികാരോഗ്യ കേന്ദ്രങ്ങളിലാണ്3ഡോക്ടർമാരെ നൽകിക്കൊണ്ട് ഒ.പി. സമയം വൈകുന്നേരം വരെയാക്കിയത്. ജനങ്ങൾക്ക് ഏറെ ഉപകാരപ്രദമായ പദ്ധതി തകർക്കുക എന്ന ലക്ഷ്യത്തോടെയാണ് സംഘടനയുടെ പേര് പറഞ്ഞ് ചിലർ ശ്രമിക്കുന്നത്. കക്ഷി രാഷ്ട്രീയ ഭേദമന്യേ പൊതുജനങ്ങൾ ഇതിനെതിരെ പ്രതികരിക്കേണ്ടതുണ്ട്. ഡോക്ടർമാരുടെ സംഘടന സമരവുമായെത്തിയത്.\nകുടുംബാരോഗ്യ കേന്ദ്രങ്ങളും ഒരു പ്രശ്നവുമില്ലാതെ വൈകുന്നേരം വരെ ഒ.പി. നടത്തുമ്പോൾ കുമരംപത്തൂർ കേന്ദ്രം മാത്രം മാറി നിൽക്കുന്നത് ഒരിക്കലും അംഗീകരിക്കാൻ കഴിയില്ല. എല്ലാ സൗകര്യങ്ങളുമുണ്ടായിട്ടും ഈ കേന്ദ്രം മാത്രം മാറിനിൽക്കുന്നതിനെ ഒരു വെല്ലുവിളിയായാണ് സർക്കാർ കാണുന്നത്. ഒരു നാട്ടിലെ ജനങ്ങൾക്ക് മികച്ച ചികിത്സ നൽകാനുള്ള അവസരമാണ് ഇവർ ഇല്ലാതാക്കുന്നത്. ആർദ്രം പദ്ധതിയുടെ ലക്ഷ്യത്തെ തന്നെ തകർക്കാനുള്ള ചിലരുടെ ശ്രമമാണ് ഡോക്ടർമാർ നടത്തുന്നതെന്നാണ് സർക്കാർ നിലപാട്. ഏതായാലും അനിശ്ചിതകാല സമരത്തിലൂടെ ഡോക്ടർമാർ വെല്ലുവിളിക്കുന്നത് അസുഖ ബാധിതരെയാണ്. വീട്ടിൽ രാപകൽ പ്രാക്ടീസ് ചെയ്യുന്നവർക്ക് സർക്കാർ ആശുപത്രിയിൽ അതിന് കഴിയില്ലെന്ന് വ്യക്തമാക്കുന്ന സമരം. ഇതോടെ വീണ്ടും രോഗികൾ സ്വകാര്യ ആശുപത്രികളിലേക്ക് നീങ്ങും. അവിടെ കൊള്ള ലാഭവും.\nഅതിനിടെ താൽക്കാലിക നിയമനങ്ങൾ കൊണ്ട് ആർദ്രം പദ്ധതി വിഭാവനം ചെയ്യുന്ന സേവനങ്ങൾ നൽകാനാവില്ല എന്ന യാഥാർത്ഥ്യം ഈ പദ്ധതിയുടെ തുടക്കം മുതലേ അധികാരികളെ ബോധ്യപ്പെടുത്തുവാൻ കെ.ജി എം ഒ.എ ശ്രമിച്ചിട്ടുണ്ടെന്ന് ഡോക്ടർമാരും പറയുന്നു. എന്നാൽ അതെല്ലാം അവഗണിച്ച് യാതൊരു മുന്നൊരുക്കങ്ങളും സൗകര്യങ്ങളും ആവശ്യത്തിന് സ്റ്റാഫും ഇല്ലാതെ കുടുംബാരോഗ്യ കേന്ദ്രങ്ങൾ പ്രഖ്യാപിക്കപ്പടുകയാണ്. രോഗ പ്രതിരോധ പ്രവർത്തനങ്ങൾക്ക് നേതൃത്വം നൽകേണ്ട പ്രാഥമിക ആരോഗ്യ കേന്ദ്രങ്ങളെ വെറും ചികിത്സാ കേന്ദ്രങ്ങളാക്കി മാറ്റുകയാണെന്നാണ് ഇവരുടെ നിലപാട്. ഒരുപാട് ചുമതലകൾ നിർവ്വഹിക്കേണ്ട ഡോക്ടർമാർ ഒ.പി മാത്രം നോക്കിയാൽ മതി എന്ന തരത്തിൽ പ്രചാരണം നടത്തി പൊതുജനാരോഗ്യത്തിന്റെ കടയ്ക്കൽ കത്തിവയ്ക്കുന്ന നയമാണ് സർക്കാരിന്റേതെന്ന വിചിത്ര ന്യായവും കെജിഎംഒഎ ഉയർത്തുന്നു.\nജനങ്ങൾക്ക് ഗുണമേന്മയുള്ള സേവനം നൽകാനാവശ്യമായ ഭൗതിക മാനവ വിഭവശേഷി ഉറപ്പ് വരുത്തിയാകണം ആർദ്രം പോലുള്ള പദ്ധതികൾ നടപ്പിലാക്കേണ്ടത്. ആവശ്യത്തിന് ഡോക്ടർമാരെ സ്ഥിരമായി നിയമിക്കാതെ ഒ.പി സമയം ദീർഘിപ്പിച്ച് രോഗ പ്രതിരോധ പ്രവർത്തനങ്ങളെ അവതാളത്തിലാക്കി ജനങ്ങളെ കബളിപ്പിക്കുന്ന പരിപാടിക്ക് കൂട്ട് നിൽക്കാനാവില്ല എന്നതാണ് കെ.ജി.എം.ഒ യുടെ നിലപാട്. ഇതും തീർത്തും വിചിത്രം. ഇന്ന് മുതൽ സ്വകാര്യ പ്രാക്ടീസും ഉണ്ടാകില്ലെന്ന് സംഘടന പറയുന്നു. എന്നാൽ വീട്ടിലെത്തുന്ന രോഗികളെ കാശ് വാങ്ങി ഡോക്ടർമാർ പരിശോധിക്കുന്നുണ്ടെന്നതാണ് വസ്തുത. ഇന്ന് രാവിലേയും പല ഡോക്ടർമാരും പരിശോധിച്ചു. കാശ് കൊടുക്കാനില്ലാത്ത പാവങ്ങളെ മാത്രമേ അതുകൊണ്ട് തന്നെ ഡോക്ടർമാരുടെ സമരം വലയ്ക്കൂവെന്നതാണ് വസ്തുത. അതുകൊണ്ട് തന്നെ ഡോക്ടർ സമരത്തെ സർക്കാരും കർശനമായി നേരിടും.


സവാള വില 150ലേക്ക് | Onion Price May Touch Rs 150 | Malayala Manorama News\nമനോരമ ലേഖകൻ December 04, 2019 08:28 PM IST\nഹൈദരാബാദിൽ നിന്നുള്ള കാഴ്ച (ഫയൽ ചിത്രം)\nകൊൽക്കത്ത∙ വിദേശത്തു നിന്നുള്ള ഇറക്കുമതി ഉൾപ്പെടെ നടപടികൾ തുടരുന്നതിനിടയിലും രാജ്യത്തു പിടിച്ചു നിർത്താനാകാതെ സവാള വില. കൊൽക്കത്തയിൽ വൈകാതെതന്നെ സവാള വില കിലോയ്ക്ക് 150 രൂപയാകുമെന്നു വിപണി വൃത്തങ്ങൾ അറിയിച്ചു. നിലവില് കുറഞ്ഞ വില കിലോയ്ക്ക് 110 രൂപയും കൂടിയ വില 130ഉം ആണ്. മൊത്തവില ഇനിയും വർധിക്കുമെന്നാണ് അറിയുന്നത്. നാസിക്കിൽ മൊത്ത വില 40 കിലോയ്ക്ക് 5400 രൂപ വരെയെത്തി. കിലോയ്ക്ക് 135 രൂപയും.\nചെന്നൈയിൽ സവാളയുടെ കുറഞ്ഞ വില കിലോയ്ക്ക് 90 രൂപയും കൂടിയ വില 140ഉം ആയി. ബെംഗളൂരുവിൽ സവാള കിലോയ്ക്ക് കുറഞ്ഞ വില 120ഉം കൂടിയത് 140ഉം ആയി. കേരളത്തിലും സവാള വില കുതിച്ചുയരുകയാണ്. എറണാകുളം മാര്‍ക്കറ്റില് ബുധൻ രാവിലെ കിലോയ്ക്ക് 120 രൂപയായിരുന്നു. ഇതു 140ലേക്കു കുതിക്കുകയാണെന്നാണ് റിപ്പോർട്ടുകൾ. കൊൽക്കത്തയിൽ സബ്സിഡിയോടെ സവാള വിൽക്കാൻ സർക്കാർ പ്രത്യേക സ്റ്റോറുകൾ ആരംഭിച്ചു. 59 രൂപയ്ക്കാണ് ഈ കേന്ദ്രങ്ങളിൽ വിൽപന.\nസവാള വിലക്കയറ്റം തടയാൻ കേന്ദ്രം കയറ്റുമതി നിരോധിച്ചിരിക്കുകയാണ്. എങ്കിലും ബംഗാള് അതിർത്തി വഴി അനധികൃതമായി ബംഗ്ലദേശിലേക്ക് സവാള കയറ്റുമതി ചെയ്യുന്നതായി പരാതി ഉയര്‍ന്നിട്ടുണ്ട്. അതിനിടെ 1.2 ലക്ഷം ടൺ സവാള ഇറക്കുമതി ചെയ്യാനും കേന്ദ്രം തീരുമാനിച്ചു. തുർക്കിയിൽ നിന്നുൾപ്പെടെ സവാള എത്തിക്കും. ഡൽഹി എംഎംടിസി 4000 ടണ് സവാള തുർക്കിയില് നിന്ന് ഇറക്കുമതി ചെയ്യും. ഇതു ജനുവരി മധ്യത്തോടെ എത്തുമെന്നാണു കരുതുന്നത്. 11,000 ടണ്ണിന് ഓർഡർ നൽകിയത് കൂടാതെയാണിത്. ഈജിപ്തിൽ നിന്ന് 6090 ടണ്ണാണ് ഇറക്കുമതി ചെയ്യുക.\nഉള്ളിയുടെയും സവാളയുടെയും ഇറക്കുമതി വേഗത്തിലാക്കാൻ കൂടുതൽ സൗകര്യം ചെയ്യുമെന്ന് ഷിപ്പിങ് മന്ത്രാലയവും അറിയിച്ചിട്ടുണ്ട്. അഫ്ഗാനിസ്ഥാനിൽ നിന്ന് പഞ്ചാബ് വഴി ദിവസവും 10–15 ട്രക്കുകളിൽ സവാളയും ഉള്ളിയും എത്തിക്കുന്നുണ്ട്. ഓരോ ട്രക്കിലും 35 മെട്രിക് ടൺ വരെ ഉൽപന്നങ്ങളുണ്ട്. ഉത്തരേന്ത്യയുടെ വിവിധ ഭാഗങ്ങളിലേക്കാണ് ഇതെത്തിക്കുന്നത്. പാക്കിസ്ഥാനിൽ നിന്നുള്ള ഇറക്കുമതി ഇന്ത്യ തടഞ്ഞിരിക്കുകയാണെങ്കിലും പാക്ക്–അഫ്ഗാൻ വ്യാപാര കരാർ പ്രകാരമാണ് ഇന്ത്യയിലേക്ക് സവാളയും ഉള്ളിയും എത്തിക്കാൻ അതിർത്തി തുറന്നുകൊടുത്തത്.\nഅതിനിടെ, മൊത്തക്കച്ചവടക്കാര്‍ക്കും ചെറുകിട കച്ചവടക്കാര്‍ക്കും സംഭരിക്കാവുന്ന സവാളയുടെ പരിധി കേന്ദ്രം പകുതിയായി കുറച്ചു. മൊത്തക്കച്ചവടക്കാര്‍ക്ക് 25 ടണ്ണും ചെറുകിട കച്ചവടക്കാര്‍ക്ക് അഞ്ചു ടണ്ണും മാത്രമേ സംഭരിക്കാനാവൂ. ഇറക്കുമതി ചെയ്യുന്ന സവാള സംഭരിക്കുന്നവർക്കു പക്ഷേ ഇളവുണ്ട്.\nEnglish Summary: Onion price may touch Rs 150 per kg in Indian States, claim traders


ദാഹിച്ചു വലഞ്ഞ ആന വാട്ടർ ടാങ്കർ തടഞ്ഞു നിർത്തി അതിൽ നിന്നും വെള്ളം കുടിച്ച് ദാഹം തീർത്തു; ദൃശ്യങ്ങള് സമൂഹ മാധ്യമങ്ങളില് വൈറലായി - News Bengaluru\nദാഹിച്ചു വലഞ്ഞ ആന വാട്ടർ ടാങ്കർ തടഞ്ഞു നിർത്തി അതിൽ നിന്നും വെള്ളം കുടിച്ച് ദാഹം തീർത്തു; ദൃശ്യങ്ങള് സമൂഹ മാധ്യമങ്ങളില് വൈറലായി\nബെല്ലാരി: ദാഹിച്ചു വലഞ്ഞ ആന വാട്ടർ ടാങ്കര് തടഞ്ഞു നിർത്തി അതിൽ നിന്നും വെള്ളം കുടിച്ച് ദാഹം തീർക്കുന്ന ദൃശ്യങ്ങള് സമൂഹ മാധ്യമങ്ങളില് വൈറലായി. ഹംപി ഉത്സവത്തിന് തുടക്കം കുറിച്ചുള്ള ശോഭായാത്രയിൽ എഴുന്നള്ളിച്ച ആനയാണ് വെള്ളം നിറച്ച് വരികയായിരുന്ന വാട്ടർ ടാങ്കർ ട്രാക്ടര് തടഞ്ഞു നിർത്തി അതിൽ നിന്നും വെള്ളം കുടിച്ച് ദാഹം തീർത്തത്. പ്രദേശവാസികൾ ഇത് പകർത്തി സാമൂഹിക മാധ്യമങ്ങളിൽ പോസ്റ്റ് ചെയ്തതോടെ സംഭവം വൈറലാകുകയായിരുന്നു.\nവണ്ടിയുടെ അടുത്തേക്ക് നടന്നു വരികയായിരുന്ന ആനയെ കണ്ട് ട്രാക്ടറിന്‍റെ ഡ്രൈവർ അല്പം പരിഭ്രാന്തനായെങ്കിലും സംഭവ സ്ഥലത്തുണ്ടായിരുന്ന വനം വകുപ്പ് മന്ത്രി ആനന്ദ് സിംഗിന്റെ മകൻ സിദ്ധാർത്ഥ് സിംഗ് ഇത് കാണുകയും ആനക്ക് വെള്ളം കുടിക്കാന് ടാങ്കറിന്റെ മൂടി തുറന്നു കൊടുക്കാൻ ആവശ്യപ്പെടുകയുമായിരുന്നു. ദാഹം തീർത്ത് ആന വിണ്ടും ശോഭാ യാത്രയിൽ തുടർന്നു.\nകോവിഡിനെ തുടർന്ന് മൂന്ന് ദിവസത്തെ ഹംപി ഉത്സവം ഇക്കുറി ഒരു ദിവസമായി ചുരുക്കുകയായിരുന്നു.\nനേപ്പാളി സ്വദേശിയായ സെക്യൂരിറ്റി ഗാർഡ് തൻ്റെ മൂന്ന് കുട്ടികളെ കൊലപ്പെടുത്തിയ ശേഷം ആത്മഹത്യ ചെയ്തു; ഹൃദയഭേദകമായ സംഭവം നടന്നത് മൈക്കോ ലേ ഔട്ടിൽ\nകർണാടകയിൽ ഇന്ന് രോഗം സ്ഥിരീകരിച്ചത് 2154 പേർക്ക്; 2198 പേർക്ക് രോഗം ഭേദമായി.


sujanika / സുജനിക: പഠനപ്രദർശനം-സ്വന്തം തട്ടകത്തിൽ\nക്വിസ്സ് പോലുള്ള വൈജ്ഞാനിക പരിപാടികൾ, ശാസ്ത്രമേളകൾ തുടങ്ങിയവയിലൊക്കെ ഇതാണവസ്ഥ.അപ്പോൾ ഇതൊക്കെയുള്ളതുകൊണ്ട് എല്ലാ കുട്ടികൾക്കും ലഭിക്കേണ്ട അറിവനുഭവങ്ങൾ ലഭിക്കാനെന്തുചെയ്യാം എന്ന ആലോചന ചർച്ച ചെയ്യപ്പെടണം.\nഈ ചർച്ചയുടെ ഭാഗമായാണ് ശാസ്ത്രപ്രദർശനം പോലുള്ള സംഗതികൾ വിപുലമായ തോതിൽ സ്കൂളുകളിൽ സംഘടിപ്പിക്കണമെന്ന നിർദ്ദേശങ്ങൾ ഉണ്ടായത്. ‘വിപുലമായ ‘ എന്നൊക്കെ സങ്കൽ‌പ്പിച്ചുവെങ്കിലും വളരെ ചെറിയതോതിൽ മാത്രമാണിതൊക്കെ പലപ്പോഴും നടക്കുന്നത്. അതുകൊണ്ടുതന്നെ മുഴുവൻ കുട്ടികളേയും ഉദ്ദേശിച്ചുള്ള പ്രവർത്തനങ്ങൾ നാം തന്നെ ഇനിയും ആലോചിക്കണം. ഒരു സാധ്യത ഇങ്ങനെയാണ്:\nകഴിഞ്ഞ ദിവസങ്ങളിൽ സാധാരണ പഠനപ്രവർത്തനങ്ങളുടെ ഭാഗമായി ചെയ്ത പ്രവർത്തനങ്ങളുടെ ഒരു മുഴു ദിവസ പ്രദർശനം സ്കൂളിൽ സംഘടിപ്പിക്കുക. ഇതിന്നായി6സ്റ്റാളുകൾ ഒരുക്കണം. ശാസ്ത്രം, ചരിത്രം, ഭാഷ, ഗണിതം, പ്രവൃത്തിപരിചയം,ഐ.ടി എന്നിങ്ങനെ ആറു സ്റ്റാളുകൾ. ഇതിൽ സ്കൂളിലെ മുഴുവൻ കുട്ടികളും പങ്കാളികളായും കാണികളായും പങ്കെടുക്കണം. മുഴുവൻ അധ്യാപകരുടേയും സഹായസഹകരണങ്ങൾ ഉണ്ടാവണം.പങ്കാളിത്തം ഉറപ്പാക്കാൻ താഴെപ്പറയുന്ന പ്രവർത്തനങ്ങൾ തീരുമാനിക്കാം.\n1. ഒരു ക്ലാസിലുള്ള മുഴുവൻ കുട്ടികളേയും ആറ് സ്റ്റാൾഗ്രൂപ്പുകളിലായി നിശ്ചയിക്കുക.ഗ്രൂപ്പുകൾ ഇങ്ങനെ. 1] ശാസ്ത്രം, 2]ചരിത്രം, 3] ഭാഷ (എല്ലാ ഭാഷയും ഉൾപ്പെടും), 4] ഗണിതം, 5]പ്രവൃത്തിപരിചയം (ചിത്രമടക്കം), 6] ഐ.ടി.\n2. സ്റ്റാ‍ൾഗ്രൂപ്പുകളിൽ കുട്ടികളെ ഉൾപ്പെടുത്തുന്നത് കഴിയുന്നത്ര അവരുടെ താൽ‌പ്പര്യം അനുസരിച്ചാവാം.എല്ലാ ക്ലാസുകളിലുമായി ഈ ഗ്രൂപ്പുകൾ സജീവമാകണം.\n3. പഠന പ്രവർത്തനങ്ങളുമായി ബന്ധപ്പെട്ട സാമഗ്രികളും കുട്ടികൾ സവിശേഷമായി നിർമ്മിക്കുന്ന പഠനോപകരണങ്ങളും സമയ ബന്ധിതമായി ശേഖരിക്കുകയും ഒരുക്കിയെടുക്കുകയും വേണം. ഇതിന്നായി ക്ലാസിലെ അധ്യാപകരുടെ സഹായവും മേൽനോട്ടവും വേണം.\n4. ഒരു ക്ലാസിൽ ആറു സ്റ്റാൾഗ്രൂപ്പുകൾ എന്ന തോതിൽ സമയബന്ധിതമായി പ്രവർത്തനങ്ങളിൽ ഏർപ്പെടണം.5 മുതൽ 10 വരെ 20 ഡിവിഷനുകൾ ഉണ്ടെങ്കിൽ ആകെ 120 ഗ്രൂപ്പുകൾ പ്രവർത്തിക്കും. ഒരു വിഷയത്തിൽ 20 സ്റ്റാൾഗ്രൂപ്പുകളും. ഒരു ഗ്രൂപ്പിൽ 7-8 കുട്ടികൾ ഉണ്ടാവും.എല്ലാ കുട്ടിയും സജീവമാകും.വിഷയാടിസ്ഥാനത്തിൽ അധ്യാപകർ ഇടപെട്ട് സഹായിക്കും.\n5. വേണ്ടത്ര പ്രചാരണപ്രവർത്തനങ്ങൾ ഓരോ ഗ്രൂപ്പും നടത്തണം.മുങ്കൂട്ടി നിശ്ചയിച്ച പ്രകാരം പ്രദർശനപരിപാടി സംഘടിപ്പിക്കണം. അധ്യാപകരുടെ നേതൃത്വത്തിലുള്ള സംഘാടകസമിതി മേൽനോട്ടം വഹിക്കണം.\n6. ഒരോവിഷയത്തിലും സംഘടിപ്പിച്ചിട്ടുള്ള പ്രദർശനവസ്തുക്കൾ നിശ്ചയിച്ച മുറികളിൽ നന്നായി പ്രദർശിപ്പിക്കുകയും വേണ്ടത്ര വിവരണങ്ങൾ നൽകുകയും വേണം. അതിന്നുവേണ്ട നിർദ്ദേശങ്ങലും കൈത്താങ്ങും അധ്യാപകർ നൽകും.\n7. രാവിലെ9മുതൽ 11 വരെ സ്റ്റാൾ ഒരുക്കൽ, 11 മുതൽ 12 വരെ മൂല്യനിർണ്ണയം-സമ്മാനങ്ങൾ നിശ്ചയിക്കൽ എന്നിവ നടക്കനം. 12 മുതൽ4മണിവരെ എല്ലാകുട്ടികളും പരസ്പരം സ്റ്റാളുകൾ സന്ദർശിക്കലും വിലയിരുത്തലും നടക്കണം.\n8.4മണിക്ക് സമാപന സമ്മേളനവും പൊതു വിലയിരുത്തലും സമ്മാനങ്ങളും ഉണ്ടാവണം\n9. സ്റ്റാളുകളിലെ അലങ്കരണം, ഒരുക്കൽ, ഇനങ്ങൾ നിശ്ചയിക്കൽ എന്നിവ കുട്ടികൾ മത്സരബുദ്ധിയോടെ ചെയ്തു തീർക്കണം.\nഇത്രയും സംഗതികൾ വേണ്ടത്ര ആലോചനയിലൂടെയും ആവേശത്തോടെയും ചെയ്യുന്നതോടെ:\n1. മുഴുവൻ കുട്ടികളുടേയും അധ്യാപകരുടേയും പങ്കാളിത്തം ഉണ്ടാവുന്നു.\n2. കുട്ടികൾക്ക് ഇഷ്ടപ്പെട്ട മേഖലകളിൽ അവരുടെ തനിമ പ്രദർശിപ്പിക്കാൻ ഇടം കിട്ടുന്നു.\n3. പരസ്പരം എല്ലാവരും കാണികളാവുന്നതിലൂടെ സ്വയം വിലയിരുത്താൻ അവസരം ഉണ്ടാവുന്നു. മെച്ചപ്പെടുത്താൻ കഴിയുന്നു.\n4. മികച്ച അധ്വാനവും പങ്കാളിത്തവും ഉണ്ടാവുന്നതിലൂടെ പൊതു ചെലവുകൾ വളരെ കുറയുന്നു.\n5. സ്കൂളിലെ പഠനപ്രവർത്തനങ്ങളുടെ മികവും നിലവാരവും രക്ഷിതാക്കൾക്കടക്കം പൂർണ്ണമായി ബോധ്യപ്പെടുന്നു.എല്ലാം ഡോക്യുമെന്റ് ചെയ്യുന്നതിലൂടെ വരും കാലങ്ങളിൽ നന്നായി പ്രയോജനപ്പെടുത്താൻ കഴിയുന്നു.\n6. ഒരു ഒറ്റ ദിവസം കൊണ്ട് - കഴിഞ്ഞ ദിവസങ്ങളിൽ മുഴുവൻ ചെയ്ത പ്രവർത്തനങ്ങൾ നമുക്ക് സ്വയം വിലയിരുത്താൻ കഴിയുന്നു.\n7. പോരായ്മകൾ പരിഹരിച്ചേ മതിയാകൂ എന്ന അവ്സ്ഥ സ്വയമേവ ഉണ്ടാവുന്നു.\nകെ.ടി.എം ഹൈസ്കൂളിൽ ഉടനെ സംഘടിപ്പിക്കുന്ന ‘പഠനപ്രദർശന’ത്തിന്റെ പ്ലാനിങ്ങും നടത്തിപ്പും ഈ ചർച്ചാക്കുറിപ്പെഴുതാൻ സഹായിച്ചു എന്നു കൂടി പറയട്ടെ.\n* സുജനിക dt. 11.12.10


ksfe new gold loan scheme with 5.5 interest rate |5.5 ശതമാനം നിരക്കില് സ്വര്‍ണ വായ്പ; കെഎസ്എഫ്ഇയുടെ പുതിയ പദ്ധതി - Malayalam Goodreturns\n» 5.5 ശതമാനം നിരക്കില് സ്വര്‍ണ വായ്പ; കെഎസ്എഫ്ഇയുടെ പുതിയ പദ്ധതി\nPublished: Sunday, May 16, 2021, 20:13 [IST]\nകേരള സര്‍ക്കാര് സ്ഥാപനമായ കെഎസ്എഫ്ഇ കോവിഡ് രോഗ ബാധിത കുടുംബങ്ങള്‍ക്കായി പ്രത്യേക സ്വര്‍ണ വായ്പാ പദ്ധതി നടപ്പിലാക്കും. കേരള സ്റ്റേറ്റ് ഫിനാന്‍ഷ്യല് എന്റര്‍പ്രൈസസ് അഥവാ കെഎസ്എഫ്ഇയ്ക്ക് നിലവില് പ്രതിവര്‍ഷം 3,000 കോടിയോളം സ്വര്‍ണ വായ്പാ ഇടപാടുകളുണ്ട്. കോവിഡ് ബാധിച്ചവര്‍ക്കും അവരുടെ കുടുംബാംഗങ്ങള്‍ക്കുമാണ് ഇളവുകളുള്ള പുതിയ സ്വര്‍ണ വായ്പയ്ക്ക് അര്‍ഹത.\n5.5 ശതമാനമായിരിക്കും പ്രതിവര്‍ഷ പലിശ. സാധാരണ സ്വര്‍ണ വായ്പയേക്കാള്2ശതമാനം കുറവാണിത്. സ്വര്‍ണ വായ്പ ലഭിക്കുന്ന പരമാവധി പരിധി 1.5 ലക്ഷം രൂപയാണ്. സൗഖ്യ സ്വര്‍ണ പണയ വായ്പ എന്ന പുതിയ പദ്ധതിയാണ് കെ എസ് എഫ് ഇ നടപ്പിലാക്കുന്നത്. 2021 മാര്‍ച്ച് ഒന്നിന് ശേഷം കോവിഡ് സാധിച്ച കുടുംബങ്ങള്‍ക്ക് വായ്പാ പദ്ധതിയുടെ ഗുണഭോക്താക്കളാകാം.\nകോവിഡ് മൂലം മരിച്ചവരുടെ കുടുംബത്തിനും ഈ വായ്പാ സഹായം ലഭ്യമാണ്. രോഗബാധിതന്റെ പേര് ഉള്‍പ്പെടുന്ന റേഷന് കാര്‍ഡില് പേരുള്ളവരായിരിക്കണം അപേക്ഷിക്കേണ്ടത്.18 വയസ് കഴിഞ്ഞിരിക്കണം.\nകോവിഡ് നിബന്ധനകള് പാലിച്ച് ഉച്ചയ്ക്ക് 1 മണി വരെയാണ് കെഎസ്എഫ്ഇ ശാഖകള് പ്രവര്‍ത്തിക്കുന്നത്. 15 മിനിട്ടിനുള്ളില് അപേക്ഷകന് വായ്പ അനുവദിച്ചു ലഭിക്കും. സ്വര്‍ണ വായ്പ അനുവദിച്ചു നല്‍കുന്നതിനും ചുരുങ്ങിയ നിബന്ധനകള് മാത്രമേയുള്ളൂ. അപേക്ഷകന് സ്വര്‍ണം കൊണ്ടുവരേണ്ടതുണ്ട്. ഒപ്പം ഒരു തിരിച്ചറിയല് രേഖയും കുടുംബത്തിലെ വ്യക്തി കോവിഡ് രോഗ ബാധിതനായതിന്റെ തെളിവും ആവശ്യമാണ്.\nആകെ 625 ഔട്ട്‌ലെറ്റുകളാണ് സംസ്ഥാനത്ത് കെഎസ്എഫ്ഇക്കുള്ളത്. കോവിഡിന്റെ ആദ്യ തരംഗത്തില് ഗള്‍ഫ് രാജ്യങ്ങളില് നിന്നും വന്നവര്‍ക്ക് സമാനമായ പദ്ധതി കെഎസ്എഫ്ഇ അവതരിപ്പിച്ചിരുന്നു. അന്ന്3ശതമാനം പലിശ നിരക്കില് 1 ലക്ഷം രൂപ വരെയാണ് വായ്പയായി അനുവദിച്ചിരുന്നത്.\nksfe new gold loan scheme with 5.5 interest rate |5.5 ശതമാനം നിരക്കില് സ്വര്‍ണ വായ്പ; കെഎസ്എഫ്ഇയുടെ പുതിയ പദ്ധതി\nksfe new gold loan scheme with 5.5 interest rate


തിരുവനന്തപുരത്ത് ഓപ്പറേഷൻ ബോൾട്ട്: 340 പേർ അറസ്റ്റില്\nഗുണ്ടാ ലഹരി മാഫിയാ കേസുകളിലാണ് വ്യാപക അറസ്റ്റ് നടക്കുന്നത്.\n18 Mar, 2019 at 10:54 AM\nതിരുവനന്തപുരത്ത് പൊലീസിന്റെ ഓപ്പറേഷൻ ബോൾട്ട് ശക്തമാകുന്നു. മൂന്ന് ദിവസത്തിനിടെ 340 പേർ അറസ്റ്റിലായി. ശ്രീവരാഹം കൊലപാതകത്തിലെ മുഖ്യ പ്രതി അർജുനും പിടിയിലായി. കഴക്കൂട്ടത്ത് യുവാവിനെ തട്ടിക്കൊണ്ടുപോയ കേസിലെ പ്രതിയെയും പൊലീസ് പിടികൂടി. നടപടി തുടരുമെന്ന് കമ്മീഷണർ സഞ്ജയ് കുമാർ ഗുരുദീൻ പറഞ്ഞു.\nഗുണ്ടാ ലഹരി മാഫിയാ കേസുകളിലാണ് വ്യാപക അറസ്റ്റ് നടക്കുന്നത്. മൂന്ന് ദിവസത്തിനിടെ 340 പേർ തിരുവനന്തപുരം സിറ്റിയിൽ നിന്ന് മാത്രം പിടിയിലായി. 97 പേർ കരുതൽ തടങ്കലിലാണ്. നഗരം ശാന്തമാക്കുമെന്ന് കമ്മീഷണർ പറഞ്ഞു.\nശ്രീവരാഹത്തെ ശ്യാമിനെ കൊലപ്പെടുത്തി മൂന്ന് ദിവസത്തിനിപ്പുറമാണ് മെന്റൽ അർജുനെന്ന അർജുൻ പൊലീസിന്റെ വലയിലായത്. തമ്പാനൂരിൽ നിന്ന് ഇതര സംസ്ഥാനത്തേക്ക് കടക്കാൻ ശ്രമിക്കവെ ഷാഡോ പൊലീസാണ് ഇയാളെ പിടികൂടിയത്. തിരുവനന്തപുരം സിറ്റി പൊലീസ് കമ്മീഷണർക്ക് ലഭിച്ച വിവരത്തിന്റെ അടിസ്ഥാനത്തിൽ ഫോർട്ട് എ.സി.പിയാണ് ഓപ്പറേഷന് നേതൃത്വം നൽകിയത്. മയക്കുമരുന്ന് വിതരണ സംഘത്തിലെ അംഗമായ അർജുൻ ദീർഘനാളായി മുംബൈയിലായിരുന്നു.\nകഴക്കൂട്ടത്ത് ഇന്നലെ യുവാവിനെ തട്ടിക്കൊണ്ടുപോയി ആക്രമിച്ച കേസിലെ പ്രതി കുപ്രസിദ്ധ ഗുണ്ട പഞ്ചായത്ത് ഉണ്ണിയേയും പൊലീസ് പിടികൂടി. നേരത്തെ പൊലീസിനെ ആക്രമിച്ച കേസിലെ പ്രതിയാണ് ഉണ്ണി.\nരണ്ടും കല്‍പിച്ച് ഗവര്‍ണര് | Special Edition


തിയ്യറ്ററുകളില് മികച്ച അഭിപ്രായം നേടി മുന്നേറുകയാണ് മഹേഷ് നാരായണന്റെ കന്നി സംവിധാന സംരംഭമായ ടേക്ക് ഓഫ്. ചിത്രത്തിലെ താരങ്ങളുടെ പ്രകടനവും കയ്യടി നേടുന്നുണ്ട്. കുഞ്ചാക്കോ ബോബന്, ഫഹദ് ഫാസില്, ആസിഫ് അലി, പാര്‍വ്വതി തുടങ്ങിയവരാണ് കേന്ദ്ര കഥാപാത്രങ്ങളെ അവതരിപ്പിക്കുന്നത്. ചിത്രത്തിലെ നായകന്മാരായ ഫഹദ് ഫാസിലും കുഞ്ചാക്കോ ബോബനും ഒരു രൂപ പോലും പ്രതിഫലം വാങ്ങാതെയാണ് ചിത്രത്തില് അഭിനയിച്ചിരിക്കുന്നത് എന്നതാണ് വാസ്തവം.\nപ്രതിഫലം പോലും ഭാഗമാകാതെ എന്തുകൊണ്ട് ടേക്ക് ഓഫിന്റെ ഭാഗമായെന്ന് മനസു തുറക്കുകയാണ് കുഞ്ചാക്കോ ബോബന്.\n‘ ആണുങ്ങള്‍ക്ക് എന്നോട് കലിപ്പാണ്’; പുരുഷന്മാര്‍ക്ക് തന്നോടുള്ള കലിപ്പിന്റെ കാരണം വെളിപ്പെടുത്തി കുഞ്ചാക്കോ ബോബന്\nകുഞ്ചാക്കോ ബോബന് ചോക്ലേറ്റ് ഹീറോയില് നിന്നും വില്ലനിലേക്ക് മാറ്റം ലഭിച്ച സിനിമയായിരുന്നു ട്രാഫിക്. രാജേഷ് പിള്ള സംവിധാനം ചെയ്ത ഈ ചിത്രം മികച്ച വിജയം നേടിയിരുന്നു. ചിത്രത്തിന്റെ പ്രമേയവും അവതരണവും മലയാള സിനിമയ്ക്ക് പരിചിതമായിരുന്നില്ല. എന്നാല് പരീക്ഷണ സിനിമകള്‍ക്കു മുന്നില് മുഖം തിരിക്കാതെ പ്രേക്ഷകര് ഈ ചിത്രം ഏറ്റെടുക്കുകയായിരുന്നു.\nരാജേഷ് പിള്ളയുടെ അടുത്ത ചിത്രത്തിലും സഹകരിക്കുമെന്ന് കുഞ്ചാക്കോ ബോബന് അന്നേ വാക്കു നല്‍കിയിരുന്നു. പുതിയ ചിത്രത്തിന്റെ കാര്യങ്ങള് ഒരുക്കുന്നതിനിടയില് അപ്രതീക്ഷിതമായാണ് സംവിധായകന് ഈ ലോകത്തേടു വിട പറഞ്ഞത്. പിന്നീട് ഈ ചിത്രം അടുത്ത സുഹൃത്തുക്കള് ഏറ്റെടുത്തതോടെയാണ് സംവിധായകന് മഹേഷ് നാരായണന് ഈ ചിത്രത്തിലേക്ക് എത്തിയത്.\nലാഭം പ്രതീക്ഷിച്ചല്ല താന് ഈ സിനിമയുടെ ഭാഗമായതെന്നാണ് കുഞ്ചാക്കോ ബോബന് പറഞ്ഞത് . മനോരമയ്ക്ക് നല്‍കിയ അഭിമുഖത്തിലാണ് താരം കാര്യങ്ങള് വ്യക്തമാക്കിയത്. സിനിമയില് നിന്നും ലഭിക്കുന്ന ലാഭവിഹിതം കൊണ്ടു ജീവകാരുണ്യ പ്രവര്‍ത്തനങ്ങള് നടത്താനാണ് തീരുമാനിച്ചിട്ടുള്ളത്. രാജേഷിന്റെ കുടുംബത്തെയും സഹായിക്കും. കാഞ്ഞിരപ്പള്ളിയില് സ്വത്ത് തര്‍ക്കത്തെത്തുടര്‍ന്ന് വീടു നഷ്ടപ്പെട്ട കുടുംബത്തിനാണ് ആദ്യം സഹായം നല്‍കുന്നത്.\nചോക്ലേറ്റ് ഹീറോയായിട്ടാണ് കുഞ്ചാക്കോ ബോബന് സിനിമയിലേക്കെത്തിയത്. വര്‍ഷങ്ങളെടുത്താണ് ആ ഇമേജില് നിന്നും മോചനം നേടിയത്. ഈയ്യിടെയായി താരം ചെയ്യുന്നതെല്ലാം സീരിയസ് വേഷങ്ങളാണ്. ഇനി അതില് നിന്നൊരു മാറ്റമായിരിക്കും വരാന് പോകുന്നതെന്നാണ് താരം അറിയിച്ചിട്ടുള്ളത്. വ്യത്യസ്ത തരത്തിലുള്ള കഥാപാത്രങ്ങള് ചെയ്യുമ്പോഴാണ് നടനെന്ന നിലയില് തനിക്ക് സംതൃപ്തി ലഭിക്കുന്നതെന്നും താരം പറയുന്നു.\nAlso Read: ലണ്ടന് ഭീകരാക്രമണം: ആക്രമിയുടെ ചിത്രം പൊലീസ് പുറത്തു വിട്ടു; പരുക്കേറ്റവരെ കാണാന് ചാള്‍സ് രാജകുമാരന് ആശുപത്രിയില്\nരാജേഷ് പിള്ളയുടെ അടുത്ത സുഹൃത്താണ് കുഞ്ചാക്കോ ബോബന്. അദ്ദേഹത്തിന്റെ പേരും ഈ ചിത്രത്തില് ഉള്‍പ്പെടുത്തുന്നതു കൊണ്ട് ഈ ചിത്രം തന്റെയും ഹൃദയത്തോട് ചേര്‍ന്നു നില്‍ക്കുമെന്ന് കുഞ്ചാക്കോ ബോബന് പറഞ്ഞു.\nമലയാള സിനിമയിലെ തന്നെ വഴിത്തിരിവായിരുന്നു ട്രാഫിക് എന്ന സിനിമ അതു പോലെ തന്നെ മറ്റൊരു വഴിത്തിരിവായിരിക്കും ടേക്ക് ഓഫ്.\nടേക്ക് ഓഫിന്റെ സംവിധായകന് മഹേഷ് നാരായണനാണ് ട്രാഫിക്കിന്റെ എഡിറ്റിങ്ങ് നിര്‍വഹിച്ചത്. മിലിയുടെ തിരക്കഥയും അദ്ദേഹത്തിന്റേതാണ്. രാജേഷ് പിള്ളയുടെ മനസ്സറിയുന്ന ആള് കൂടിയാണ് മഹേഷെന്നും കുഞ്ചാക്കോ ബോബന് പറയുന്നു.\n'ഭാര്യക്കു ഒരു പാട്ടു ഞാന് പാടി കൊടുക്കണം എന്നു പറഞ്ഞു, ഒട്ടും അമാന്തിച്ചില്ല... ഒരെണ്ണം അങ്ങ് വെച്ച് കാച്ചി'; ക്ലൈമാക്‌സ് ട്വിസ്റ്റുമായി ചാക്കോച്ചന്റെ പാട്ട്, വീഡിയോ


Muslim League and Youth League establishes poster to against Congress after local body poll | 'കോൺഗ്രസ് കാലുവാരി തോൽപ്പിച്ചെന്ന്': കുപ്പമുടിയിൽ പാർട്ടിയ്ക്ക് മുസ്ലിം ലീഗിന്റെ അഭിനന്ദന പോസ്റ്റർ - Malayalam Oneindia\n7 min ago തിരുവല്ലയില് വമ്പന് സര്‍പ്രൈസിനൊരുങ്ങി കോണ്‍ഗ്രസ്;എഐസിസിക്കും കെപിസിക്കും കത്ത്, ജോസഫിന് നല്‍കരുത്\n15 min ago താല്‍ക്കാലിക നിയമനം സ്‌റ്റേ ചെയ്ത ഹൈക്കോടതി നടപടി സര്‍ക്കാരിന്റെ മുഖത്തേറ്റ അടി: രമേശ് ചെന്നിത്തല\n46 min ago ധര്‍മ്മജന് വന്നാല് ദിലീപ് കേസ് ചര്‍ച്ചയാവും, കോണ്‍ഗ്രസ് ക്ഷീണമാവും; പരാതിയുമായി മണ്ഡലം കമ്മറ്റി\nPublished: December 28 2020, 15:02 [IST]\nഅമ്പലവയൽ: തദ്ദേശതിരഞ്ഞെടുപ്പിൽ കാലുവാരി പരാജയപ്പെടുത്തിയ കോൺഗ്രസിന് അഭിനന്ദനം അർപ്പിച്ച് ഫ്ലക്സ് ബോർഡ്. മുസ്ലിം ലീഗും യൂത്ത് ലീഗും ചേർന്നാണ് ഫ്ലക്സ് സ്ഥാപിച്ചിട്ടുള്ളത്. അമ്പലവയൽ പഞ്ചായത്തിലെ കുപ്പമുടി വാർഡിൽ യുഡിഎഫിന് വേണ്ടി മുസ്ലിം ലീഗിന്റെ സ്ഥാനാർത്ഥിയാണ് തദ്ദേശ തിരഞ്ഞെടുപ്പിൽ മത്സരിച്ചത്. കഴിഞ്ഞ തിരഞ്ഞെടുപ്പുകളില്ലെല്ലാം യുഡിഎഫ് വിജയിച്ച ഈ വാർഡിൽ ഇത്തവണ പരാജയപ്പെടുകയായിരുന്നു. ഇതോടെയാണ് മുസ്ലിം ലീഗ് കോൺഗ്രസ് നേതാക്കൾക്കെതിരെ തിരിയുകയായിരുന്നു. കോൺഗ്രസിലെ ചില നേതാക്കൾ ചേർന്ന് തദ്ദേശ തിരഞ്ഞെടുപ്പിൽ വോട്ട് മറിച്ചെന്ന ആരോപണമാണ് മുസ്ലിം ലീഗ് ഉന്നയിക്കുന്നത്.\nകാലുവാരി കോൺഗ്രസുകാർക്ക് അഭിനനം അറിയിക്കുന്നതായി കാണിച്ചാണ് മുസ്ലിം ലീഗ് പ്രവർത്തകർ ഫ്ലക്സ് സ്ഥാപിച്ചിട്ടുള്ളത്. വോട്ടുചെയ്ത മറ്റുള്ളവർക്കും അഭിനന്ദനം അറിയിക്കുന്നുവെന്നും 20 വർഷം യുഡിഎഫ് തുടർച്ചയായി ഭരിച്ചികുന്ന അമ്പലവയൽ പഞ്ചായത്ത് ഇത്തവണ നഷ്ടമായിട്ടുണ്ട്. ഒരു സീറ്റിന്റെ മാത്രം മാത്രം ബലത്തിലാണ് പഞ്ചായത്തിൽ എൽഡിഎഫ് അധികാരത്തിലെത്തിയിട്ടുള്ളത്. കോൺഗ്രസ് നേതാക്കളുടെ നേതൃത്വത്തിൽ മുസ്ലിം ലീഗിന്റെ സ്ഥാനാർത്ഥികളെ പരാജയപ്പെടുത്തുന്നതിന് വേണ്ടി വോട്ട് മറിച്ചെന്ന ആരോപണമാണ് പാർട്ടി ഉന്നയിക്കുന്നത്. വയനാട്ടിൽ ബ്ലോക്ക് പഞ്ചായത്ത് സീറ്റടക്കം മുസ്ലിം ലീഗിന് നഷ്ടപ്പെടാൻ ഇത് കാരണമായിരുന്നു.\nതദ്ദേശ തിരഞ്ഞെടുപ്പിൽ കോൺഗ്രസിലെ ഗ്രൂപ്പ് പോരിനെതിരെ തന്നെ വിമർശനം രൂക്ഷമായിരിക്കുന്ന സാഹചര്യത്തിലാണ് മുസ്ലിംലീഗിൽ നിന്നും കോൺഗ്രസിനെതിരെ ഗുരുതര ആരോപണങ്ങളുയരുന്നത്. യുഡിഎഫ് പഞ്ചായത്ത് ചെയർമാൻ സ്ഥാനം മുസ്ലിം ലീഗ് നേതാവ് അസൈനുവും രാജിവെക്കുകയും ചെയ്തിരുന്നു. കോൺഗ്രസിന് മുൻതൂക്കമുള്ള പ്രദേശങ്ങളിൽ പോലും ചില നേതാക്കൾ മാത്രം നിശ്ചയിച്ചിട്ടുള്ള സ്ഥാനാർത്ഥികളെ അവതരിപ്പിച്ചതാണ് തിരഞ്ഞെടുപ്പിലേറ്റ തിരിച്ചടിക്ക് കാരണമെന്നാണ്പരാജയത്തിന് കാരണമായി കോൺഗ്രസ് പ്രവർത്തകർ ചൂണ്ടിക്കാണിക്കുന്നത്. 20 സീറ്റുകളുള്ള അമ്പലവയൽ പഞ്ചായത്തിൽ സീറ്റുകളിൽ കോൺഗ്രസും4സീറ്റുകളിൽ മുസ്ലിം ലീഗുമാണ് മത്സരിച്ചത്. എട്ട് സീറ്റിൽ കോൺഗ്രസും ഒരിടത്ത് മുസ്ലിം ലീഗുമാണ് വിജയിച്ചത്.\nlocal body election udf ldf തദ്ദേശ തിരഞ്ഞെടുപ്പ് യുഡിഎഫ് എൽഡിഎഫ് മുസ്ലിം ലീഗ് congress വയനാട് politics\nMuslim League and Youth League establishes poster to against Congress after local body poll\nStory first published: Monday, December 28, 2020, 15:02 [IST]


ശിവരാത്രിയിലെ ശിവപുരാണത്തിന്റെ മാഹാത്മ്യം | Rituals to read and worship Shiv Purana on Shivaratri - Malayalam BoldSky\nശിവരാത്രിയിലെ ശിവപുരാണത്തിന്റെ മാഹാത്മ്യം\n| Updated: Friday, February 17, 2017, 17:37 [IST]\nഭഗവാന് ശിവനെയും ദേവി പാര്‍വതിയേയും കേന്ദ്രീകരിച്ച് എഴുതപ്പെട്ടിട്ടുള്ള വിശുദ്ധഗ്രന്ഥമാണ് ശിവപുരാണം. ശിവരാത്രി വേളയില് ശിവപുരാണം വായിക്കുന്നതും പൂജിക്കുന്നതും ഐശ്വര്യമാണന്നാണ് കരുതപ്പെടുന്നത്. ശിവരാത്രി വ്രതമെടുക്കാം ഐശ്വര്യത്തിനായി\nഹിന്ദുമത വിശ്വാസികളുടെ ഉത്സവമായ ശിവരാത്രി ശിവനെ ആരാധിക്കുന്നതിനായി എല്ലാ വര്‍ഷവും ആഘോഷിച്ചു വരുന്നു. എല്ലാ വര്‍ഷവും ചാന്ദ്രമാസത്തിലെ പതിമൂന്നാം രാത്രിയാണ് ശിവരാത്രിയായി ആഘോഷിക്കുന്നത്. വസന്തത്തിന്റെ തുടക്കം സൂചിപ്പിക്കുന്ന ഈ ദിനം ഫെബ്രുവരി മാസത്തിലായിരിക്കും മിക്കവാറും .\nസതിദേവിയുടെ പുനരവതാരമായ പാര്‍വതീ ദേവിയെ ശിവന് വീണ്ടും വിവാഹം കഴിച്ച ദിനമാണ് മഹാശിവരാത്രിയായി ആഘോഷിക്കപ്പെടുന്നത് എന്നൊരു വിശ്വാസമുണ്ട്.\nശിവരാത്രി ദിവസം രാവിലെ ശിവഭക്തര് പാല്, തൈര്, വെളുത്ത പുഷ്പങ്ങള്, കൂവളത്തില , ഭാംഗ് എന്നിവ ഭഗവാന് ശിവനും ചുവന്ന പട്ടും താലവും പാര്‍വതീ ദേവിയ്ക്കും സമര്‍പ്പിച്ച് പൂജ ചെയ്യും.\nശിവരാത്രി ദിവസം ഭക്തര് ശിവപുരാണം വായിക്കുകയും പൂജിക്കുകയും ചെയ്യുക പതിവാണ്. എന്നാല് ഈ വിശുദ്ധ ഗ്രന്ഥത്തിന്റെ പ്രാധാന്യം ഏറെ ഉണ്ടെന്ന കാര്യം അവഗണിക്കും. വേദങ്ങളില് പ്രതിപാദിക്കുന്ന തരത്തില് വേണം ഈ ഗ്രന്ഥത്തെ പൂജിക്കാന്.\nശിവ പുരാണം വായിക്കുന്നതിന്റെയും പൂജിക്കുന്നതിന്റെയും നിയമങ്ങള് എന്തെല്ലാമാണന്ന് വെളിപ്പെടുത്താന് ശൗനക മഹര്‍ഷി സൂതനോട് അപേക്ഷിച്ചത് എങ്ങനെയെന്ന് അഥര്‍വവേദത്തില് ഒരിടത്ത് പരാമര്‍ശിക്കുന്നുണ്ട്. അത് താഴെ പറയും പ്രകാരമാണ്:\nഭക്തര് ശിവപുരാണത്തെ ആരാധിക്കുകയും ചടങ്ങുകള് പിന്തുരുകയും ചെയ്താല് ഭഗവാന് ശിവന്റെയും പാര്‍വതിയുടെയും അനുഗ്രഹം ഉണ്ടാകും. ഇത് മനുഷ്യരാശിക്ക് തന്നെ ഗുണകരമാകും.\nശിവപുരാണം വായിച്ച് തുടങ്ങുന്നതിനായി പുരോഹിതരില് നിന്നോ ജ്യോത്സ്യരില് നിന്നോ അനുയോജ്യമായ മുഹൂര്‍ത്തം ചോദിച്ചറിയണം .\nവൃത്തിയും ശുദ്ധവും ഉള്ള സ്ഥലത്തിരുന്ന വേണം ശിവപുരാണം വായിക്കാനും പൂജിക്കാനും. വീട്ടിലെ പൂജാമുറി ഇതിനായി തിരഞ്ഞെടുക്കാം. അത് സാധ്യമല്ല എങ്കില് തിരഞ്ഞെടുക്കുന്ന സ്ഥലം പശുവിന് ചാണകം തളിച്ചും ഭൂമി പൂജ ചെയ്തും ശുദ്ധമാക്കുക. ശിവ ക്ഷേത്രത്തിനോ ശിവ ലിംഗത്തിനോ അടുത്തിരുന്ന വായിക്കുന്നതാണ് ഏറ്റവും ശ്രേഷ്ഠം.\nഭഗവാന് ശിവന് ഗണേശന്റെ പിതാവായതിനാല് ശിവപുരാണം വായിച്ച് തുടങ്ങുന്നതിന് മുമ്പ് ഗണേശനെ ആരാധിക്കണം.\nശിവപുരാണം വായിക്കുന്ന ആള് വടക്കോട്ട് തിരിഞ്ഞും കേള്‍ക്കുന്നവര് കിഴക്കോട്ട് തിരിഞ്ഞും ആയിരിക്കണം ഇരിക്കുന്നത്. ശിവപുരാണം വായിക്കുന്നവര് കേള്‍ക്കുന്നവരുടെ സംശയം അകറ്റാനും കഥകള് വിശദീകരിക്കാനും കഴിവുള്ളവര് ആയിരിക്കണം.\nശിവപുരാണം വായിക്കുന്നതിനെ യാതൊരുവിധത്തിലും തടസ്സപ്പെടുത്തരുത്. ലൗകികമായ എല്ലാ വിഷമതകളും മറന്ന് ശിവപുരാണം ശ്രവിക്കുന്ന ഭക്തര്‍ക്ക് സമ്പൂര്‍ണ ഗുണങ്ങള് ലഭിക്കും.\nതന്റെ കഴിവിനും ശേഷിക്കും അനുസരിച്ച് ഭക്തര് ദാന കര്‍മ്മം നടത്തണം. അതല്ലെങ്കില് പിന്നീടവര് ദരിദ്രരായി തീരും. ശിവപുരാണം ശ്രവിക്കുന്ന സമയം അത്രയും ഓം നിമശിവായ മന്ത്രം ജപിച്ചു കൊണ്ടിരിക്കണം.\nശിവപുരാണം ചിട്ടപ്രകാരം വായിച്ച് പൂര്‍ത്തിയാക്കിയതിന് ശേഷം ഭക്തര് അതിന്റെ സമാപ്തി ആചരിക്കണം. ചതുര്‍ദശി ദിനത്തിലേതിന് സമാനമാണിത്. പാരായണത്തില് പങ്കെടുത്ത എല്ലാ ബ്രാഹ്മണര്‍ക്കും ഭക്തര് ദാനം നല്‍കണം.\nRead more about: shivrathri spirituality ശിവരാത്രി ആത്മീയത\nOn the occasion of Shivaratri, it is considered auspicious to read and worship Shivapurana, the Holy Scripture that primarily centres on Lord Shiva and Parvati


ജില്ലാതല ശിശുദിനാഘോഷം വര്‍ണാഭമായി\nപത്തനംതിട്ട : ജില്ലാതല ശിശുദിനാഘോഷം പത്തനംതിട്ട കളക്ടറേറ്റില് കോവിഡ് മാനദണ്ഡങ്ങള് പാലിച്ച് വര്‍ണാഭമായി നടന്നു. അഡീഷണല് ഡിസ്ട്രിക്ട് മജിസ്ട്രേട്ട് അലക്‌സ് പി തോമസ് പതാക ഉയര്‍ത്തി. കുട്ടികളുടെ പ്രസിഡന്റും തിരുവല്ല ഡി.ബി.എച്ച്.എസ്.എസിലെ വിദ്യാര്‍ഥിനിയുമായ അമൃതശ്രീ വി. പിളളയുടെ അധ്യക്ഷതയില് ചേര്‍ന്ന യോഗത്തില് കുട്ടികളുടെ പ്രധാനമന്ത്രിയായ ഉളനാട് എം.സി.എല്.പി.എസിലെ വിദ്യാര്‍ഥിനി നയന സൂസന് തോമസ് ജില്ലാതല ശിശുദിനാഘോഷം ഉദ്ഘാടനം ചെയ്തു. കുട്ടികളുടെ സ്പീക്കറും ഇടയാറന്മുള എ.എം.എം.എച്ച്.എസ്.എസിലെ വിദ്യാര്‍ഥിനിയുമായ കൃപാ മറിയം മത്തായി മുഖ്യ പ്രഭാഷണം നടത്തി.\nഎ.ഡി.എം. അലക്‌സ് പി. തോമസ് ശിശുദിന സന്ദേശം നല്‍കി. തുടര്‍ന്ന് സംസ്ഥാന ശിശുക്ഷേമ സമിതി നോമിനി പ്രൊഫ. ടി.കെ.ജി നായര് സ്റ്റാമ്പ് പ്രകാശനം നടത്തി. വൈസ് പ്രസിഡന്റ് കെ. മോഹന കുമാര് സമ്മാനദാനം നിര്‍വഹിച്ചു. ചടങ്ങില് പങ്കെടുത്ത അമൃതശ്രീ വി പിളള, നയന സൂസന് തോമസ്, കൃപാ മറിയം മത്തായി, ആന് മേരി അനീഷ്, ദേവികാ സുരേഷ് തുടങ്ങിയ വിദ്യാര്‍ഥികള്‍ക്ക് സര്‍ട്ടിഫിക്കറ്റും സമ്മാനവും നല്‍കി. ജില്ലാ ശിശുക്ഷേമ സമിതി സെക്രട്ടറി ജി. പൊന്നമ്മ, വൈസ് പ്രസിഡന്റ് വിമല് രാജ്, ട്രഷറര് ഭാസ്‌കരന് നായര്, ജോയിന്റ് സെക്രട്ടറി എം.എസ്. ജോണ് എന്നിവര് ചടങ്ങില് പങ്കെടുത്തു.\nനിതാന്തമായ പരിശ്രമവും അര്‍പ്പണബോധവും ചെറുപ്പത്തിലേ ശീലിക്കണം\nനിതാന്തമായ പരിശ്രമവും അര്‍പ്പണബോധവും ചെറുപ്പത്തിലേ ശീലിക്കണമെന്ന് ജില്ലാ കളക്ടര് പി.ബി. നൂഹ് പറഞ്ഞു. വനിത ശിശു വികസന വകുപ്പ് ജില്ലാ ശിശുസംരക്ഷണ യൂണിറ്റും ജില്ലാ ഭരണ കേന്ദ്രവും ചേര്‍ന്ന് സംഘടിപ്പിച്ച ശിശുദിനാഘോഷത്തിന്റെയും ബാലാവകാശ വാരാചരണ പരിപാടികളുടെയും ഉദ്ഘാടനം ഓണ്‍ലൈനായി നിര്‍വഹിച്ചു സംസാരിക്കുകയായിരുന്നു കളക്ടര്.\nജില്ലയിലെ വിവിധ ശിശു സംരക്ഷണ സ്ഥാപനങ്ങളിലെ കുട്ടികളുമായും കുട്ടികളുടെ പ്രധാനമന്ത്രിമാരുമായും ജില്ലാ കളക്ടര് സംവദിച്ചു. ഭാരതത്തിന്റെ പ്രഥമ പ്രധാനമന്ത്രിയായ ജവഹര്‍ലാല് നെഹ്‌റു എഴുതിയ പുസ്തകങ്ങള് വായിക്കണമെന്നും, അതിലെ അറിവുകള് മനസിലാക്കി ജീവിതത്തില് പ്രാവര്‍ത്തികമാക്കണമെന്നും പത്ര വായന ദിനചര്യയുടെ ഭാഗമാക്കണമെന്നും കളക്ടര് പറഞ്ഞു. ശിശുദിന ആഘോഷങ്ങളുടെ ഭാഗമായി വനിതാ ശിശു വികസന വകുപ്പ് സംസ്ഥാന തലത്തില് നടത്തിയ 'അറിവകം' പ്രശ്നോത്തരിയില് ഒന്നാം സ്ഥാനം കരസ്ഥമാക്കിയ ആശ്രയ ശിശുഭവനിലെ കുട്ടികളെ അദ്ദേഹം അനുമോദിച്ചു.\nകുട്ടികളില് കാണുന്ന പ്രശ്നങ്ങളെ പറ്റിയും അവ പരിഹരിക്കുന്നതിനുള്ള മാര്‍ഗങ്ങളെ പറ്റിയും ജില്ലയിലെ 27 ശിശു സംരക്ഷണ സ്ഥാപനങ്ങിലെ സ്ഥാപന അധികാരികള്‍ക്കും കുട്ടികള്‍ക്കുമായി ചൈല്‍ഡ് സൈക്കോളജിസ്റ്റ് ഡോ. ടിന്‍സി രാമകൃഷ്ണന് ക്ലാസ് നല്‍കി. ജില്ലാ ചൈല്‍ഡ് പ്രൊട്ടക്ഷന് ഓഫീസര് നിതാ ദാസ്, ഡിസിപിയു ജീവനക്കാര് തുടങ്ങിയവര് പരിപാടിയില് പങ്കെടുത്തു. നവംബര് 14 മുതല് 20 വരെ ബാലാവകാശ വാരാചരണത്തിന്റെ ഭാഗമായി ഓരോ ദിവസങ്ങളിലും വ്യത്യസ്തയാര്‍ന്ന പരിപാടികളാണ് ജില്ലയില് സംഘടിപ്പിക്കുന്നത്.


23 മുതൽ വിദേശയാത്ര; യുഎഇ കൂടുതൽ നിബന്ധനകൾ പുറത്തിറക്കി,യാത്ര തിരിക്കാൻ കടമ്പകളേറെ. | uae permits citizens residents for foreign trips from june 23\nവിദേശയാത്ര, കൂടുതൽ നിബന്ധനകൾ പുറത്തിറക്കി യുഎഇ, കടക്കണം ഈ കടമ്പകൾ\nമനോരമ ലേഖകൻ June 20, 2020 07:37 AM IST\nഈ മാസം 23 മുതൽ വിദേശ യാത്ര അനുവദിക്കുന്നത് സംബന്ധിച്ച് യുഎഇ കൂടുതൽ വിവരങ്ങൾ പുറത്തുവിട്ടു. ഇതുസംബന്ധിച്ച് വിവിധ രാജ്യങ്ങളെ മൂന്നായി തിരിച്ചാണ് നിബന്ധന കൊണ്ടുവന്നത്.അപകട സാധ്യത കുറഞ്ഞ രാജ്യങ്ങളിലേക്കു സ്വദേശികൾക്കും വിദേശികൾക്കും പോകാം. എന്നാൽ ഇടത്തരം അപകട സാധ്യതയുള്ള രാജ്യങ്ങളിലേക്ക് ചികിത്സ, അടുത്ത ബന്ധുവിനെ സന്ദർശിക്കുക, നയതന്ത്ര ഉദ്യോഗസ്ഥർ എന്നിവർക്കു മാത്രമേ അനുമതി നൽകൂ.\nഅപകടസാധ്യത കൂടിയ രാജ്യങ്ങളിലേക്കുള്ള യാത്രാ വിലക്ക് തുടരുമെന്ന് യുഎഇ വിദേശകാര്യ രാജ്യാന്തര സഹകരണ മന്ത്രാലയം, ഫെഡറൽ അതോറിറ്റി ഫോർ ഐഡന്റിറ്റി ആൻഡ് സിറ്റിസൻഷിപ്, ദേശീയ അത്യാഹിത ദുരന്ത നിവാരണ സമിതി എന്നിവ അറിയിച്ചു.\n10 നഗരങ്ങളിലേക്കു കൂടി എമിറേറ്റ്സ് വിമാനങ്ങൾ\nകോവിഡ് നിയന്ത്രണങ്ങളിൽ ഇളവ് വരുത്തിയതിനെ തുടർന്ന് എമിറേറ്റ്സ് 10 നഗരങ്ങളിലേക്കു കൂടി സർവീസ് നടത്തുന്നു. ഇതോടെ എമിറേറ്റ്സ് സർവീസ് പുനരാരംഭിച്ച നഗരങ്ങളുടെ എണ്ണം 40 ആകും.\nഅടുത്തമാസം കൂടുതൽ നഗരങ്ങളിലേക്കു സർവീസ് ആരംഭിക്കുമെന്ന് എമിറേറ്റ്സ് ചീഫ് കമേഴ്സ്യൽ ഒാഫിസർ അഡ്നാൻ കാസിം പറഞ്ഞു.\nബഹ്റൈൻ, മാഞ്ചസ്റ്റർ, സൂറിക്, വിയന്ന, ആംസ്റ്റർഡാം, കോപ്പൻഹേഗൻ, ഡബ്ലിൻ, ന്യൂയോർക്ക് ജെഎഫ്കെ, സിയൂൾ, ക്വാലലംപുർ, സിംഗപ്പൂർ, ജക്കാർത്ത, തായ് പേയ്, ഹോങ്കോങ്, പെർത്ത്, ബ്രിസ്ബേൻ എന്നിവിടങ്ങളിലേക്കു 15 നു സർവീസ് തുടങ്ങിയിരുന്നു.\nകോവിഡ് സുരക്ഷാ നടപടികൾ പൂർത്തിയാക്കാനുള്ളതിനാൽ യാത്രക്കാർ4മണിക്കൂർ മുൻപ് വിമാനത്താവളത്തിലെത്തണം. വൈകിയെത്തുന്നവർക്ക് പ്രവേശനം അനുവദിക്കില്ല.\nയാത്ര തിരിക്കാൻ കടമ്പകളേറെ\nയാത്രയ്ക്കു 48 മണിക്കൂർ മുൻപ് കോവിഡ് ടെസ്റ്റ് ചെയ്തിരിക്കണം. രോഗമില്ലാത്തവരെ മാത്രമേ രാജ്യം വിടാൻ അനുവദിക്കൂ. 70 വയസ്സിനു മുകളിലുള്ളവർക്ക് യാത്രാനുമതി നൽകില്ല. സാംക്രമിക, ഗുരുതര രോഗമുള്ളവരുടെയും ആരോഗ്യസ്ഥിതി കണക്കിലെടുത്ത് യാത്രാനുമതി നിഷേധിക്കും.മാസ്ക്, ഗ്ലൗസ്, അകലം പാലിക്കൽ തുടങ്ങി ആരോഗ്യസുരക്ഷാ മുൻകരുതലുകളും സ്വീകരിക്കണം. ശരീരോഷ്മാവ് 37.8നെക്കാൾ കൂടുതലോ രോഗ ലക്ഷണമോ ഉള്ളവരെ ഐസലേഷൻ കേന്ദ്രത്തിലേക്കു മാറ്റും.\nപോകാൻ ഉദ്ദേശിക്കുന്ന രാജ്യത്ത് ചികിത്സ ലഭ്യമാകും വിധം രാജ്യാന്തര ഇൻഷൂറൻസ് എടുത്തിരിക്കണം. നിശ്ചിത സ്ഥലത്തേക്കല്ലാതെ പോകില്ലെന്നും തിരിച്ചെത്തിയാൽ നിർബന്ധിത ക്വാറന്റീനിൽ കഴയുമെന്നും സത്യവാങ്മൂലം നൽകണം.രോഗമോ മറ്റേ ഉള്ളവർ യുഎഇയിലേക്കു മടങ്ങുന്നതിനു മുൻപ് അതതു രാജ്യത്തെ ആശുപത്രിയിൽ ചികിത്സ തേടണം. വിദേശരാജ്യത്തുവച്ച് കോവി‍ഡ് സ്ഥിരീകരിച്ചാൽ വിവരം അതതു രാജ്യത്തെ യുഎഇ എംബസിയെ അറിയിക്കണമെന്നും നിർദേശമുണ്ട്.\nതിരിച്ചറിയൽ കാർഡിനൊപ്പം യാത്രാ, ആരോഗ്യ വിവരങ്ങൾ പൂരിപ്പിച്ചു നൽകുക.\nഅൽഹൊസൻ മൊബൈൽ ആപ്ലിക്കേഷൻ ഡൗൺലൗഡ് ചെയ്തെന്നു ഉറപ്പുവരുത്തുക.\nകോവിഡ് ടെസ്റ്റ് നടത്തുക \n14 ദിവസം നിർബന്ധിത ക്വാറന്റീനിൽ കഴിയുക\nഅപകട സാധ്യതയില്ലാത്ത രാജ്യങ്ങളിൽനിന്ന് എത്തുന്നവർക്ക്7ദിവസം ക്വാറന്റീൻ.\nരോഗലക്ഷണങ്ങൾ ഉള്ളവർ 24 മണിക്കൂറികം അംഗീകൃത കേന്ദ്രങ്ങളിൽ കോവിഡ് ടെസ്റ്റിന് വിധേയമാകുക.\nവീട്ടിൽ ക്വാറന്റീൻ സൗകര്യമില്ലാത്തവർ സ്വന്തം ചെലവിൽ ഹോട്ടൽ ക്വാറന്റീനിലേക്കു മാറുക.\nനയതന്ത്ര ഉദ്യോഗസ്ഥർ, സ്കോളർഷിപ്പ് വിദ്യാർഥികൾ, ചികിത്സാ യാത്ര, ബിസിനസ് തുടങ്ങി സ്വകാര്യ, പൊതു വിഭാഗങ്ങളിലുള്ളവർ അതത് വകുപ്പുകളുമായാണ് ബന്ധപ്പെടുക എന്നിവയാണ് മറ്റു നിർദേശങ്ങൾ.\nയുഎഇയിലേക്കു തിരിച്ചു വരാൻ ആഗ്രഹിക്കുന്നവർ വിദേശകാര്യമന്ത്രാലയത്തിന്റെ വെബ്സൈറ്റിൽ തവാജുദി സേവനത്തിൽ റജിസ്റ്റർ ചെയ്യണം. ഇവിടന്നു അനുമതി ലഭിക്കുന്ന മുറയ്ക്കാണ് തിരിച്ചുവരാനാവുക.


അസ്‌മാത്ത– ഒരു വിശുദ്ധ റൂഹ് | Weekend | Special | Deshabhimani | Sunday Sep 29, 2019\nഅനാർക്കലിUpdated: Sunday Sep 29, 2019\nഎന്റെ വെള്ളിമുടിക്കാരി ഉമ്മച്ചിയും മൊട്ടത്തലയൻ മുത്തലവിയും കഥ പറഞ്ഞ് കഥ പറഞ്ഞെന്നെ ഭൂമി തൊടീക്കാതെ സ്വർഗത്തിൽ പറപ്പിച്ചിരുന്നു. മലക്കും മാലാഖകളും തേനീന്തയും ഒലീവു പാടത്തൂടെയൊഴുകുന്ന അരുവികളും എന്നെയങ്ങനെ സ്വപ്‌നജീവിയാക്കി. എനിക്കെല്ലാമൊരു സ്വപ്‌നമാണ്. ഈ ഞാൻ പോലും!\nമയങ്ങി വീണ സൂര്യജ്വാലയിൽ ചെമ്പകം ചുകന്നപ്പോൾ കൂവളത്തറയുള്ള തെക്കതിൽ തിരിതെളിഞ്ഞു. അടുക്കള മുറ്റത്തെ പടിഞ്ഞാറേ തിട്ടയിൽ കാറ്റേറ്റ് ഞാൻ ഉമ്മച്ചി(മമ്മിയുടെ ഉമ്മ)യുടെ മടിയിൽക്കിടന്നു. വീടെന്നാൽ എനിക്ക് ഉമ്മച്ചിയാണ്. സ്‌കൂളെന്നാൽ മുത്തലവിയും. മേൽമുണ്ടിന്റെ കോന്തല ഇടംകൈയിലെ കുഞ്ഞു വിരലിൽ ചുരുട്ടിയുമഴിച്ചും മടിയിൽക്കിടന്ന ഞാൻ ഉമ്മച്ചിയെ മൂളിക്കേട്ടു. എന്റെയുള്ളിലപ്പോൾ അന്തിച്ചന്ത കഴിഞ്ഞ് പട്ടത്തെരുവിലൂടെ പാടിപ്പാടി കാളവണ്ടിയിൽ പാതിരാത്രി വീട്ടിലേക്കു മടങ്ങുന്ന സുൽത്താൻ കുഞ്ഞിന്റെ ചിത്രം വിരിഞ്ഞു.\n‘‘പട്ടം മരം ചെക്കുലക്ക... ചെക്കിൽ പാതി പിണ്ണാക്ക്... ഇഷ്ടമുള്ള ഉച്ചമാളിയേ നീ പാരിപ്പള്ളിയിലെത്തിയോടീ...''\nകാളക്കൂറ്റൻമാരുടെ മണിക്കിലുക്കത്തിനൊപ്പിച്ച് വണ്ടിക്കു മുമ്പിലും പുറകിലും കൊളുത്തിയിട്ട റാന്തലുകൾ ചാഞ്ചാടി. അഗ്രഹാരത്തിലെ തിരിതാഴ്‌ന്ന നിലവിളക്കിനു പിന്നിൽ നേർത്ത കൺമഷിയിട്ട രണ്ടു കണ്ണുകൾ നിലാവിറങ്ങുന്ന കിളിവാതിലിലൂടെ സുൽത്താൻ കുഞ്ഞിനെ നോക്കിനിന്നു. ഏകാകിയുടേതു പോലെ വിഷാദമധുരമായിരുന്ന സുൽത്താൻ കുഞ്ഞിന്റെ സ്വരം ആ മനസ്സിനെ ആർദ്രമാക്കി. കാളവണ്ടിയുടെ കുടമണിക്കിലുക്കത്തിനു മുമ്പേ തെരുവിലൂടെ നിലാവിലൊന്നു ചേർന്നു വരുന്ന ഒറ്റ സ്വരത്തെക്കാത്ത് സുൽത്താൻകുഞ്ഞറിയാതെ ആ കണ്ണുകൾ ഉറങ്ങാതെയിരുന്നു. മുമ്പിലേക്ക് നീട്ടിപ്പിന്നിയിട്ട തലമുടിത്തുമ്പിൽ നിന്നൂർന്ന് കിടന്ന മുല്ലപ്പൂമണം കിളിവാതിലിലൂടെ തെരുവിലെ നിലാവിൽ പരന്ന രാത്രി സുൽത്താൻ കുഞ്ഞിന്റെ സ്വച്ഛമായ നോട്ടം കിളിവാതിലിലെ മിഴികളെ തൊട്ടു... ഉമ്മച്ചി ഒന്നു നിശ്വസിച്ച് പകുതി വഴിയിൽ നിർത്തി.\nനേരം പരപരാ വെളുക്കുമ്പോ സുബഹി നമസ്‌കാരത്തിനായി ഉമ്മച്ചി ഉണരും. ഒപ്പം ഞാനും. കിണറ്റിൻകരയിൽ കുടത്തിൽ കോരി വച്ച വെള്ളത്തിൽ ഉമ്മച്ചി വുളു എടുക്കുമ്പോൾ ഞാൻ മുറ്റത്തെ പുൽക്കൂട്ടത്തിൽ നാമ്പുതിരയും. അതു പൊട്ടിച്ചെടുത്ത് കൺകോണിലെഴുതി ഹാ നല്ല തണുപ്പെന്ന് പറയും. നമസ്‌കാരം കഴിഞ്ഞാൽ ഉമ്മച്ചി വീട്ടിലെ മണ്ണടുപ്പ് കത്തിച്ച് കട്ടനിടും. കൊച്ചു കൊച്ചു പലഹാരങ്ങളുണ്ടാക്കും. മറ്റുള്ളവരുണരും മുമ്പേ ഞങ്ങളതൊക്കെ അകത്താക്കും. പിന്നെ ഈർപ്പം മാറി വെയിൽ വീഴും വരെ പുരയിടം മുഴുവനൊരു ചുറ്റലാണ്. രണ്ടരയേക്കർ പറമ്പിനകത്ത് ഓടിട്ട ഒരൊറ്റ വീടാണ് ഞങ്ങളുടേത്. ആ ചുറ്റലിനിടയിൽ ഞങ്ങൾ അണ്ണാനെയും മുയലിനെയും കൊക്കിനെയും കുളക്കോഴിയെയും മഞ്ഞനാത്തിക്കൊമ്പിലെ കുയിലിനെയും കാണും. മടക്കത്തിൽ ഞങ്ങളുടെ കൈവശം വിറകോ കശുമാങ്ങയോ കൈതച്ചക്കയോ മാമ്പഴമോ പേരയ്‌ക്കയോ ഈന്തിക്കായയോ ഉണ്ടാകും. കുളിച്ചു വന്നു ഞാൻ കാപ്പി കുടിച്ച് സ്‌കൂളിലേക്ക്.\nഏഴാം ക്ലാസുകാരിയായ എനിക്ക് കൂട്ട് അഞ്ചാം ക്ലാസുകാരൻ മുത്തലവി. പെരുമഴയത്ത് കുടക്കീഴിൽ നടക്കുമ്പോൾ ഞാൻ പറഞ്ഞു ‘‘വേനൽക്കാലത്ത് സ്‌കൂളു തുറന്നാൽ മതിയായിരുന്നു. എങ്കിൽ പുത്തനുടുപ്പ് നനയാതെ പോകാമായിരുന്നു"\nഅപ്പോൾ മുത്തലവി പറഞ്ഞു, ‘‘ആഗുംബെയിലെ കുട്ടികൾ എന്നും നനഞ്ഞോണ്ടാ സ്‌കൂളിൽ പോണത്. കുടചൂടാതെയാ മഴയിൽ നടക്കണത്’’. കുറ്റിത്തലമുടിയുള്ള കൊച്ചുമുത്തലവി ഒത്തിരി വായിക്കും.\n‘‘എവിടെയാന്നറിയില്ല. ഇന്ത്യയിൽ അങ്ങനെയൊരിടമുണ്ട്. അവിടെ എന്നും മഴയാണ്.’’\n‘‘ഇംഗ്ലീഷ് സർ പറഞ്ഞിട്ട്.’’\nമുത്തലവിക്ക് കൂശാൻ താടിയെ ഭയമാണ്. താടി നീട്ടിവളർത്തിയ മുരടൻ മമ്മു ഉസ്‌താദിനെ പിള്ളേർ കൂശാൻ താടിയെന്നാണ് വിളിച്ചിരുന്നത്. കാലൻകുടയും വീശി കൂശാൻ താടി എപ്പോഴാണ് പള്ളിയിൽ നിന്നിറങ്ങി വരുന്നതെന്ന് പറയാൻ പറ്റില്ല. ഒരിക്കൽ കൂശാൻ താടിയെക്കണ്ടതും മുത്തലവി പറഞ്ഞു, ‘‘കൂശാൻ പണ്ട് കെട്ടിയോളെ മൊഴിചൊല്ലിയിട്ടുണ്ട്... ’’\n‘‘എന്തിനാ മൊഴി ചൊല്ലിയെ?’’\n‘‘പറമ്പത്ത് ആടിനെ മേച്ചു നിന്ന കെട്ടിയോള് തളർന്നുവീണപ്പോൾ അയലത്തെ കണ്ണൻ ചേട്ടൻ ചെന്നു പിടിച്ചത്രേ. അതു കണ്ട കൂശാൻ കാലൻകുട നിലത്താഞ്ഞുകുത്തി. ചൂണ്ടുവിരൽ ഭാര്യയുടെ നേർക്ക് പിടിച്ച് തലാഖ്, തലാഖ്, തലാഖ് എന്നു പറഞ്ഞു.’’\n‘‘ ആശുപത്രിയിലേക്ക് കൊണ്ടും പോകുംവഴി മരിച്ചു. കൂശാൻ താടി പിന്നെയും രണ്ടു കെട്ടി. ദുഷ്ടനാണ്.’’\n‘‘നിനക്കിതൊക്കെ എങ്ങനെ അറിയാം’’\n"‘എല്ലാവരും പറയുന്നതൊക്കെ ശരിയല്ലാന്നല്ലേ മുത്തലവി തന്നെ പറഞ്ഞിട്ടുള്ളത്.''\n‘‘അതെ. പക്ഷേ അസ്‌മയും പറഞ്ഞു.’’അസ്‌മ പറഞ്ഞാൽ മുത്തലവിക്ക് വിശ്വാസമാണ്. മുത്തലവിയുടെ ഉമ്മയാണ് അസ്‌മ. ഒരു രാത്രി ഉമ്മച്ചി എന്റെ ചെവിയിൽ പറഞ്ഞു, ‘‘മുത്തലവിയുടെ ഉപ്പ അവന്റെ ഇരട്ട കുഞ്ഞിപ്പെങ്ങൻമാർക്ക് ഒരു വയസ്സുള്ളപ്പോ ഉപേക്ഷിച്ചു പോയി. അസ്‌മാപ്പെണ്ണ് പുറംപണിക്കൊക്കെ പോകുമായിരുന്നു. ഇപ്പോ തലക്കു വെളിവില്ല. പെങ്കൊച്ചുങ്ങളെ യതീംഖാനയിലാക്കിയതിൽപ്പിന്നെയാണങ്ങനെ'.\nതന്നോട് മിണ്ടുന്നവരോടൊക്കെ അസ്‌മാത്ത ഒത്തിരി വർത്തമാനം പറയും. വീട്ടിലേക്ക് വിളിക്കും. തനിക്കൊക്കാത്തതു പറഞ്ഞാൽ വഴക്കിടും. പ്‌രാകും. ആ ഉമ്മയും മകനും നടന്നു പോകുമ്പോൾ വഴിവക്കിലെല്ലാവരും തുറിച്ചു നോക്കും. പള്ളിക്കൂടം വിട്ടു വന്നാൽ മുത്തലവി ചന്തയിൽ പോകും. അവിടെ കച്ചവടക്കാർക്ക് ചില്ലറ പണിയൊക്കെ ചെയ്‌തുകൊടുത്ത് അരിക്കാശുണ്ടാക്കും.\n‘‘ദൈവം കൂശാനെ ശിക്ഷിക്കും.’’ ഞാൻ പറഞ്ഞു.\n‘‘അതെന്താ?’’ ഞാൻ ചോദിച്ചു.\n‘‘ദൈവം പള്ളിക്കുള്ളിലല്ലേ. കൂശാൻ പള്ളിയുടെ ആളല്ലേ "\n‘‘ദൈവം ശക്തനല്ലേ, വലുതല്ലേ, ഇത്രേം വലിയ ദൈവം ഇത്ര ചെറിയ പള്ളിക്കുള്ളിലോ?’’ ഞാൻ ആശ്ചര്യപ്പെട്ടു.\n‘‘ദൈവം ശിക്ഷിക്കില്ല. പക്ഷേ മലക്കുകൾ കൂശാനെ ശിക്ഷിക്കും’’ മുത്തലവി സത്യമിട്ട് പറഞ്ഞു.\n"ഉം... മലക്കുകൾ. നമ്മൾക്കുള്ളിലാണതുള്ളത്. ഇടതും വലതുമായി. അവരുടെ കൈയിലൊരു പുസ്‌തകമുണ്ട്. നമ്മൾ ചെയ്യുന്ന തെറ്റും ശരിയും രേഖപ്പെടുത്തുന്ന പുസ്‌തകം. അതുനോക്കി മലക്കുകൾ ശിക്ഷ വിധിക്കും...''\nമുത്തലവിയുടെ മൂന്നു മുറിയുള്ള ചുടുകട്ട വീട്ടിലേക്ക് പാതിരാത്രി വഴിപോക്കർ കല്ലെറിഞ്ഞ് കൂവുമായിരുന്നു. അവരെയൊക്കെ താനൊരു ദിവസം പാഠം പഠിപ്പിക്കുമെന്ന് മുത്തലവി വീറോടെ പറഞ്ഞു.\nതങ്ങളുപ്പാപ്പാക്ക് കെടാവിളക്ക് വച്ച് പ്രാർഥിച്ചാൽ അത്ഭുതങ്ങൾ സംഭവിക്കുമെന്നും ആഗ്രഹങ്ങളെല്ലാം സാധിക്കുമെന്നുമുള്ള രഹസ്യം അന്നു ഞാൻ മുത്തൂന്റെ ചെവിയിലോതി. ഉമ്മച്ചി കൈമാറിയ രഹസ്യം.\nഉമ്മച്ചി സുൽത്താൻ കുഞ്ഞിന്റെ കഥ തുടർന്ന സന്ധ്യയിൽ ഞാൻ ആകാംക്ഷയോടെ കേട്ടിരിക്കുമ്പോൾ അയലത്തെ ഇസ്ഹാക്കു അരമതിലിനടുത്തു വന്നു പറഞ്ഞു. " അറിഞ്ഞില്ലേ ആ വട്ട് അസ്‌മ ചത്തു. ചെറുക്കൻ എവിടെയോ പോയിട്ടു വന്നപ്പോ തള്ള ചുമരിൽ ചാരി ചത്തിരിക്കേരുന്നു. കൊന്നതാണോ മരിച്ചതാണോ ആർക്കറിയാം.’’ മുത്തു ചുമരിൽ ചാരിനിന്ന് ഏങ്ങലടിച്ചു. മയ്യത്തെടുക്കാറായപ്പോൾ മുത്തൂന്റെ പെങ്ങൻമാരെ യത്തീംഖാനയിൽനിന്നും കൊണ്ടുവന്നു. മയ്യത്തെടുത്തതും തിരികെ കൊണ്ടുപോയി.\nഎനിക്കും ഉമ്മച്ചിക്കുമിടയിൽ കഥയില്ലാതെ രാത്രികൾ. ഉറങ്ങാൻ കിടക്കുമ്പോൾ ഞാൻ പതുക്കെ ചോദിക്കും, ‘‘ഉമ്മച്ചീ അസ്‌മാത്തയെ കൊണ്ടുപോയത് ദജ്ജാലാണോ?’’\nപടക്കുതിരയുമായി വരുന്ന ദജ്ജാൽ എന്റെ പേടി സ്വപ്നമായിരുന്നു!\n"ഉം... ദജ്ജാലിന്റെ കൂട്ടരാവും ആ പെണ്ണിനെ...’\nമുത്തലവിയെ പിന്നെ സ്‌കൂളിൽ കണ്ടതേയില്ല. വീട്ടിലും കണ്ടില്ല.\n‘‘ഉമ്മച്ചീ നമുക്ക് തട്ടിൻപുറത്ത് കെടാവിളക്ക് തെളിയിച്ച് അസ്‌മാത്തയെ തിരികെ ചോദിക്കാം?’’ ഉമ്മച്ചി എന്റെ തലയിൽ തഴുകി.\nഅന്നു രാത്രി ദജ്ജാൽ കുതിരപ്പുറത്തു പാഞ്ഞുവന്നു. അസ്‌മാത്ത വിറച്ചു. മുത്തലവീ... അവർ ഉറക്കെ വിളിച്ചു. മുത്തലവിയപ്പോൾ മീൻ വിൽപ്പനക്കാരന്റെ സഹായിയാണ്. ദജ്ജാൽ അസ്‌മാത്തയുടെ നാവ് ബന്ധിച്ചു. ഞാൻ ഉറക്കത്തിൽ വീണ്ടും വീണ്ടും പേടിച്ച് കണ്ണടച്ചു. കണ്ണുതുറന്നപ്പോൾ അസ്‌മാത്ത ചുമരിൽ ചാരി ഇരിക്കുകയായിരുന്നു. അസ്‌മാത്താ... ഞാൻ അലറിക്കരഞ്ഞു. അപ്പോഴേക്കും അസ്‌മാത്ത ഒരു വിശുദ്ധ റൂഹായി ഭൂമിക്കും ആകാശത്തിനുമിടയിൽ ഒഴുകി.\nഎന്റെ മിനുസമുടിക്കാരിക്കും മുത്തലവി പൊന്നലവിക്കും തീരാക്കഥകളുടെ ആയിരമായിരം രാവും പകലുമുണ്ട്.


SREYAS JYOTHISHA KENDRAM TRIVANDRUM: ഹോമങ്ങളും ഫലങ്ങളും\nനിത്യജീവിതത്തില് നാം പലപ്പോഴും നിരവധി പ്രശ്നങ്ങളെ അഭിമുഖീകരിച്ചിട്ടുണ്ട്. എല്ലാ പ്രശ്നങ്ങള്‍ക്കും പരിഹാരമായി ചില വൈദീക താന്ത്രിക കര്‍മ്മങ്ങളും വിധിച്ചിട്ടുണ്ട്. അത്തരം കര്‍മ്മങ്ങളില് ഏറ്റവും പ്രാധാന്യം ഏറിയതാണ് ഹോമങ്ങള്.\nഒരു ജോലിയും ചെയ്യാതെ വെറുതെ ഇരുന്ന് ലക്ഷ്മികുബേരഹോമം\nചെയ്‌താല് ധാരാളം ധന പ്രാപ്തി ഉണ്ടാകുമെന്ന് കരുതുന്നത് മൌഡ്യം തന്നെയാണ് . എന്നാല് സാമ്പത്തിക നേട്ടത്തിന് വേണ്ടതായ എല്ലാ കാര്യങ്ങളും ചെയ്തിട്ടും ചിലര്‍ക്ക് ധന പുഷ്ടി ഉണ്ടാകാത്തത് എന്തുകൊണ്ടാണ്? കാര്യമായി പരിശ്രമിക്കാതെ ചിലര്‍ക്ക് ധന പ്രാപ്തി ഉണ്ടാകുന്നത് എന്തുകൊണ്ടാണ്?\nജാതകപരമായ അനിഷ്ടതകളെ അകറ്റുവാന് ഉതകുന്നതായ കര്‍മ്മങ്ങള് ഏവരും അനുഷ്ടിക്കെണ്ടതാണ്. ഹോമങ്ങള് ശുദ്ധ മായ ഹോമ ദ്രവ്യങ്ങള് ഉപയോഗിച്ച് വിധിയാം വണ്ണം ചെയ്‌താല് അനുഭവ ഫലം ഉണ്ടാകും എന്ന് തന്നെയാണ് എന്റെ ഇത്ര നാളത്തെ അനുഭവം .\nഗണപതിഹോമം :- പുതിയ വീട് വച്ച് താമസിക്കുക, തൊഴില് സംരംഭം തുടങ്ങുക, നൂതന പദ്ധതികള് ആരംഭിക്കുക തുടങ്ങിയ എല്ലാ മംഗളകര്‍മ്മങ്ങള്‍ക്കും മുന്നോടിയായി ഗണപതിഹവനം നടത്തിയാല് തടസ്സങ്ങള് മാറി എല്ലാം ശുഭമായി പര്യവസാനി ക്കും. സര്‍വ്വവിഘ്നങ്ങള്‍ക്കും പരിഹാരം വിഘ്നേശ്വരനെ പ്രീതിപ്പെടുത്തുക തന്നെയാണ്.\n"സര്‍വ്വ വിഘ്ന ഹരം ദേവം\nസര്‍വ്വ വിഘ്ന വിവര്‍ജ്ജിതം\nസര്‍വ്വ സിദ്ധി പ്രദാതാരം\nവന്ദേഹം ഗണനായകം "\nലക്ഷ്മികുബേരഹോമം :- സമ്പത്തിന്റെ ദേവതയാണ് മഹാ ലക്ഷ്മി. ലക്ഷ്മികുബേരഹോമം നടത്തിയാല് ഒരു പരിധിവരെ സാമ്പത്തിക അഭിവൃദ്ധിയും ക്ഷേമൈശ്വര്യങ്ങളും അനുഭവ ഫല ങ്ങളാകും.\nസുദര്‍ശനഹോമം :- ഏതൊരു വ്യക്തിക്കും ചില ലക്ഷ്യങ്ങളും ആയതിന് തടസ്സങ്ങളും ഉണ്ടായിരിക്കും. ആശങ്കളലും തടസ്സങ്ങളും അകറ്റി ലക്ഷ്യസ്ഥാനത്തെത്താന് വേണ്ടിയാണ് സുദര്‍ശന ഹോമം നടത്തുന്നത്.\nമൃത്യുഞ്ജയഹോമം :- ശിവനെ പ്രീതിപ്പെടുത്തി മരണഭയത്തില് നിന്ന് മോചനം നേടി സമാധാനത്തോടെയും ദീര്‍ഘായുസ്സോടെ യും ജീവിക്കാന് ശിവ പ്രീതികരമായ മൃത്യുഞ്ജയഹോമം നടത്തുന്നു.\nനവഗ്രഹഹോമം :- രോഗാദി ദുരിതങ്ങളില് നിന്ന് മോചനം നേടാനും ഗ്രഹപ്പിഴാ ദോഷപരിഹാരത്തിനുമായി നവഗ്രഹ ഹോമം നടത്തി നവഗ്രഹങ്ങളെ പ്രീതിപ്പെടുത്തുന്നു.\nആയുര്‍ഹോമം :- ആയുര്‍ഹോമം നടത്തുന്നത് ദീര്‍ഘായുസ്സിനുവേണ്ടിയാണ്.\nസ്വയംവരഹോമം :- വിവാഹതടസ്സങ്ങള് നീങ്ങുവാനുംസുഖ ദാമ്പത്യ ജീവിതം നയിക്കുവാനും വേണ്ടി ശ്രീപാര്‍വ്വതീ പരമേശ്വരന്മാരെ പ്രീതിപ്പെടുത്താനായി സ്വയംവരഹോമം നടത്തുന്നു.\nചണ്ഡികാഹോമം :- ജീവിതപാതയിലെ തടസ്സങ്ങളെയും ശത്രുക്കളെയും നീക്കുവാനായി ചണ്ഡികാ ഹോമം നടത്തുന്നു.\nഐക്യമത്യഹോമം :- അഭിപ്രായഭിന്നതകളും കുടുംബകലഹങ്ങ ളും അകറ്റി കുടുംബാംഗങ്ങള്‍ക്ക് ഐക്യവും ശാന്തിയും പുരോഗതി യുമുണ്ടാകാനായി ഐക്യമത്യഹോമം നടത്തുന്നു.\nനിസ്സാര കാര്യങ്ങളാല് കുടുംബത്തില് ഉണ്ടാകുന്ന അസ്വസ്ഥത കള്‍ക്ക് ഗുരുതുല്യരായവരുടെയോ മാതാപിതാക്ക ളുടെയോ ഉപ ദേശം പ്രയോജനകരമാണ്. എന്നാല് ഇന്ന് ഉപദേശം നല്‍കാന് ഗുരു എവിടെ? ഉപദേശം സ്വീകരിക്കാന് സമയം എവിടെ?\nഅകാരണമായ കുടുംബ ശൈഥില്യത്തിന് ഐക്യമത്യഹോമം വളരെ നല്ല പ്രയോജനം ചെയ്യുന്നതായി ധാരാളം അനുഭവങ്ങള് ഉണ്ട്.\nഅതുപോലെ തന്നെ മാസംതോറും വരുന്നതായ പക്കപ്പിറന്നാളു കളില് മുടങ്ങാതെ ഗണപതിഹോമം നടത്തുന്നത് ജീവിത പ്രതി ബന്ധങ്ങള് അകലുവാനും സര്‍വൈശ്വര്യം വരുവാനും ഏറ്റവും പ്രയോജനകരമാണ്.\nപക്കപ്പിറന്നാള് തോറും മുടക്കം വരാതെ ഗണപതിഹോമം നടത്തുവാന് ബന്ധപ്പെടുക..


ബി ടൗണില് പ്രിയനും ക്ലച്ചുപിടിയ്ക്കുന്നില്ല- setback for south indian directors2102155 - Oneindia Malayalam Thought for the day\nവണ്‍ഇന്ത്യ » മലയാളം » ചലച്ചിത്രം » ബോളിവുഡ്ബി ടൗണില് പ്രിയനും ക്ലച്ചുപിടിയ്ക്കുന്നില്ലWritten by: നിര്‍മല്\nPublished: Saturday, June 9, 2012, 16:26 [IST]\n« Previousപരാജയത്തിന്റെ പാതയിലൂടെ തന്നെയാണ് മലയാളിസംവിധായകന് പ്രിയദര്‍ശനും സഞ്ചരിക്കുന്നത്. തുടര്‍ച്ചയായ പരാജയങ്ങളാണ് അദ്ദേഹത്തിന് ബോളിവുഡ് സമ്മാനിക്കുന്നത്.അനില്‍കപൂര്, അജയ്‌ദേവ്ഗണ് എന്നിവര് നായകരായ തേസ് എട്ടുനിലയിലാണ് തകര്‍ന്നത്. 20 കോടി രൂപ പോലും കലക്ട് ചെയ്യാതെയാണ്ചിത്രം ആദ്യവാരത്തില് തന്നെ തിയറ്റര് വിട്ടത്. മോഹന്‍ലാലും ചെറിയൊരു വേഷത്തിലഭിനയിച്ച ആക്ഷന് ത്രില്ലറിനായി അന്‍പതു കോടിയിലേറെ ചെലവഴിച്ചതായാണ് റിപ്പോര്‍ട്ട്.\nഅക്ഷയ്കുമാര് നായകനായ ഭൂല്‍ഭൂലയ്യയ്ക്കു ശേഷം ഒറ്റ ചിത്രവും അദ്ദേഹത്തിന്റെതായി ബോളിവുഡില് വിജയിച്ചിട്ടില്ല. മലയാളത്തില് ഹിറ്റായ ചിത്രങ്ങള് ബോളിവുഡില് പുനര്‍നിര്‍മിക്കുന്നതാണ് പ്രിയദര്‍ശന്റെ രീതി. ഖട്ടമീട്ട (വെള്ളാനകളുടെ നാട്), മേരാ ബാപ് പഹ് ലാ ആപ് (ഇഷ്ടം), ദീ ദനാ ദന് (വെട്ടം) എന്നിവയ്ക്ക് തിയറ്ററില് ഒരിളക്കവും ഉണ്ടാക്കാന് സാധിച്ചിട്ടില്ല. ദര്‍ശീല് സഫാരി നായകനായ ഭം ഭം ബോലെ, അജയ് ദേവ്ഗന്റെ ആക്രോശ് എന്നിവയും പരാജയം നേരിട്ട ചിത്രങ്ങളായിരുന്നു.\nഇതിനിടെ മലയാളത്തില് ഒരുക്കിയ അറബീം ഒട്ടകവും പി.മാധവന്‍നായരും എന്ന ചിത്രം ഭേദപ്പെട്ട വിജയം നേടിയതു മാത്രമാണ് ആശ്വാസം. ദിലീപ് നായകനായ മേരിക്കുണ്ടൊരു കുഞ്ഞാട് മല്‍മല് വീക്ക്‌ലി രണ്ടാംഭാഗമായി ഒരുക്കുകയാണ് പ്രിയന് ഇപ്പോള്. അതുകഴിഞ്ഞാല് വീണ്ടും മലയാളത്തിലേക്കു തിരിച്ചെത്തുകയാണ്. മോഹന്‍ലാലും മമ്മൂട്ടിയുടെ മകന് ദുല്‍ക്കറും മുഖ്യവേഷത്തില് അഭിനയിക്കുന്ന ചിത്രത്തിന്റെ കഥയും തിരക്കഥയും അദ്ദേഹം തന്നെയാണ് എഴുതുന്നത്.\nറോജയും ദില്‍സെയുമൊക്കെ സൃഷ്ടിച്ച് ബോളിവുഡിനെ ഞെട്ടിച്ച മണിരത്‌നത്തിന്റെ പരിപ്പും പണ്ടത്തേതു പോലെ ബോളിവുഡില് വേവുന്നില്ല. ഏറ്റവുമൊടുവില് ചെയ്ത രാവണും അതിനുമുന്‍പുള്ള ഗുരുവും വന് പരാജയമായിരുന്നു. രണ്ടിലു അഭിഷേക് ബച്ചന് തന്നെയായിരുന്നു നായകന്. രാവണ് ഒരേസമയം തമിഴിലും ഹിന്ദിയിലും ഒരുക്കിയ ചിത്രമായിരുന്നു. തല്‍ക്കാലം ഹിന്ദി വിട്ട് തമിഴില് ശ്രദ്ധകേന്ദ്രകരിക്കാനുള്ള ഒരുക്കത്തിലാണ് മണിരത്‌നം. നടന് കാര്‍ത്തികിന്റെ മകന് നായകനാകുന്ന കടല് ആണ് ഇപ്പോള് സംവിധാനം ചെയ്യുന്നത്. ആദ്യപേജില്‍ദക്ഷിണേന്ത്യന് ത്രിമൂര്‍ത്തികളുടെ വന്‍വീഴ്ച\nTopics: priyadarshan,\tmaniratnam,\tramgopal varma,\tbox office,\tപ്രിയദര്‍ശന്,\tമണിരത്‌നം,\tരാംഗോപാല് വര്‍മ,\tബോക്‌സ് ഓഫീസ്\nRelated Articlesമോഹന്‍ലാലും പ്രിയദര്‍ശനും വീണ്ടുമൊന്നിയ്ക്കുന്നുകാത്തിരുന്നോളൂ കളിമണ്ണ് വരുന്നുസംവിധായകന് പ്രിയദര്‍ശന് അതിഥി താരമാകുന്നുബോളിവുഡിലും മദന് മോഹന്റെ അരങ്ങേറ്റം June 9, 2012 ലെ വാര്‍ത്തകള്


ശിവകാർത്തികേയന്റെ സീമരാജ കാണുവാനുള്ള 10 കാരണങ്ങൾ - Mollywood Times\nYou are at:Home»Latest News»ശിവകാർത്തികേയന്റെ സീമരാജ കാണുവാനുള്ള 10 കാരണങ്ങൾ\nBy mollywoodadmin on\t August 2, 2018 Latest News\n1) രജിനി മുരുകന്, വരുത്തപ്പടാത്ത വാലിബര് സംഗം എന്നീ സൂപ്പര്‍ഹിറ്റ് ചിത്രങ്ങള്‍ക്ക് ശേഷം ശിവകാര്‍ത്തികേയനെ വെച്ച് പൊൻറാം തുടർച്ചയായി ഒരുക്കുന്ന മന്നാമത് ചിത്രമാണ് സീമരാജ. ഇത് ആക്ഷൻ കോമഡി വിഭാഗത്തില് പെടുന്നു.\n2) ശിവകാര്‍ത്തികേയന് – സൂരി ഈ ഹിറ്റ് കോംമ്പിനേഷന് ഇതാ സീമരാജയിലും നിങ്ങള്‍ക്ക് കാണാം. രജിനി മുരുകന് (2015), മാൻ കരാട്ടെ (2014), വരുത്തപ്പടാത്ത വാലിബര് സംഗം (2013), കേഡി ബില്ല കില്ലാഡി രങ്ക (2013), മനം കൊത്തി പറവൈ (2012) എന്നിവയാണ് ഇവർ ഒന്നിച്ച് അഭിനയിച്ച മുന് ചിത്രങ്ങൾ.\n3) ശിവകാര്‍ത്തികേയന് – സാമന്ത; ഇവർ ഒന്നിക്കുന്ന അദ്യ ചിത്രമാണിത്. സാമന്ത ചിത്രത്തിനായി സിലംബാട്ടം അഭ്യസിച്ചത് വാര്‍ത്തയായിരുന്നു. സീമരാജയാണ് സാമന്ത യുടെ ഈ വര്‍ഷത്തെ അവസാന റിലീസ് ചിത്രം.\n4) ആര് ഡി രാജയുടെ 24AM സ്റ്റുഡിയോസുമായി ചേര്‍ന്നുള്ള ശിവകാര്‍ത്തികേയന്റെ തുടർച്ചയായ മൂന്നാം ചിത്രമാണിത്. റെമോ, വേലൈക്കാരന് എന്നീ ചിത്രങ്ങള്‍ക്ക് ശേഷമാണ് സീമരാജ സെപ്റ്റംബര് 13ന് റിലീസിനോരുങ്ങുന്നത്. ശിവ ഇപ്പോൾ അഭിനയിച്ചു കൊണ്ടിരിക്കുന്ന ചിത്രവും 24AM സ്റ്റുഡിയോസുമായി ചേര്‍ന്നുള്ള നാലാമത്തെ ചിത്രമാണ്. ആര് രവികുമാറാണ് സംവിധാനം. എ ആര് റഹ്മാൻ സംഗീതം നല്‍കുന്ന ചിത്രം സയൻസ് ഫിക്ഷന് ത്രില്ലര് വിഭാഗത്തില് പെടുന്നതായിരിക്കും.\n5) ഏവര്‍ക്കും പ്രിയപ്പെട്ട സിമ്രാന് ചിത്രത്തില് അതി ശക്തയായ വില്ലൻ വേഷത്തിൽ വരുന്നു എന്ന പ്രത്യേകത കൂടിയുണ്ട്. സിമ്രാന്റെ എക്കാലത്തെയും മികച്ച കഥാപാത്രമായിരിക്കും സീമരാജയിലെത്.\n6) മലയാളിയായ കീര്‍ത്തി സുരേഷ് ചിത്രത്തില് ഒരു അതിഥി താരമായി എത്തുന്നു. റെമോയാണ് ഇരുവരും മുന്‍പു ഒന്നിച്ച ചിത്രം.\n7) നേപ്പോളിയന്, യോഗി ബാബു, മനോബാല, കെ എസ് രവികുമാര്, വിജയ് എന്നിവരാണ് ചിത്രത്തിലെ മറ്റ് താരങ്ങള്.\n8) ഡി ഇമ്മന്നാണ് ചിത്രത്തിന്റെ സംഗീതസംവിധാനം നിര്‍വ്വഹിച്ചിരിക്കുന്നത്. ശിവകാര്‍ത്തികേയന് – പൊൻറാം – ഡി ഇമ്മന് ഒന്നിക്കുന്ന മൂന്നാം ചിത്രമാണിത്. അദ്യ ഗാനം വാരേന് വരാന് സിമാരാജ ഇതിനോടകം ഹിറ്റ് ചാര്‍ട്ടില് ഇടം പിടിച്ചു.\n9) പൊൻറാം ചിത്രങ്ങളായ രജിനി മുരുകന്, വരുത്തപ്പടാത്ത വാലിബര് സംഗം എന്നീ ചിത്രങ്ങള്‍ക്ക് ക്യാമറ ചലിപ്പിച്ചിട്ടുള്ള ബാലസുബ്രഹ്മണ്യം ആണ് ക്യാമറ കൈകാര്യം ചെയ്തിരിക്കുന്നത്.\n10) മലയാളിയായ നാഷണല് അവാർഡ് വിന്നര് വിവേക് ഹര്‍ഷന് ആണ് മൂന്നാം തവണയും പൊൻറാം ചിത്രത്തിനായി എഡിറ്റിംഗ് നിര്‍വ്വഹിച്ചിരിക്കുന്നത്.\nഇതോടെ ഈ ചിത്രം റിലീസ് ന് ശേഷം വന് വിജയമായിരിക്കും എന്ന് തന്നെ ഉറപ്പിക്കാം.\nചിത്രത്തിന്റെ വിതരണ അവകാശം റെക്കോര്‍ഡ് തുകയ്ക്ക് സണ് ടി വി സ്വന്തമാക്കിയത് നേരത്തെ വാർത്ത ആയിരുന്നു. സീമരാജ ഓഡിയോ ലോഞ്ച് ആഗസ്റ്റ് 3ന് മധുരയില് വെച്ച് നടത്തപ്പെടുന്ന.\nPrevious Articleകണ്ടിറങ്ങിയ പ്രേക്ഷകരുടെ മനസ്സ് നിറച്ചു ടോവിനോയുടെ മറഡോണ ! ഇത് തിയേറ്ററിൽ കാണേണ്ട ചിത്രം തന്നെ\nNext Article വ്യത്യസ്തയാർന്ന മുള്ളു മുള്ളു ഗാനവുമായി ഫ്രഞ്ച് വിപ്ലവം പ്രേക്ഷക ശ്രദ്ധ നേടുന്നു..!\nകണ്ടിറങ്ങിയ പ്രേക്ഷകരുടെ മനസ്സ് നിറച്ചു ടോവിനോയുടെ മറഡോണ ! ഇത് തിയേറ്ററിൽ കാണേണ്ട ചിത്രം തന്നെ


jinn trandingg malayalam album song - Malayalam Filmibeat\nയൂട്യൂബിൽ ജിന്ന്!! ഇപ്പോൾ ആളുകളുടെ ഹൃദയത്തിലും, മൊഞ്ചത്തിയായ ജിന്നിനെ ഒന്നു കണ്ടു നോക്കൂ....\n| Updated: Thursday, May 3, 2018, 16:25 [IST]\nസിനിമ ഗാനങ്ങളെക്കാലും ജനങ്ങൾ നെഞ്ചിലേറ്റുന്നത് മൂളി നടക്കുന്നത് ആൽബം ഗാനങ്ങളാണ്. ഇന്ന് വ്യത്യസ്തമായ പ്രമേയവുമായി നിരവധി പാട്ടുകൾ പുറത്തിറങ്ങുന്നുണ്ട്. ചിലത് പ്രേക്ഷരുടെ മനസിൽ നിന്നും ചൂണ്ടുകളിൽ നിന്ന് മാഞ്ഞു പോകില്ല.ഇപ്പോൾ എല്ലാവരുടേയും മനസിനുള്ളിൽ ഒരു ജിന്ന് കടന്നു കൂടിയിട്ടുണ്ട്. അത് ഒന്നൊന്നര ജിന്നാണ് മക്കളെ. ആ ജിന്ന് ആദ്യം യൂട്യൂബ് വഴി പ്രേക്ഷകരുടെ ഹൃദത്തിൽ കയറി കൂടി ഇരുപ്പാണ്. ഈ ജിന്ന് മറ്റുളളവരിൽ നിന്ന് വളരെ വ്യത്യസ്തമാണ്. ഇതുവരെ കണ്ടു വന്ന ആൽബം ഗാനത്തിൽ നിന്ന് വ്യത്യസ്തമാണ് നമ്മുടെ ജിന്ന്.\nസൽവാറ് വേണ്ട!! നൈറ്റ് ഗൗണിൽ കണ്ടാൽ മതി, സംവിധായകനെ കുറിച്ച് നടി മഹി\nമൊഞ്ചത്തിമാരുടേയും മൊഞ്ചൻമാരുടേയും നാടാണ് കോഴിക്കോട്. കോഴിക്കോടിന്റെ ഭംഗിയും തനിമയും ജിന്നിൽ മുഴച്ചു നിൽക്കുന്നുണ്ട്. കോഴിക്കോടിന്റെ തനത് രുചി വിളമ്പുന്ന ഇക്കായിസ് റസ്റ്റോറന്റിന്റെ പശ്ചത്തലത്തിലെ ജിന്ന് ചിത്രീകരിച്ചിരിക്കുന്നത്. മനോഹരമായ വരികളും അതിനേക്കാൾ ഒരു പടി മുന്നിൽ നിൽക്കുന്ന മ്യൂസിക്കുമാണ് ജിന്നിന്റെ ഭംഗി. കൂടാതെ അതിമനോഹരമായ ആലാപന മികവും ജിന്നിന്റെ ഭംഗി കൂട്ടുന്നുണ്ട്.\nചർച്ച പൂർണ്ണ പരാജയം!! ഫഹദും പാർവതിയുമടക്കമുള്ളവർ ദേശീയ അവാര്‍ഡ് വിതരണം ബഹിഷ്‌കരിക്കും\nഎല്ലാ വിജയത്തിനു പിന്നിൽ ഒരു കൂട്ടം ആളുകളുടെ കഠിന പ്രയത്നം ഉണ്ടകും. ഇവിടെയും ജിന്നിന്റെ പിന്നിൽ ഒരു കൂട്ടം ചെറുപ്പക്കാരാണ്. അവരുടെ പ്രയത്ന ഫലമാണ് ഈ മ്യൂസിക്കൽ ആൽബം. സത്യജിത്തിന്റെ വരികൾക്ക് ജവാദാണ് ഗാനം ആലപിച്ചിരിക്കുന്നത്. കീ ബോർഡ് വിനീത് നടുവീട്ടിൽ, ഗിത്താർ അതുൽ സന്തോഷ്. ജവാദാണ് ആൽബം സംവിധാനം ചെയ്തിരിക്കുന്നതും.\nപ്രണയമഴയായി പെയ്തിറങ്ങി ഹൃദയ മൽഹാർ, വീഡിയോ വൈറലാകുന്നു\nസാമൂഹിക നന്മയെ കുറിച്ച് പാടി വിണ്ണിലെ ദീപങ്ങൾ....\nപ്രണയവും വിരഹവും ഒത്തു ചേർന്ന 'പ്രിയനൊരാള്', മ്യൂസിക്കല് ആല്‍ബം ഉടൻ\nഅടിനെഞ്ചൈ താക്കുറെ, തരംഗമായി ടിക്ക് ടോക്ക് താരം ഉണ്ണി ലാലുവിന്റെ മ്യൂസിക്ക് വീഡിയോ\nകോവിഡ് പശ്ചാത്തലത്തിൽ പുറത്തിറങ്ങിയ കവിത 'നന്മയുടെ അകലം' ശ്രദ്ധനേടുന്നു\nപോയിനെടാ അവിടുന്ന്, ഞങ്ങൾക്ക് ഇപ്പോൾ സൗകര്യമില്ല; പൗരത്വ നിയമത്തിനെതിരെ ‘സിറ്റിസണ് നമ്പര് 21’\nപ്രണയത്തിനു മുന്നിൽ ജാതി വ്യവസ്ഥ മുട്ടുമടക്കിയ കാലം!! ചന്ദനക്കുറി... സമൂഹമാധ്യമങ്ങളിൽ വൈറലാകുന്നു\n'' പ്രകൃതിയെ അറിയാൻ''!! ഇന്നത്തെ തലമുറക്കും വരാൻ പോകുന്ന തലമുറക്കും വേണ്ടി, ശ്രദ്ധയമായി ''ഏലേലോ''\nഅവർ തമ്മിൽ ചേർന്നാൽ!! അതിമനോഹരമായ പ്രണയകാവ്യം'' മായാതെ'' വീഡിയോ വൈറൽ\nRead more about: album music malayalam song ആൽബം സംഗീതം മലയാളം പാട്ട്\njinn trandingg malayalam album song


bjp | ആറാം ഘട്ടം കഴിഞ്ഞപ്പോൾ ബിജെപിയുടെ ആത്മവിശ്വസം ഉയർന്നു; 300 സീറ്റുകൾ കടക്കുമെന്ന് പ്രഖ്യാപിച്ച് അമിത് ഷാ; കലക്കവെള്ളത്തിൽ മീൻ പിടിച്ച് ബംഗാളിൽ വൻ നേട്ടം ഉണ്ടാക്കുമെന്ന് കഠിനമായി വിശ്വസിച്ച് മോദി; ഞായറാഴ്ച അവസാന ഘട്ട പോളിങ്ങിൽ ഏഴ് സംസ്ഥാനങ്ങളിലെ 58 സീറ്റുകൾ ബൂത്തിലെത്തുമ്പോൾ ആർക്കാണ് വിജയ സാധ്യത? - MarunadanMalayali.com\nആറാം ഘട്ടം കഴിഞ്ഞപ്പോൾ ബിജെപിയുടെ ആത്മവിശ്വസം ഉയർന്നു; 300 സീറ്റുകൾ കടക്കുമെന്ന് പ്രഖ്യാപിച്ച് അമിത് ഷാ; കലക്കവെള്ളത്തിൽ മീൻ പിടിച്ച് ബംഗാളിൽ വൻ നേട്ടം ഉണ്ടാക്കുമെന്ന് കഠിനമായി വിശ്വസിച്ച് മോദി; ഞായറാഴ്ച അവസാന ഘട്ട പോളിങ്ങിൽ ഏഴ് സംസ്ഥാനങ്ങളിലെ 58 സീറ്റുകൾ ബൂത്തിലെത്തുമ്പോൾ ആർക്കാണ് വിജയ സാധ്യത?\nMay 16, 2019 | 08:08 AM IST | Permalink\nന്യൂഡൽഹി: ഇനിയുള്ളത് ഒറ്റ ഘട്ടം വോട്ടെടുപ്പ്. വാരണാസി അടക്കമുള്ള മണ്ഡലത്തിൽ 19ന് വോട്ടെടുപ്പ് നടക്കും. പിന്നെ 23 ന് ഫല പ്രഖ്യാപനം. എല്ലാ പാർട്ടികളും കണക്കുകൂട്ടലിലേക്ക് കടന്നു കഴിഞ്ഞു. ഇതിൽ ഏറ്റവും ആത്മവിശ്വാസം പ്രകടിപ്പിക്കുന്ന ദേശീയ പാർട്ടി ബിജെപിയാണ്. ഏറ്റവും വലിയ പാർട്ടിയായി അവർ മാറുമെന്ന് ബിജെപി അവകാശപ്പെടുന്നു. കഴിഞ്ഞ തവണ 282 സീറ്റുമായാണ് ബിജെപി അധികാരം ഉറപ്പിച്ചത്. ഇത്തവണ അത് 300 ആകുമെന്നാണ് ബിജെപി അധ്യക്ഷൻ അമിത് ഷായുടെ അവകാശ വാദം. എന്നാൽ ഇപ്പോഴും തൂക്ക് പാർലമെന്റിനാണ് രാഷ്ട്രീയ നിരീക്ഷകർ സാധ്യത കാണുന്നത്. കോൺഗ്രസിന് 100 സീറ്റുകൾക്ക് അപ്പുറം നേടാനാകുമെന്ന് തന്നെയാണ് വിലയിരുത്തൽ. രാജസ്ഥാനിലും മധ്യപ്രദേശിലും കോൺഗ്രസ് നേട്ടമുണ്ടാക്കുമെന്നും സൂചനയുണ്ട്. ഇതിനിടെയാണ് 300 സീറ്റ് നേടിക്കഴിഞ്ഞുവെന്ന അമിത് ഷായുടെ പ്രഖ്യാപനം.\nബിജെപിക്ക് ആദ്യ ഘട്ടത്തിൽ ഉണ്ടായിരുന്ന തിരിച്ചടി അവസാന ലാപ്പുകളിൽ മറികടന്നെന്നാണ് അമിത് ഷാ പറയുന്നത്. 11 സംസ്ഥാനങ്ങൾ ബിജെപി യാതൊരു എതിരുമില്ലാതെ മുന്നിലാണ്. ബീഹാർ, മഹാരാഷ്ട്ര, കർണാടക, മധ്യപ്രദേശ്, രാജസ്ഥാൻ, ഉത്തർപ്രദേശ്, ഹിമാചൽ പ്രദേശ്, എന്നിവ തൂത്തുവാരുമെന്നാണ് അമിത് ഷായുടെ കണക്ക് കൂട്ടൽ. യുപിയിൽ നഷ്ടമുണ്ടാവുമെങ്കിലും 50 സീറ്റിൽ കൂടുതൽ നേടാൻ ബിജെപിക്ക് സാധ്യതയുണ്ട്. മഹാരാഷ്ട്രയിൽ 42 സീറ്റുകൾ ബിജെപി ശിവസേന സഖ്യം നേടും. ബീഹാറിലും സമാന കുതിപ്പുണ്ടാക്കുമെന്നും കണക്ക് കൂട്ടുന്നു. ഇതെല്ലാം മനസ്സിൽ വച്ചാണ് 300 സീറ്റ് ബിജെപി കടക്കുമെന്ന് അമിത് ഷാ പറയുന്നത്. എന്നാൽ ഇത് അത്ര ശരിയായ കണക്കുകൾ അല്ലെന്നാണ് തെരഞ്ഞെടുപ്പ് വിശകലന വിദഗ്ദ്ധർ പറയുന്നത്. ബിജെപിക്ക് 210 സീറ്റിൽ കൂടുതൽ കിട്ടില്ലെന്നും അവർ പറയുന്നു. എന്നാൽ അവസാന ഘട്ടത്തിൽ കൂടുൽ വോട്ട് ഉറപ്പിക്കാനുള്ള തന്ത്രമെന്ന നിലയിൽ മോദിയും അമിത് ഷായും 300 സീറ്റ് കിട്ടുമെന്ന കാർഡുമായി സജീവമാകുകയും ചെയ്യുന്നു.\nഏഴ് സംസ്ഥാനങ്ങളിലെ 58 മണ്ഡലങ്ങളും ഒരു കേന്ദ്രഭരണ പ്രദേശ മണ്ഡലം അടക്കം 59 ഇടത്താണ് അവസാന ഘട്ട വോട്ടെടുപ്പ് ഇനി നടക്കുന്നത്. ഇതിന് മുമ്പേ ബിജെപി അവകാശ വാദവുമായി എത്തുകയാണ്. എന്നാൽ ഉത്തരേന്ത്യയിൽ മോദിക്ക് തിരിച്ചടിയുണ്ടാകുമെന്ന വിലയിരുത്തലുകളാണ് പുറത്തു വരുന്നതെന്നതാണ് യാഥാർത്ഥ്യം. യുപിയിലും രാജസ്ഥാനിലും മധ്യപ്രദേശിലുമാണ് ബിജെപി കനത്ത വെല്ലുവിളി നേരിടുന്നത്. എന്നാൽ ആറ് ഘട്ടത്തിലൂടെ തന്നെ ബിജെപിയുടെ സീറ്റ് 300 കടന്നുവെന്ന് അമിത് ഷാ പറയുന്നു. അവസാ ഘട്ടത്തിലെ സീറ്റുകൾ ബിജെപിക്ക് ബോണസാണെന്നാണ് അമിത് ഷാ പറയുന്നത്. പ്രധാനമന്ത്രി മോദിയും തികഞ്ഞ ആത്മവിശ്വാസത്തിലാണ്.\nബിജെപി ഇതിനോടകം തന്നെ കേവല ഭൂരിപക്ഷത്തിനുള്ള സീറ്റുകളിൽ വിജയമുറപ്പിച്ചെന്നാണ് അമിത് ഷായുടെ അവകാശവാദം. ലോക്സഭാ തിരഞ്ഞെടുപ്പ് അവസാനിച്ചയുടൻ പ്രതിപക്ഷ പാർട്ടികൾ വിളിച്ച് ചേർത്ത യോഗത്തെ അദ്ദേഹം പരിഹസിച്ചു. അവർക്ക് ഇനി യോഗം ചേർന്ന് പ്രതിപക്ഷ നേതാവിനെ തിരഞ്ഞെടുക്കാം. രാജ്യത്തുടനീളം സഞ്ചരിച്ചിട്ടുള്ള ആളാണ് ഞാൻ. എനിക്ക് ജനങ്ങളുടെ പ്രതികരണങ്ങൾ അറിയാം. അഞ്ചും ആറും ഘട്ടങ്ങൾ പിന്നിട്ടപ്പോൾ തന്നെ ബിജെപി കേവല ഭൂരിപക്ഷം കടന്നെന്ന് ഞങ്ങൾക്ക് പൂർണ ആത്മവിശ്വാസമുണ്ട്. ഏഴാം ഘട്ടം കൂടി അവസാനിക്കുന്നതോടെ 300 സീറ്റുകൾ കടക്കുമെന്നും നരേന്ദ്ര മോദിയുടെ നേതൃത്വത്തിൽ എൻഡിഎ സർക്കാർ രൂപീകരിക്കുമെന്നും അമിത് ഷാ പറഞ്ഞു. സഖ്യങ്ങൾ രൂപീകരിക്കാനുള്ള പ്രാദേശിക പാർട്ടികളുടെ ശ്രമത്തേയും അദ്ദേഹം പരിഹസിച്ചു. അതൊന്നും ബിജെപിയുടെ സീറ്റ് നേട്ടങ്ങളെ ബാധിക്കില്ലെന്നും അവരെല്ലാം താഴെപോകുമെന്നും അദ്ദേഹം പറഞ്ഞു.\nബംഗാളിലാണ് ബിജെപിയുടെ പ്രധാന പ്രതീക്ഷ. യുപിയിലെ നഷ്ടം ബംഗാളിൽ നികത്തുമെന്നാണ് മോദിയുടെ പക്ഷം. തൃണമൂലിന് എതിരെ ബിജെപിക്ക് മികച്ച മുന്നേറ്റം നടത്താനായെന്ന് ബിജെപി കരുതുന്നു. ഇതിനൊപ്പം പഞ്ചാബിലും ഒഡീഷയിലും കൂടുതൽ സീറ്റുകൾ പ്രതീക്ഷിക്കുന്നു. ബീഹാറിൽ നിതീഷ് കുമാറിന്റെ പിന്തുണയാണ് കരുത്ത്. നോർത്ത് ഈസ്റ്റിലും ബിജെപിക്ക് സീറ്റ് കൂടുമെന്നാണ് അവകാശവാദം. ഇതെല്ലാം കണക്കുകൂട്ടിയാണ് 300 സീറ്റിന്റെ കണക്ക് അമിത് ഷാ പറയുന്നത്.\nമോദിയും ആത്മവിശ്വാസത്തിലാണ് അമിത് ഷായുടെ 300 സീറ്റുകളുടെ കണക്ക് മോദിയും പറയുന്നുണ്ട്. തോൽവിക്ക് കുറ്റപ്പെടുത്താൻ കോൺഗ്രസ് രണ്ട് ബാറ്റ്സ്മാന്മാരെ കളത്തിലിറക്കിയെന്ന് സാം പിത്രോദയെയും മണി ശങ്കർ അയ്യരെയും പരോക്ഷമായി പരാമർശിച്ച് പ്രധാനമന്ത്രി മോദി പരിഹസിച്ചു. സിഖ് വിരുദ്ധ കലാപം സംബന്ധിച്ച പിത്രോദയുടെയും മോദിക്കെതിരായ അയ്യരുടെയും പരാമർശങ്ങൾ നേരത്തെ വിവാദമായിരുന്നു. രാഹുൽ ഗാന്ധിയിൽനിന്നും പരാജയത്തിന്റെ ഉത്തരവാദിത്വം ഒഴിവാക്കുകയാണ് കോൺഗ്രസ്സിന്റെ ലക്ഷ്യമെന്ന് മോദി ഝാർഖണ്ഡിലെ തെരഞ്ഞെടുപ്പ് റാലിയിൽ ചൂണ്ടിക്കാട്ടി. രാഹുലിന്റെ വിശ്വസ്തനായ പിത്രോദയുടെ പരാമർശത്തെ കോൺഗ്രസ്സിന് തള്ളിപ്പറയേണ്ടി വന്നിരുന്നു.\nപിത്രോദ മാപ്പ് പറയുകയും ചെയ്തു. മോദിയെ നീചനെന്ന് വിളിച്ച മണി ശങ്കർ അയ്യരുടെ നടപടിയിൽനിന്നും അകലം പാലിക്കുകയാണ് കോൺഗ്രസ്. കഴിഞ്ഞ ഗുജറാത്ത് നിയമസഭാ തെരഞ്ഞെടുപ്പിൽ അയ്യർ നടത്തിയ ഈ പരാമർശം കോൺഗ്രസ്സിന് തിരിച്ചടിയായിരുന്നു. 2014ൽ മോദിയെ ചായക്കടക്കാരൻ എന്ന് അയ്യർ വിളിച്ചത് ബിജെപി പ്രചാരണായുധമാക്കുകയും ചെയ്തു. പ്രതിപക്ഷ നേതാവിനെ തെരഞ്ഞെടുക്കാനാണ് പ്രതിപക്ഷ പാർട്ടികൾ യോഗം ചേരാനിരിക്കുന്നതെന്ന് അമിത് ഷാ ചൂണ്ടിക്കാട്ടി. എത്ര സീറ്റ് ലഭിക്കുമെന്ന് മാധ്യമ പ്രവർത്തകർ നിരന്തരം ചോദിക്കുന്നു. രാജ്യം മുഴുവൻ യാത്ര ചെയ്ത് ജനങ്ങളുടെ വികാരം അറിയാൻ എനിക്ക് സാധിച്ചിട്ടുണ്ട്. മോദി വീണ്ടും പ്രധാനമന്ത്രിയാകുമെന്ന് ആത്മവിശ്വാസത്തോടെ പറയാനാകും. കഴിഞ്ഞ തവണത്തെപ്പോലെ തന്നെ ഇത്തവണയും ഔദ്യോഗിക പ്രതിപക്ഷ നേതാവിനെ തെരഞ്ഞെടുക്കാനുള്ള സീറ്റുകൾ ഒരു പാർട്ടിക്കും ലഭിക്കില്ല. പ്രതിപക്ഷ പാർട്ടികളുടെ യോഗം നടക്കാനിരിക്കുന്നത് സംബന്ധിച്ച ചോദ്യത്തിന് അദ്ദേഹം മറുപടി നൽകി.


By വെബ് ഡെസ്ക് • 08/10/2019 at 11:13AM\nമരടിലെ ഫ്ളാറ്റുകള് പൊളിച്ചുമാറ്റാനായി രണ്ട് കമ്പനികളെയാണ് സര്‍ക്കാര് പരിഗണിക്കുന്നത്.\nസുപ്രീംകോടതി വിധിയനുസരിച്ച് മരടിലെ ഫ്ളാറ്റുകള്‍പൊളിച്ചുമാറ്റുവാനായി സംസ്ഥാന സര്‍ക്കാര് ഗിന്നസ് റെക്കോഡിന് ഉടമയായ വിദഗ്ധ എന്‍ജിനീയറെ കൊണ്ടുവരുന്നു. മധ്യപ്രദേശിലെ ഇന്‍ഡോറില് നിന്നുളള എഴുപതുകാരനായ എസ്.ബി സര്‍വത്തെയെയാണ് കെട്ടിടങ്ങള് പൊളിക്കാനുളള ഉപദേശകനായി കൊച്ചിയില് കൊണ്ടുവരുന്നത്.\nകെട്ടിടങ്ങള്‍ക്കുളളില് സ്ഫോടന വസ്തുക്കള് നിറച്ച് ഏറ്റവും കൂടുതല് കെട്ടിടങ്ങള് പൊളിച്ച ഗിന്നസ് റെക്കോഡ് സര്‍വത്തെയുടെ പേരിലാണ്. ഇരുന്നൂറിലേറെ കെട്ടിടങ്ങളാണ് അദ്ദേഹം പൊളിച്ചത്. കെട്ടിടങ്ങള് നിയന്ത്രിത സ്ഫോടനത്തിലൂടെ പൊളിക്കുന്നതില് വിദഗ്ധനായ സര്‍വത്തെ ഖനന എന്‍ജിനീയറാണ്. വ്യാഴാഴ്ച കേരളത്തില് എത്തുന്ന സര്‍വത്തെയുമായി ആലോചിച്ചാകും ഫ്ളാറ്റ് പൊളിക്കാനുളള കമ്പനികളെ സര്‍ക്കാര് തീരുമാനിക്കുക. ഫ്ളാറ്റ് പൊളിക്കുന്നതിനുളള മേല്‍നോട്ടവും ഇദ്ദേഹം വഹിക്കും.\nനിലവില് മൂന്ന് കമ്പനികളെ ഫ്ളാറ്റുകള് പൊളിച്ചുമാറ്റുവാന് ആദ്യ ഘട്ടത്തില് പരിഗണിച്ചിരുന്നത്. ഇതില് നിന്നും രണ്ട് കമ്പനികളെയായിരിക്കും തിരഞ്ഞെടുക്കുക. വിജയ് സ്റ്റീല്‍സ്, എഡിഫൈഡ് എന്‍ജിനീയേഴ്സ് എന്നീ കമ്പനികളാണ് അന്തിമപരിഗണനയിലെന്നാണ് ലഭ്യമായ വിവരം. 20 ലക്ഷം രൂപ നല്‍കി ഫ്ളാറ്റുകള് പൊളിക്കാമെന്ന് ഒരു കമ്പനി അറിയിച്ചിരുന്നെങ്കിലും മുന്‍പരിചയമില്ലാത്തതിനാല് ഇവരെ പരിഗണിച്ചില്ല.\nനാല് സമുച്ചയങ്ങളിലായി അഞ്ച് ടവറുകളാണ് പൊളിക്കേണ്ടത്.വ്യത്യസ്ത ദിവസങ്ങളിലായിട്ടാകും ഫ്ളാറ്റുകള് പൊളിക്കുക.കെ എം ആര് എല്, പെസോ, മലിനീകരണ നിയന്ത്രണ ബോര്‍ഡ്, പിഡബ്ല്യുഡി, തദ്ദേശവകുപ്പ് എന്നിവിടങ്ങളില് നിന്നുളള എന്‍ജിനീയര്‍മാരാണ് പൊളിക്കലിനെക്കുറിച്ച് പഠിക്കുന്ന സമിതിയിലുളളത്. സാങ്കേതിക സമിതിയും പൊളിക്കുന്ന ഏജന്‍സികളുടെയും പഠന റിപ്പോര്‍ട്ട് കൂടി പരിഗണിച്ചായിരിക്കും തുടര്‍നടപടികള്.\nപൊളിക്കല് നടപടികള്, സമീപവാസികള് ശ്രദ്ധിക്കേണ്ട കാര്യങ്ങളും\nഫ്ളാറ്റുകള് പൊളിക്കാനായി സ്ഫോടനം നടത്തുമ്പോള് ആറ് മുതല് ഏഴ് മണിക്കൂര് വരെ സമീപവാസികള് മാറി നില്‍ക്കേണ്ടി വരും.\nഫ്ളാറ്റുകള്‍ക്ക് 200-250 മീറ്റര് ചുറ്റളവിലുളളവര് മാത്രം മാറിനിന്നാല് മതിയാകും.\nസമീപത്തുളള കെട്ടിടങ്ങള്‍ക്ക് പ്രശ്നങ്ങള് ഉണ്ടാകില്ലെന്നാണ് കമ്പനികള് നല്‍കിയ ഉറപ്പ്.\n50 മീറ്റര് ചുറ്റളവിലാണ് പൊടിശല്യം ഉണ്ടാകുക.\nഇലക്ടോണിക് ഡിറ്റനേറ്ററുകളാകും സ്ഫോടനം നടത്താനായി ഉപയോഗിക്കുക. ആയിരത്തോളം ചെറു ഡിറ്റനേറ്ററുകള് സ്ഥാപിച്ചാകും സ്ഫോടനം.\nആദ്യ സ്ഫോടനം താഴത്തെ നിലയില്, പിന്നീട് നാലാം നിലയില്, തുടര്‍ന്ന് മുകള് നിലകളിലും. അഞ്ച് സെക്കന്റുകള്‍ക്കുളളില് കെട്ടിടം നിലപതിക്കും.\nഭൂമിക്കടിയിലുളള ഭാഗം പൊളിച്ച് നീക്കുന്നില്ല. തൂണുകള് അടിയില് നിന്ന് തകര്‍ത്താല് സമീപത്തെ കെട്ടിടങ്ങളെ ഇത് ബാധിക്കുമെന്നതിനാലാണ്.\nകെട്ടിടം പൊളിച്ചതിന്റെ മാലിന്യങ്ങള് പൊളിക്കുന്ന കമ്പനികള് തന്നെ നീക്കം ചെയ്യും.


കൗമാരക്കാരുടെ ജീവനെടുത്ത ബ്ലൂ ഗെയില് ആസ്പദമാക്കി സിനിമ ; ഷംന കാസിം പ്രധാന വേഷത്തില്\nനിരവധി കൗമാക്കാരുടെയും യുവാക്കളുടെയും ജീവന് അപഹരിച്ച ഗെയിമാണ് ബ്ലൂ വെയില്. ബ്ലൂ വെയ്ല് ആസ്പദമാക്കി സിനിമ ഒരുങ്ങുന്നു. ടി. രംഗനാഥന് ആണ് 'ബ്ലൂ വെയ്ല് എന്ന പേരില് തമിഴില് സിനിമ ഒരുക്കുന്നത്. ചിത്രത്തിന്റെ ട്രെയിലര് കഴിഞ്ഞ ദിവസം പുറത്തിറങ്ങി. നടി ഷംന കാസിം ചിത്രത്തില് പ്രധാനവേഷത്തിലെത്തുന്നു. കബിഷ്‌കന്ന, ബിര്‍ല ബോസ്, ദിവ്യ, ഹരിഹരന്, അരുമൈ ചന്ദ്രന്, മധു, റാം, ഉമ എന്നിവരാണ് സിനിമയിലെ മറ്റുതാരങ്ങള്.\nബ്ലൂ വെയില് ഒരു ആത്മഹത്യ കളിയാണ് എന്നുതന്നെ പറയാം. ഈ ഗെയിം അന്‍പത് ദിവസം നീണ്ടുനില്‍ക്കുന്നതാണ്. ഓരോദിവസവും ഓരോ കൃത്യങ്ങളാണ്. ഗെയിമിന്റെ അവസാനം മത്സരാര്‍ത്ഥിയെ ജീവത്യാഗത്തിന് പ്രേരിപ്പിക്കുന്ന ഒരു കളിയാണിത്.


Monday, November 30, 2020 02:19:35 AM\nസ്വന്തം ലേഖകൻ: വന്ദേ ഭാരത് മിഷൻ ഏഴാം ഘട്ടത്തിൽ ജിദ്ദയിൽനിന്ന് എയർ ഇന്ത്യയുടെ ഒമ്പതു സർവിസുകൾ പ്രഖ്യാപിച്ചു. ഒക്ടോബർ 11 മുതൽ 22 വരെയാണ് സർവിസുകൾ. ഇതിൽ മൂന്നെണ്ണം കോഴിക്കോട്ടേക്കാണ്. ഒക്ടോബർ 12, 16, 19 തീയതികളിലാണ് കോഴിക്കോട്ടേക്കുള്ള സർവിസുകൾ. ജിദ്ദയിൽനിന്ന് മുംബൈ വഴിയാണിത്.\nഎന്നാൽ, മുംബൈയിൽ ഒരു മണിക്കൂർ സാങ്കേതിക സ്റ്റോപ് മാത്രമാണ് ഉണ്ടാവുകയെന്നും യാത്രക്കാർ വിമാനത്തിൽനിന്ന് പുറത്തിറങ്ങേണ്ടതില്ലെന്നും ജിദ്ദയിലെ ഇന്ത്യൻ കോൺസുലേറ്റ് അറിയിച്ചു. വൈകീട്ട് 5.10ന് പുറപ്പെടുന്ന വിമാനം പുലർച്ച 12.25ന് മുംബൈയിൽ എത്തും. ശേഷം 1.25ന് പുറപ്പെട്ട് 3.20ന് കോഴിക്കോട്ടെത്തും.\nമുതിർന്നവർക്ക് 1061 റിയാൽ, 12 വയസ്സു വരെയുള്ള കുട്ടികൾക്ക് 835 റിയാൽ, രണ്ട് വയസ്സിന് താഴെ 163 റിയാൽ എന്നിങ്ങനെയാണ് ടിക്കറ്റ് നിരക്കുകൾ. ഒക്ടോബർ 11, 14, 18, 21 തീയതികളിൽ ഡൽഹി വഴി ലഖ്നോ, 15, 22 തീയതികളിൽ ഹൈദരാബാദ് വഴി മുംബൈ എന്നിവയാണ് മറ്റു സർവിസുകൾ.\nമുതിർന്നവർക്ക് 1360 റിയാൽ, 12 വയസ്സു വരെയുള്ള കുട്ടികൾക്ക് 1061 റിയാൽ, രണ്ട് വയസ്സിന് താഴെ 193 റിയാൽ എന്നിങ്ങനെയാണ് ഈ സർവിസുകളുടെ ടിക്കറ്റ് നിരക്കുകൾ. ഇന്ത്യൻ എംബസി വെബ്സൈറ്റിൽ പേര് രജിസ്റ്റർ ചെയ്തവരിൽ യാത്രചെയ്യാൻ ആഗ്രഹിക്കുന്നവർ എയർ ഇന്ത്യ ഓഫിസിനെ നേരിട്ട് ബന്ധപ്പെട്ട് ടിക്കറ്റുകൾ വാങ്ങണം.\nആദ്യം വരുന്നവർക്ക് ആദ്യം എന്ന ക്രമത്തിലാവും ടിക്കറ്റ് വിൽപന. വ്യക്തികൾക്കോ ഒരു കുടുംബത്തിന് മാത്രം ഒന്നിച്ചോ മാത്രമായിരിക്കും ടിക്കറ്റുകൾ എടുക്കാൻ അവസരമെന്നും എന്നാൽ, ഗ്രൂപ്പായി ടിക്കറ്റ് എടുക്കാൻ സാധിക്കില്ലെന്നും എയർ ഇന്ത്യ ഓഫിസിൽ നിന്നല്ലാതെ മറ്റു ട്രാവൽ ഏജൻസി വഴി ടിക്കറ്റ് വിതരണം ഉണ്ടായിരിക്കുന്നതല്ലെന്നും കോൺസുലേറ്റ് വാർത്തക്കുറിപ്പിൽ അറിയിച്ചു.


‘തേനീച്ചകളെ കൊല്ലരുതേ...’തേനീച്ചക്കൂട്ടങ്ങളെ സംരക്ഷിക്കാൻ രണ്ടു യുവാക്കൾ\nമനോരമ ലേഖകൻ May 22, 2020 04:05 PM IST\nഒഴിപ്പിക്കുന്നത് മനുഷ്യവാസത്തിനു ബുദ്ധിമുട്ടുണ്ടാക്കുന്ന കൂടുകൾ മാത്രം\nപൊതുസ്ഥലങ്ങളിൽ കൂട്ടമായി പ്രത്യക്ഷപ്പെടുന്ന തേനീച്ചകളെ സംരക്ഷിക്കാനായി മുന്നിട്ടിറങ്ങി തേനീച്ചക്കർഷകരായ മാള അംബഴക്കാട് സ്വദേശി വിനു മംഗലവും തൃശൂർ അംബല്ലുർ സ്വദേശി ലിനേഷും. കെട്ടിടങ്ങളിലും വൃക്ഷങ്ങളിലും വാസമുറപ്പിക്കുന്ന പെരുന്തേനീച്ചകളെ (apis dorsata) കൊന്നൊടുക്കല്ലേ എന്ന അഭ്യർഥനയുമായി സഞ്ചരിക്കുകയാണിവർ. ബോധവൽക്കരണം മാത്രമല്ല, തേനീച്ചക്കൂട് മനുഷ്യവാസത്തിന് ഒരു ബുദ്ധിമുട്ടുണ്ടാക്കുന്ന സാഹചര്യമുണ്ടെങ്കിൽ ഈച്ചകൾക്കു യാതൊരു വിധത്തിലുമുള്ള നാശമുണ്ടാക്കാതെ ഒഴിപ്പിക്കുന്ന ദൗത്യവും ഇവർ ഏറ്റെടുക്കും. ഈ പ്രവർത്തനം അൽപം സാഹസികമാണെങ്കിൽ കൂടി തേനീച്ചകളെ സംരക്ഷിക്കേണ്ടത് മനുഷ്യധർമമായി കണ്ടാണ് ഈ കർഷകർ ദൗത്യം ഏറ്റെടുക്കുന്നത്. പ്രകൃതിയിലെ സസ്യങ്ങളിലെ പരാഗണത്തിന്റെ 85 ശതമാനവും തേനീച്ചകൾ വഴിയാണ് നടക്കുന്നത്. അതുകൊണ്ടുതന്നെ ഭൂമുഖത്തുനിന്ന് തേനീച്ചകൾ അപ്രത്യക്ഷമായാൽ ഭൂമിയിൽ ജീവൻ വെറും നാലു വർഷമേ ഉണ്ടാകൂ എന്ന് ആൽബർട്ട് ഐൻസ്റ്റീൻ പറഞ്ഞത്.\nഇതിനോടകം എറണാകുളത്തും തൃശൂരുമായി അഞ്ഞൂറിൽപ്പരം തേനീച്ചക്കൂടുകൾ ഇവർ മാറ്റികൊടുത്തിട്ടുണ്ട്. മനുഷ്യവാസത്തിനു ബുദ്ധിമുട്ടുണ്ടാക്കുന്ന കൂടുകൾ മാത്രമാണ് ഒഴിപ്പിക്കുക.\nലോക്‌ഡൗൺ കാലത്ത് നഗരങ്ങളിലെ കെട്ടിടങ്ങളിലും വൃക്ഷങ്ങളിലും തേനീച്ചകൾ വന്നു ചേക്കേറുന്ന പ്രവണത ഏറിയിട്ടുണ്ടെന്ന് ഇവർ പറയുന്നു. ഇവയെ കടന്നലാണെന്നു കരുതിയും ആക്രമിക്കുമോ എന്ന് ഭയന്നും പലരും തീ വച്ച് നശിപ്പിക്കുകയാണ് ചെയ്യുന്നത്. ഇത്തരത്തിൽ കൂട്ടമായി നശിപ്പിക്കപ്പെടുന്നതിനാൽ ഇവ വംശമറ്റു പോകാനും സാധ്യതയുണ്ടെന്ന് ഇവർ പറയുന്നു .\nവിനു മംഗലവും ലിനേഷും\nതേനീച്ചകൾ പൊതുവെ ശാന്ത സ്വഭാവമുള്ളവരാണ്. പ്രകോപനമില്ലാതെ അവ ആരെയും ആക്രമിക്കില്ല. അതേ മനോഭാവത്തോടെ ഇവയെ കൈകാര്യം ചെയ്താൽ എത്ര വലിയ തേനീച്ചക്കൂടും മാറ്റിയെടുക്കാൻ അനായാസം കഴിയും.\nഖാദി ആൻഡ് വില്ലജ് ഇൻഡസ്‌ട്രീസ് പുനെയിൽനിന്നു മാസ്റ്റർ ഇൻ ബീകീപ്പിങ് പഠനത്തിനു ശേഷമാണ് ഇരുവരും തേനീച്ചവളർത്തലിലേക്കിറങ്ങിയത്.